(PJ Jospeh) | ഞങ്ങള് ഒരുമിച്ച് നായനാര് മന്ത്രിസഭയില് ഇരുന്നിട്ടുണ്ട്; പിണറായി അന്ന് ഗൗരവക്കാരനായിരുന്നെങ്കില് ഇന്ന് ശ്രദ്ധ പോര; ഓര്‍മ്മകള് പങ്കുവച്ച് പി.ജെ ജോസഫ് | PJ Joseph completes fifty years as an elected member of state assembly speaks\nമുന്‍മുഖ്യമന്ത്രി ഉമ്മന് ചാണ്ടി നിയമസഭയിലെത്തിയതിന്റെ അമ്പതാം വാര്‍ഷികം ആഘോഷിക്കുന്ന തിരക്കിലായിരുന്നു കേരളവും മാധ്യമങ്ങളും കഴിഞ്ഞ ദിവസങ്ങളില്. നിരവധി പ്രമുഖ നേതാക്കളാണ് 1970-ല് നിയമസഭയില് അരങ്ങേറ്റം കുറിച്ചത്. മുന് മുഖ്യമന്ത്രിയും കോണ്‍ഗ്രസ് ദേശീയ നേതാവുമായ എ കെ ആന്റണിയും മുഖ്യമന്ത്രി പിണറായി വിജയനും കേരള കോണ്‍ഗ്രസ് നേതാവ് പി ജെ ജോസഫുമൊക്കെ അക്കൂട്ടത്തില് ചിലര് മാത്രം. അമ്പത് വര്‍ഷം തുടര്‍ച...\nമുന്‍മുഖ്യമന്ത്രി ഉമ്മന് ചാണ്ടി നിയമസഭയിലെത്തിയതിന്റെ അമ്പതാം വാര്‍ഷികം ആഘോഷിക്കുന്ന തിരക്കിലായിരുന്നു കേരളവും മാധ്യമങ്ങളും കഴിഞ്ഞ ദിവസങ്ങളില്. നിരവധി പ്രമുഖ നേതാക്കളാണ് 1970-ല് നിയമസഭയില് അരങ്ങേറ്റം കുറിച്ചത്. മുന് മുഖ്യമന്ത്രിയും കോണ്‍ഗ്രസ് ദേശീയ നേതാവുമായ എ കെ ആന്റണിയും മുഖ്യമന്ത്രി പിണറായി വിജയനും കേരള കോണ്‍ഗ്രസ് നേതാവ് പി ജെ ജോസഫുമൊക്കെ അക്കൂട്ടത്തില് ചിലര് മാത്രം. അമ്പത് വര്‍ഷം തുടര്‍ച്ചയായി സഭാംഗമായതിന്റെ നേട്ടം അവകാശപ്പെടാനാകില്ലെങ്കിലും നാല്‍പ്പത് വര്‍ഷം തൊടുപുഴ എംഎല്‍എയായ നേട്ടവുമായി സജീവ രാഷ്ട്രീയത്തില് തുടരുകയാണ് തൊടുപുഴയുടെ സ്വന്തം ഔസേപ്പച്ചന് . ആദ്യമായി സഭയിലെത്തിയതിന്റെ അമ്പതാം വാര്‍ഷികത്തില് തന്റെ രാഷ്ട്രീയ ജീവിതത്തെ കുറിച്ചും സഹപ്രവര്‍ത്തകരെ കുറിച്ചും സമകാലിക രാഷ്ട്രീയവിഷയങ്ങളെ കുറിച്ചും അരുണ് ടി വിജയനോട് സംസാരിക്കുകയാണ് പിജെ ജോസഫ്.\n? അമ്പത് വര്‍ഷങ്ങള്‍ക്ക് മുമ്പ് താങ്കള് ആദ്യമായി എത്തിയ നിയമസഭയെ കുറിച്ചുള്ള ഓര്‍മ്മകള്? ഇപ്പോഴത്തെ നിയമസഭയെയുമായി ഒന്ന് താരതമ്യം ചെയ്യാമോ?\nഉമ്മന് ചാണ്ടിയും പിണറായി വിജയനും ഞാനും മാത്രമല്ല, എ കെ ആന്റണിയും എം വി രാഘവനും ആ തെരഞ്ഞെടുപ്പിലാണ് ആദ്യമായി നിയമസഭയിലെത്തിയത്. അന്നൊക്കെ രാഷ്ട്രീയ വ്യത്യാസം നിലനിര്‍ത്തിക്കൊണ്ട് തന്നെ എംഎല്‍എമാര് തമ്മില് കുറെക്കൂടി അടുപ്പമുണ്ടായിരുന്നു. നിയമസഭയുടെ ബസിലാണ് ബഹുഭൂരിപക്ഷം ആളുകളും പോകുകയും വരികയും ചെയ്തുകൊണ്ടിരുന്നത്. ഉച്ചയ്ക്ക് നിയമസഭാ കാന്റീനില് വന്ന് എല്ലാവരും കൂടി ഭക്ഷണം കഴിക്കുന്ന സ്ഥിതിയുണ്ടായിരുന്നു. ഇപ്പോള് എല്ലാവര്‍ക്കും കാര് ആയി. നിയമസഭയുടെ ബസ് ഉപയോഗിക്കുന്നവര് ഇപ്പോള് വളരെ ചുരുക്കമാണ്. പണ്ട് തൊണ്ണൂറ് ശതമാനം പേരും നിയമസഭയ്ക്ക് വേണ്ടി ഓടിയിരുന്ന കെഎസ്ആര്‍ടിസി ബസില് ആയിരുന്നു യാത്ര ചെയ്തിരുന്നത്. അക്കാലത്ത് നീണ്ട സെഷന്റെ സമയങ്ങളിലെല്ലാം എംഎല്‍എമാര്‍ക്ക് വേണ്ടി കലാപരിപാടികളും നാടകങ്ങളും മത്സരങ്ങളും നടത്തിയിരുന്നു. നടത്ത മത്സരത്തില് ഒരിക്കല് മുപ്പത് എംഎല്‍എമാരാണ് പങ്കെടുത്തത്. അതില് ഉമ്മന് ചാണ്ടി ഒന്നാം സ്ഥാനത്തും ഞാന് രണ്ടാം സ്ഥാനത്തും എത്തി. അക്കാലത്ത് പിരപ്പന്‍കോട് മുരളി എഴുതിയ നാടകത്തില് എല്ലാ പാര്‍ട്ടിയിലെയും അംഗങ്ങള് അഭിനയിച്ചു. അതിന്റെ റിഹേഴ്‌സല് എംഎല്‍എമാര്‍ക്ക് അടുത്ത് ഇടപഴകാനുള്ള അവസരമായിരുന്നു.\nഇപ്പോള് അത്തരം ബന്ധങ്ങളൊന്നും എംഎല്‍എമാര് തമ്മില് ഇല്ല. നിയമസഭയില് വരുന്നു പോകുന്നു എന്നതിന് അപ്പുറത്തുള്ള ബന്ധം എംഎല്‍എമാര് തമ്മിലില്ല. മുമ്പ് വ്യക്തിബന്ധങ്ങള് കുറെക്കൂടി ശക്തമായിരുന്നു. അതിനുള്ള അന്തരീക്ഷം സഭയിലും ഉണ്ടായിരുന്നു. പിന്നീട് വന്ന സ്പീക്കര്‍മാര്‍ക്കൊന്നും അതിലൊന്നും താല്‍പര്യമില്ലാതെ വന്നു. നിയമസഭയിലെ നീണ്ട സെഷനിടയിലുള്ള കലാപരിപാടികളും കായിക പരിപാടികളും എല്ലാം ഓര്‍മ്മ മാത്രമായിരുന്നു. പണ്ട് ടാഗോര് തിയറ്ററില് നടത്തിയ കലാപരിപാടി വളരെ ശ്രദ്ധേയമായിരുന്നു. പാട്ട് പാടുന്ന അരഡസന് എംഎല്‍എമാര് എങ്കിലും അക്കാലത്തുണ്ടായിരുന്നു. എംഎല്‍എമാര് പാട്ട് പാടുന്നതും നാടകങ്ങളില് അഭിനയിക്കുന്നതുമെല്ലാം വളരെ ഹൃദ്യമായി എനിക്ക് തോന്നിയിരുന്നു. ഒരു ഇരുപത് കൊല്ലക്കാലം എനിക്ക് അത് ആസ്വദിക്കാന് സാധിച്ചിട്ടുണ്ട്. തൊണ്ണൂറുകള് മുതല് ആ ബന്ധങ്ങളിലെല്ലാം വിള്ളല് വീണു.\nഅക്കാലത്ത് മാധ്യമങ്ങളും നിയമസഭാ റിപ്പോര്‍ട്ടിംഗിന് വലിയ പ്രാധാന്യം കൊടുത്തിരുന്നു. കേരള കൗമുദിയൊക്കെ എല്ലാ എംഎല്‍എമാരുടെയും പ്രസംഗങ്ങള് പ്രത്യേകം പ്രത്യേകം കൊടുക്കുമായിരുന്നു. എല്ലാ പത്രങ്ങളും അത് ചെയ്യുമായിരുന്നു. പിന്നീട് അത് കുറഞ്ഞുകുറഞ്ഞ് വന്നു. അതോടെ മികച്ച പെര്‍ഫോമന്‍സിനുള്ള താല്‍പര്യം എംഎല്‍എമാര്‍ക്കും കുറഞ്ഞു വന്നു. എല്ലാവര്‍ക്കും കുറെക്കൂടി കാര്യങ്ങള് പഠിച്ച് ചര്‍ച്ച ചെയ്യാന് താല്‍പര്യമുണ്ടായിരുന്നു. ഏത് ബില്ലുകളില് ഭേദഗതി കൊണ്ടുവന്നാലും അതിന്റെ ആദ്യത്തെ ഒരു പ്രാസംഗികന് എ കെ ആന്റണിയായിരുന്നു. പിന്നീട് എന് ഐ ദേവസിക്കുട്ടി, ടി എം ജേക്കബ് തുടങ്ങിയവരും ബില്ലുകളുടെ ചര്‍ച്ചയില് കൂടുതല് ശ്രദ്ധിക്കാന് തുടങ്ങി. ശ്രദ്ധയോടെ ബില്ലുകള് പഠിക്കുന്ന കുറെയധികം എംഎല്‍എമാര് അക്കാലത്തുണ്ടായിരുന്നു.\nകൂടുതല് ഇടപെടാനുള്ള അവസരമുണ്ടായിരുന്നതിനാല് തന്നെ എല്ലാവര്‍ക്കുമിടയില് ദൃഢമായ സൗഹൃദം ഉണ്ടായിരുന്നു. ഞാന് ആദ്യമായി സഭയിലെത്തുമ്പോള് കാണുന്ന കാഴ്ച അച്യുത മേനോന് മുഖ്യമന്ത്രിയും ഇഎംഎസ് പ്രതിപക്ഷ നേതാവും ആയിരിക്കുന്നതാണ്. രണ്ട് പേരും തമ്മില് ആരോഗ്യകരമായ ഒരു മത്സരം ഉണ്ടായിരുന്നു. ഒരു അവിശ്വാസ പ്രമേയം കൊണ്ടുവന്നപ്പോള് അച്യുത മേനോന് പറഞ്ഞത് നേരെ ചര്‍ച്ചയിലേക്ക് കടന്നേക്കാമെന്നാണ്. ഗ്യാപ്പ് കൊടുക്കാതെ അന്ന് തന്നെ ചര്‍ച്ച ആരംഭിച്ചു. ആരോഗ്യകരമായ ചര്‍ച്ചകളായിരുന്നു അന്ന് നടന്നിരുന്നത്.\n? താങ്കള് ആദ്യമായി നിയമസഭയിലെത്തിയപ്പോള് കൂടെയുണ്ടായിരുന്ന പിണറായി വിജയന് ഇന്ന് മുഖ്യമന്ത്രിയാണ്. അന്നത്തെ പിണറായിയെയും ഇന്നത്തെ പിണറായിയെയും താരതമ്യപ്പെടുത്താന് സാധിക്കുമോ?\nതൊണ്ണൂറ്റിയാറില് പിണറായിയും ഞാനും ഒരുമിച്ച് നായനാര് മന്ത്രിസഭയില് ഇരുന്നിട്ടുണ്ട്. അന്ന് ഗൗരവക്കാരനായ പിണറായിയെയാണ് എല്ലാവരും കണ്ടത്. ഇത്തവണ മുഖ്യമന്ത്രിയായതിന് ശേഷം അദ്ദേഹം വേണ്ടത്ര ശ്രദ്ധ ചെലുത്തിയിട്ടില്ല. അല്ലെങ്കില് കള്ളുകുടിച്ച് ബഹളമുണ്ടാക്കുന്ന ശിവശങ്കറിനെ പോലെ ഒരാള് എങ്ങനെ മുഖ്യമന്ത്രിയുടെ ഓഫീസില് നാല് വര്‍ഷം തുടരും. മുഖ്യമന്ത്രി ഇതൊക്കെ ശ്രദ്ധിക്കേണ്ടേ? ശിവശങ്കര് അദ്ദേഹത്തിന്റെ പ്രൈവറ്റ് സെക്രട്ടറിയുമാണ് ഐടി സെക്രട്ടറിയുമാണ്. അത് അന്വേഷിക്കേണ്ടതല്ലേ? അല്ലാതെ കണ്ണടച്ച് ഇരുട്ടാക്കാന് കഴിയുമോ?\n? എകെ ആന്റണിക്കൊപ്പം സഭയിലെത്തിയ താങ്കള് പിന്നീട് അദ്ദേഹത്തിന്റെ മന്ത്രിസഭയില് ആഭ്യന്തര വകുപ്പ് മന്ത്രിയായിരുന്നു. രാജിവയ്‌ക്കേണ്ടി വരികയും ചെയ്തു അദ്ദേഹത്തിന്. അദ്ദേഹത്തിന് സംഭവിച്ച പാളിച്ചകള് അല്ലേ അതിന് കാരണം?\nതുടര്‍ച്ചയായ രാജിക്കൊക്കെ കാരണം വ്യക്തിപരമായ സമീപനങ്ങളാണ്. അത് ഓരോരുത്തരുടെ സമീപനമാണ്. ഇന്ദിരാഗാന്ധി ചിക്കമംഗലൂരില് മത്സരിക്കാന് തീരുമാനിച്ചതുകൊണ്ട് അദ്ദേഹം രാജിവച്ചു. അതിലെത്രമാത്രം യുക്തിയുണ്ടെന്ന് നമുക്ക് പറയാനാകില്ല. എങ്കിലും ആന്റണി സംശയത്തിന് അതീതനായിരുന്നു.\n? താങ്കളുടെ രാഷ്ട്രീയ വളര്‍ച്ച എങ്ങനെയായിരുന്നു? ആരുടെ സ്വാധീനമാണ് താങ്കളുടെ പൊതുജീവിതത്തില് ഏറ്റവുമധികമുള്ളത്?\nഎന്റെ പിതാവ് ഒരു പഞ്ചായത്ത് മെമ്പറായിരുന്നു. എല്ലാവരും പഞ്ചായത്ത് പ്രസിഡന്റാകാന് പറഞ്ഞിട്ടും അതിന് തയ്യാറാകാതെ മാറിനിന്ന വ്യക്തിയാണ് അദ്ദേഹം. എങ്കിലും പൊതുപ്രവര്‍ത്തന രംഗത്ത് സജീവമായിരുന്നു. 68-69 കാലഘട്ടത്തില് കേരള കോണ്‍ഗ്രസിന്റെ സ്‌റ്റേറ്റ് കമ്മിറ്റി അംഗമായിരുന്നപ്പോളാണ് ആദ്യമായി തെരഞ്ഞെടുപ്പില് മത്സരിക്കുന്നത്. തെരഞ്ഞെടുപ്പില് ആദ്യമായി മത്സരിക്കുമ്പോള് എന്നെക്കാള് കൂടുതല് അറിയപ്പെട്ടിരുന്നത് പിതാവായിരുന്നു. അതുകൊണ്ട് പ്രചരണത്തിലെല്ലാം അദ്ദേഹമൊരു സ്വാധീന ശക്തിയായിരുന്നു. ത്രികോണ മത്സരമാണ് അക്കുറി നടന്നത്. സിപിഎം, കോണ്‍ഗ്രസ്, കേരള കോണ്‍ഗ്രസ് എന്നിവരാണ് മത്സരിച്ചത്. 1635 വോട്ടിന്റെ നേരിയ ഭൂരിപക്ഷത്തിലാണ് അക്കുറി വിജയിച്ചത്.\nമഹാത്മ ഗാന്ധിയുടെ നൂറാം ജന്മവാര്‍ഷികമായിരുന്ന 1969ലിറങ്ങിയ എല്ലാ പുസ്തകങ്ങളും ഞാന് വായിച്ചിട്ടുണ്ട്. ഗ്രാമസ്വരാജ് എന്ന സിദ്ധാന്തത്തിലാണ് ഞാന് വിശ്വസിച്ചിരുന്നത്. വൃക്ഷത്തൈകള് വിതരണം ചെയ്യുകയും കാലിസമ്പത്തിന്റെ ഗുണനിലവാരം വര്‍ദ്ധിപ്പിക്കുന്നതിലും വ്യാപൃതനായിരുന്നു. 69ലെ ഗ്രാമീണ വായനശാലകളുടെ വാര്‍ഷികങ്ങളില് ഞാന് സ്ഥിരമായി പ്രസംഗിക്കുമായിരുന്നു. അന്ന് ഗാന്ധിയന് പള്‍സാണ് എന്നെ സ്വാധീനിച്ചിട്ടുള്ളത്. നിയമസഭയിലെത്തിയപ്പോള് ഏറ്റവുമധികം ആകര്‍ഷിച്ചത് ലൈബ്രറി ആണ്. മഹാത്മാ ഗാന്ധിയെക്കുറിച്ചുള്ള എല്ലാ പുസ്തകങ്ങളും അവിടെയിരുന്ന് ധാരാളമായി വായിക്കുമായിരുന്നു. 78ല് ആഭ്യന്തരമന്ത്രിയായിരുന്നപ്പോള് നിയമത്തിന്റെ ഭരണം(Rule of Law)യിലാണ് വിശ്വസിച്ചിരുന്നത്. ഒരു നിരപരാധിയും ശിക്ഷിക്കപ്പെടരുത്, ഒരു കുറ്റവാളിയും രക്ഷിക്കപ്പെടരുത് എന്ന നിര്‍ബന്ധത്തിലാണ് എട്ട് മാസക്കാലം ആഭ്യന്തരമന്ത്രിയായിരുന്നത്. എട്ട് മാസവും അത് പ്രാവര്‍ത്തികമാക്കാന് സാധിച്ചു. ഞാന് രാജിവച്ച് ഒഴിയുന്നത് വരെയും ഒരു നിരപരാധിയെയും കേസില് കുടുക്കിയിട്ടില്ല. ഒരു കുറ്റവാളിയെയും രക്ഷിക്കാനും എനിക്ക് പറയേണ്ടി വന്നിട്ടില്ല. മന്ത്രിയായി ചുമതലയേറ്റപ്പോള് പോലീസ് ഉദ്യോഗസ്ഥരുടെ ഒരു യോഗത്തില് ഇക്കാര്യം പറഞ്ഞപ്പോള് വിശ്വസിക്കാമോയെന്ന് ഒരു പോലീസുകാരന് ചോദിച്ചു. നൂറ് ശതമാനവും വിശ്വസിക്കാമെന്നാണ് ഞാന് ഉറപ്പ് നല്‍കിയത്. അത് പ്രാവര്‍ത്തികമാക്കാനും സാധിച്ചു. റൂള് ഓഫ് ലോയെക്കുറിച്ച് അടുത്തുതന്നെ ഒരു പുസ്തകം പ്രസിദ്ധീകരിക്കുന്നുണ്ട്. എട്ട് മാസം എങ്ങനെ ഈ കാര്യങ്ങള് നിര്‍വ്വഹിക്കാന് സാധിച്ചുവെന്നാണ് ആ പുസ്തകത്തില് പറയുന്നത്. നിയമസഭയിലും മാധ്യമങ്ങളിലും ആഭ്യന്തരവകുപ്പ് പ്രശംസ ഏറ്റുവാങ്ങിയ കാലമായിരുന്നു അത്. ആഭ്യന്തരമന്ത്രിക്ക് പൂച്ചെണ്ടുകള് എന്ന് അക്കാലത്ത് മലയാള മനോരമ ഒന്നാം പേജില് തലക്കെട്ടോടെ വാര്‍ത്ത കൊടുത്തു. നിഷ്പക്ഷമതിയായി പ്രവര്‍ത്തിക്കുന്ന ഒരു ആഭ്യന്തരമന്ത്രിയെന്ന നിലയില് തങ്ങള്‍ക്ക് എതിര്‍പ്പുകളൊന്നും ഇല്ലെന്ന് ഇന്ദിരാ ഗാന്ധി പറഞ്ഞു.\n? 35-ാം വയസ്സില് ഒരു പരാതിക്കും ഇടകൊടുക്കാതെ താങ്കള് ആഭ്യന്തര വകുപ്പ് കൈകാര്യം ചെയ്തു. പക്ഷെ പിന്നീട് രണ്ട് മുന്നണികളിലും മന്ത്രിയായിട്ടുണ്ടെങ്കിലും ഒരിക്കലും താങ്കള്‍ക്ക് ആഭ്യന്തര വകുപ്പ് കൈകാര്യം ചെയ്യാന് സാധിച്ചിട്ടില്ലല്ലോ?\nഅന്ന് ഞങ്ങള്‍ക്ക് ഇരുപത് എംഎല്‍എമാര് ഉണ്ടായിരുന്നു. കെ എം മാണിക്കാണ് ആഭ്യന്തര വകുപ്പ് ലഭിച്ചത്. എന്നാല് കേസ് വന്നപ്പോള് അദ്ദേഹത്തിന് സഭാംഗത്വം നഷ്ടമായി. അങ്ങനെയാണ് എനിക്ക് ആ ഉത്തരവാദിത്വം ലഭിച്ചത്. പിന്നീട് സാഹചര്യങ്ങള് മാറി. 82 ആയപ്പോഴേക്കും ഞങ്ങളുടെ പാര്‍ട്ടി രണ്ടായി. പിന്നീട് ഞാന് തെരഞ്ഞെടുത്തത് റെവന്യൂ, ഹൗസിംഗ് വകുപ്പുകളാണ്. 96ലായപ്പോഴേക്കും ഒരു മന്ത്രി തന്നെ പൊതുമരാമത്തും ഹൗസിംഗും വിദ്യാഭ്യാസവും കൂടി തന്നു. അത്രയും വകുപ്പുകള് ഒന്നിച്ച് ഭരിച്ച ഒരു മന്ത്രിയും കേരളത്തിലുണ്ടായിട്ടില്ല. ഒരു പരാതിയൊന്നും കൂടാതെ തന്നെ മൂന്ന് വകുപ്പുകളും കൈകാര്യം ചെയ്തു.\n? താങ്കളുടെ കുട്ടിക്കാലവും വിദ്യാഭ്യാസവും എങ്ങനെയായിരുന്നു?\nസ്‌കൂള് വിദ്യാഭ്യാസം വീടിന് തൊട്ടടുത്തുള്ള പ്രൈമറി സ്‌കൂളില് ആയിരുന്നു. നമ്മുടെ സ്വത്ത് ദൈവം സൂക്ഷത്തില് ഏല്‍പ്പിച്ചിരിക്കുന്നതാണെന്ന് എന്റെ അമ്മൂമ്മ പറയുമായിരുന്നു. നമ്മുടെ ആവശ്യം കഴിഞ്ഞ് ബാക്കിയുള്ളതെല്ലാം മറ്റുള്ളവര്‍ക്ക് വേണ്ടി നല്‍കണം. അങ്ങനെ പറഞ്ഞും പഠിപ്പിച്ചുമാണ് അമ്മൂമ്മ വളര്‍ത്തിയത്. അതിപ്പോഴും ഞാന് പ്രാവര്‍ത്തികമാക്കുന്നു. കയ്യില് കൂടുതല് കാശ് വന്നാല് പാവപ്പെട്ട കുട്ടികളുടെ വിദ്യാഭ്യാസത്തിനും അവര്‍ക്ക് വീടുകള് വയ്ക്കാനും ഗാന്ധിയന് ആശയപ്രചരണത്തിനും എല്ലാമായി ഉപയോഗിക്കും. 25 കൊല്ലമായി ഗാന്ധിയന് സ്റ്റഡി സെന്ററുകളില് കാര്‍ഷികമേള നടത്തുന്നുണ്ട്. കേരളത്തില് ആദ്യമായി ജൈവകൃഷിയെന്ന ആശയം മുന്നോട്ടുവച്ചത് ഞാനാണ്.\n? 40 വര്‍ഷം താങ്കള് തൊടുപുഴയുടെ എംഎല്‍എയായിരുന്നു. ഇക്കാലത്തിനിടയില് തൊടുപുഴയ്ക്ക് വേണ്ടി എന്തൊക്കെ ചെയ്യാന് സാധിച്ചിട്ടുണ്ട്?\nഒറ്റനോട്ടത്തില് പറയാന് സാധിക്കില്ല. എങ്കിലും തൊടുപുഴയില് 182 വാര്‍ഡുകള് ആണ് ഉണ്ടായിരുന്നു. അതില് 179ലും എനിക്ക് ഭൂരിപക്ഷമുണ്ടായിരുന്നു. മുന്‍സിപ്പിലിറ്റിയിലെ 35 വാര്‍ഡുകളില് ഒന്നില് ഒഴികെ എല്ലാത്തിലും ഭൂരിപക്ഷമുണ്ടായിരുന്നു. മുന്‍സിപ്പാലിറ്റിയിലെ കക്ഷിനില നോക്കിയാല് എട്ട് ബിജെപി കൗണ്‍സിലര്‍മാരുണ്ട്. ആ എട്ട് വാര്‍ഡിലും എനിക്കായിരുന്നു ഭൂരിപക്ഷം. മാര്‍ക്‌സിസ്റ്റ് പാര്‍ട്ടി ജയിച്ച വാര്‍ഡിലും എനിക്കായിരുന്നു ഭൂരിപക്ഷം. നിഷ്പക്ഷമായി മണ്ഡലത്തിലെ എല്ലാവരോടും പെരുമാറാന് സാധിച്ചുവെന്നതിന്റെ തെളിവാണ് അത്. പുറപ്പുഴ പഞ്ചായത്തിലെ മൂന്നാം വാര്‍ഡ് മാലിന്യരഹിത വാര്‍ഡ് ആക്കി മാറ്റിയിരിക്കുകയാണ്. ഒരു കിലോഗ്രാം മാലിന്യം പോലും പുറത്തേക്ക് പോകാതെ ഉറവിടത്തില് തന്നെ സംസ്‌കരിക്കാനുള്ള പദ്ധതിയാണ് അത്. ഒരു കൊല്ലത്തിനുള്ളില് ആ പദ്ധതി 182 വാര്‍ഡുകളിലും നടപ്പാക്കാനാണ് ലക്ഷ്യമിടുന്നത്. ഞാന് തന്നെ ഓരോ വാര്‍ഡുകളിലും പോയി അതിനുള്ള പ്രചരണം നടത്തി അവിടെയുള്ള എല്ലാ രാഷ്ട്രീയ പാര്‍ട്ടികളുടെയും സഹകരണം ഉറപ്പാക്കിയിട്ടുണ്ട്. കോളേജിലെ അധ്യാപകരും കുട്ടികളും ഈ പ്രചരണത്തില് പങ്കെടുക്കും. ഒരുവര്‍ഷം മുഴുവന് അതില് കേന്ദ്രീകരിച്ചാല് ഇന്ത്യയിലെ ആദ്യത്തെ മാലിന്യരഹിത നിയോജക മണ്ഡലം തൊടുപുഴയായിരിക്കും. മാലിന്യമാണ് നമ്മുടെ നാട്ടിലെ ഏറ്റവും വലിയ പ്രശ്‌നം. അതുകൊണ്ട് മാലിന്യമില്ലാത്ത മലയാള നാട് എന്ന മുദ്രാവാക്യം ഞാന് മുഴക്കിയിരുന്നു. അത് ഈ നിയോജക മണ്ഡലത്തില് പ്രാവര്‍ത്തികമാക്കാനാണ് ശ്രമം.\n? താങ്കള് സഭയില് വന്ന കാലത്തെ അപേക്ഷിച്ച് ആ ആരോഗ്യകരമായ മത്സരങ്ങളും എതിര്‍പ്പുകളും ഇന്ന് ഇല്ലാതായിട്ടുണ്ടല്ലോ? അങ്ങനെയെങ്കില് ഇപ്പോള് ഉയരുന്ന വിവാദങ്ങളെല്ലാം കഴമ്പില്ലാത്തതാണെന്നാണോ താങ്കള് പറയുന്നത്?\nനയതന്ത്ര ചാനലിലൂടെ സ്വര്‍ണ്ണം കടത്തിയെന്ന കേസ് വന്നതോടെ അതിന്റെ സ്വഭാവം ആകെ മാറി. ഗൗരവകരമായ ചോദ്യം ചെയ്യല് നടന്നിട്ടില്ല. ശിവശങ്കറിനെ പോലെ ഒരാള് നാല് കൊല്ലം മുഖ്യമന്ത്രിയുടെ സെക്രട്ടറിയായിരിക്കുന്നതും അയാള് കള്ളുകുടിച്ച് മറ്റുള്ളവര്‍ക്ക് പ്രശ്‌നങ്ങള് ഉണ്ടാക്കുകയും സ്വപ്‌നയുടെ ഫ്‌ളാറ്റില് ചെന്ന് വഴക്കുണ്ടാക്കിയതും അവിടുത്തെ ആളുകള് പരാതിപ്പെടുകയും ഒക്കെ ഉണ്ടാകുന്നത് എങ്ങനെയാണ്. പരാതിപ്പെട്ടിട്ടും നടപടിയുണ്ടാകാതെ വന്നപ്പോഴാണ് സിപിഐയെ പോലെ ഒരു പാര്‍ട്ടി അദ്ദേഹത്തെ മാറ്റണമെന്ന് ആവശ്യപ്പെടുന്ന സാഹചര്യമുണ്ടായത്. എന്തോ ഒളിച്ചുവയ്ക്കാനുണ്ടെന്നത് സത്യമാണ്. സ്വര്‍ണ്ണക്കള്ളക്കടത്ത് കൂടിയതോടെ ആക്ഷേപങ്ങളുടെ ശക്തി കൂടുകയും ചെയ്തു. 42 പേരെ അനധികൃതമായി നിയമിച്ചു. ഒരു നിയമനത്തിന്റെ പേരിലാണ് ഇ പി ജയരാജന് രാജിവച്ചത്. എന്നാല് അതിന് ശേഷം 42 പേരെയാണ് വീണ്ടും നിയമിച്ചത്. ഒന്നേ മുക്കാല് ലക്ഷം രൂപയില് കൂടുതല് ശമ്പളമുള്ളവരാണ് ഇവര്. ശിവശങ്കറിന്റെ ഓഫീസില് നടന്ന ഈ നിയമനം മുഖ്യമന്ത്രി അറിയാതെ പോകില്ലല്ലോ. അത്തരം കാര്യങ്ങള് വന്നതോടെ സംഗതി ഗൗരവകരമായി. എല്ലാ ഭാഗത്തും വീഴ്ച വരുത്തിയിട്ടുണ്ട്. മുഖ്യമന്ത്രിയുടെ ഭാഗത്തും പാര്‍ട്ടി സെക്രട്ടറിയുടെ ഭാഗത്തും എല്ലാം വീഴ്ചകള് സംഭവിച്ചിട്ടുണ്ട്. ഇപ്പോള് ഖുര്‍ആന്റെ മറവില് സ്വര്‍ണ്ണക്കള്ളക്കടത്ത് നടന്നേക്കാം പക്ഷെ താന് അറിഞ്ഞിട്ടില്ലെന്നാണ് ഇപ്പോള് ജലീല് പറയുന്നത്. അപ്പോള് ഇതിലെല്ലാം അര്‍ദ്ധസത്യങ്ങള് ഉണ്ടെന്ന് വരികയാണ്. അതുകൊണ്ട് തന്നെ ആരോപണങ്ങളെല്ലാം കഴമ്പില്ലാത്തവയാണെന്ന് ഇപ്പോള് പറയാറായിട്ടില്ല. സംശയത്തിന്റെ നിഴലിലാണ് മുഖ്യമന്ത്രിയുടെ ഓഫീസ്.\n? ഉമ്മന് ചാണ്ടി മന്ത്രിസഭ ഇതിനേക്കാള് വലിയ ആരോപണങ്ങള് ഉണ്ടായിട്ടുണ്ടല്ലോ?\nഉമ്മന് ചാണ്ടിയുടെ മന്ത്രിസഭ നേരിട്ട ആരോപണങ്ങളില് തെളിവെടുത്തല്ലോ. എന്നെയും അക്കൂട്ടത്തില് ചോദ്യം ചെയ്തിരുന്നു. ഒരു സ്ത്രീ ഒരുമ്പെട്ടാല് ആരെയും ബ്ലാക്ക്‌മെയില് ചെയ്യാവുന്ന ഒരു സ്ഥിതി ഉണ്ടായിട്ടുണ്ട്. എല്ലാവരുമായും ബന്ധം സ്ഥാപിക്കുകയും ബന്ധമില്ലെങ്കിലും ബന്ധമുണ്ടെന്ന് സ്ഥാപിക്കാന് ഫോട്ടോയും മറ്റും തെളിവായി നല്‍കുകയുമാണ് ചെയ്യുന്നത്. യോഗസ്ഥലങ്ങളില് വച്ച് എടുക്കുന്ന ഫോട്ടോകളാണ് ഇത്. ഒരു ഫോട്ടോയില് ഞാനും ഉണ്ടായിരുന്നു. വാട്ടര് അതോറിറ്റിയുടെ ജലനിധിയുടെ പരിപാടിയില് കയറി വന്ന് മുഖ്യമന്ത്രി ഉമ്മന് ചാണ്ടിയുടെ പുറകിലൂടെ വന്ന് സംസാരിക്കുന്ന ഒരു ചിത്രമുണ്ട്. അതുകൊണ്ട് അദ്ദേഹത്തിന് ആ സ്ത്രീയുമായി അവിഹിത ബന്ധമുണ്ടെന്ന് പറയാനാകില്ല. മുഖ്യമന്ത്രിയുടെ വീട്ടില് തന്നെ വച്ചുണ്ടായ സംഭവത്തെയൊന്നും ഇത്രയും നാളായി തെളിയിക്കാന് ആയിട്ടില്ല.\nപിണറായിക്കെതിരെ വന്ന ആരോപണങ്ങള് അങ്ങനെയല്ല. ശിവശങ്കര് കള്ളുകുടിച്ച് കൂത്താടി സ്വപ്‌നയെന്ന സ്ത്രീയുടെ ഫ്‌ളാറ്റില് പോയി വഴക്കുണ്ടാക്കുകയായിരുന്നു. അടുത്തുള്ള ഫ്‌ളാറ്റുകാര് അതില് പരാതിപ്പെട്ടു. പരാതിപ്പെട്ടിട്ടും ആ കേസ് തേച്ചുമാച്ച് കളയുകയാണ് ചെയ്തത്. അതൊന്നും മുഖ്യമന്ത്രി അറിഞ്ഞില്ലെന്നത് വിശ്വസിക്കാനാകില്ല. എല്ലാവര്‍ക്കും ഇക്കാര്യത്തില് സംശയമുണ്ട്. അതുകൊണ്ടാണ് മുഖ്യമന്ത്രിയുടെ ഓഫീസ് സംശയത്തിന്റെ നിഴലിലാണെന്ന് പറയുന്നത്. വളരെ സമ്മര്‍ദ്ദത്തിന് ശേഷമാണ് ശിവശങ്കരനെ രാജിവയ്പ്പിച്ചത്. അദ്ദേഹത്തെ വീണ്ടും ചോദ്യം ചെയ്തുകൊണ്ടിരിക്കുകയാണ്. ചോദ്യം ചെയ്യല് അവസാനിച്ചിട്ടില്ല. എല്ലാം പരസ്പരം ബന്ധപ്പെട്ട കാര്യങ്ങളാണ്. മുഖ്യമന്ത്രിയുടെ ഓഫീസ് സംശയത്തിന്റെ നിഴലില് നിന്നും മാറണം. അതിന് ശിവശങ്കരന് നാല് കൊല്ലം ആ ഓഫീസിലുണ്ടായിരുന്നതിന് വിശദീകരണം നല്‍കണം. പി എസ് സി നിയമനങ്ങളെ മറികടന്നാണ് 42 നിയമനങ്ങള് നടന്നത്. പത്താം ക്ലാസ് പോലും പാസാകാത്ത സ്വപ്‌നയ്ക്ക് ഒന്നേമുക്കാല് ലക്ഷം രൂപ ശമ്പളം നല്‍കുകയായിരുന്നു. ഒരു ജനാധിപത്യ രാജ്യത്ത് എങ്ങനെയാണ് ഇതൊക്കെ നടക്കുന്നത്.\n? ഒരു സെക്കുലര് പാര്‍ട്ടി എന്ന പ്രഖ്യാപനത്തോടെയാണ് മന്നത്ത് പത്മനാഭന് കേരള കോണ്‍ഗ്രസിന് തിരിതെളിച്ചത്. എന്നാല് അത് പാലിക്കാന് പാര്‍ട്ടിക്ക് സാധിച്ചിട്ടുണ്ടോ?\nസെക്കുലര് പാര്‍ട്ടിയല്ലെങ്കില് 182 വാര്‍ഡുകളില് 179ലും എനിക്ക് എങ്ങനെ ഭൂരിപക്ഷം ലഭിക്കും. അത് മാത്രമല്ല, ഇപ്പോള് ഞങ്ങളുടെ യൂത്ത് ഫ്രണ്ടിന്റെ പ്രസിഡന്റ് അജിത്ത് മുദ്രമുഴയാണ്. നാരപ്പുഴ നാരായണക്കുറുപ്പിന്റെ ബന്ധുവാണ്. കെ എസ് സി പ്രസിഡന്റ് രാകേഷ് ഒരു ഈഴവ സമുദായാംഗമാണ്. 76ല് ആദ്യമായി മന്ത്രിസഭയിലെത്തിയപ്പോള് കെ നാരായണക്കുറുപ്പ് മന്ത്രിയായിരുന്നു. അടുത്ത മന്ത്രിസഭയിലും അദ്ദേഹം മന്ത്രിയായിരുന്നു. ക്രിസ്ത്യാനികളും ഹിന്ദുക്കളും എല്ലാം ഉള്‍പ്പെട്ട ഒരു സമീപനമാണ് പാര്‍ട്ടിയുടേത്. ബാലകൃഷ്ണ പിള്ള ഇടയ്ക്ക് പാര്‍ട്ടിയുടെ മന്ത്രിയായിരുന്നു. ഞാന് പാര്‍ട്ടി ചെയര്‍മാനായതിന് ശേഷം യുവജന വിഭാഗത്തിലെ നേതാക്കളെല്ലാം മറ്റ് സമുദായാംഗങ്ങളാണ്. കേരളത്തിന്റെ സമഗ്ര വികസനമെന്ന മുദ്രാവാക്യം ആദ്യമായി മുഴക്കിയത് ഞാനാണ്. വികസനത്തില് സമുദായവും രാഷ്ട്രീയവും പാടില്ലെന്ന് പ്രചരിപ്പിക്കുവാന് എനിക്ക് കഴിഞ്ഞിട്ടുണ്ട്. ആ അടിസ്ഥാന തത്വത്തില് അടിയുറച്ച് പോകണമെന്ന് തന്നെയാണ് ഇപ്പോഴത്തെ ആഗ്രഹം.\n? ജോസ് കെ മാണിയുമായുള്ള പ്രശ്‌നങ്ങള്‍ക്ക് കാരണം അധികാരത്തിന് വേണ്ടിയുള്ള വടംവലിയല്ലേ?\nജോസ് കെ മാണി ഒരു വിഷയമല്ല, കാരണം ഭരണഘടനയില്ലാതെ പ്രവര്‍ത്തിക്കുന്ന ആളാണ് അദ്ദേഹം. പാര്‍ട്ടി കമ്മിറ്റി വിളിക്കാന് ചെയര്‍മാനും വര്‍ക്കിംഗ് ചെയര്‍മാനും മാത്രമാണ് അധികാരമുള്ളത്. അതുകൊണ്ടാണ് അവര് കേസിലെല്ലാം പരാജയപ്പെടുന്നത്. അദ്ദേഹത്തെ ചെയര്‍മാനായി തെരഞ്ഞെടുത്ത യോഗത്തിന്റെ തീരുമാനം ഇടുക്കി മുന്‍സിഫ് കോടതിയും കട്ടപ്പന സബ് കോടതിയും സ്‌റ്റേ ചെയ്തിട്ട് അദ്ദേഹത്തോട് ചെയര്‍മാനായി പ്രവര്‍ത്തിക്കാന് പാടില്ലെന്ന് പറഞ്ഞു. ഇന്നുവരെ അതില് അവര് അപ്പീല് പോലും കൊടുത്തിട്ടില്ല. ഭരണഘടനയെയും നിയമവ്യവസ്ഥയെയും അട്ടിമറിച്ച് അധികാരം പിടിച്ചെടുക്കാനാണ് ജോസ് കെ മാണിയുടെ ശ്രമം. ഭരണഘടനയ്ക്ക് വിരുദ്ധമായി പ്രവര്‍ത്തിക്കുന്നയാളായതിനാല് തന്നെ അദ്ദേഹം നിലനില്‍ക്കുകയില്ല.\n#PJJoseph #PJJoseph50Years #KeralaCongress #OommenChandy #PinarayiVijayan


അപേക്ഷ വൈകിയതാണു പ്രശ്നം : Deepika.com Tax Special\nഎന്‍റെ അച്ഛന്‍റെ മരണശേഷം അമ്മയ്ക്കു ഫാമിലി പെൻഷൻ കിട്ടിയിരുന്നു. അമ്മ രണ്ടുവർഷം മുന്പ് മരിച്ചു. 25 വയസിനു മുകളിൽ പ്രായമുള്ള അവിവാഹിതകൾക്കുള്ള പെൻഷൻ ലഭിക്കുന്നതിനുവേണ്ടി ഞാൻ അപേക്ഷ സമർപ്പിച്ചത് നാലു മാസം മുന്പാണ്. എനിക്ക് 50 വയസുണ്ട്. സ്വന്തമായ വരുമാനമില്ല. കഴിഞ്ഞ ദിവസം ഫാമിലി പെൻഷൻ പാസായി വന്നു. എന്നാൽ, ഞാൻ അപേക്ഷ സമർപ്പിച്ച ദിവസം മുതലേ പെൻഷൻ അനുവദിച്ചിട്ടുള്ളൂ. എനിക്ക് അമ്മ മരിച്ച പിറ്റേദിവസം മുതൽ പെൻഷൻ അനുവദിക്കേണ്ടതല്ലേ? അപേക്ഷ സമർപ്പിക്കുന്നതിനുള്ള സർട്ടിഫിക്കറ്റുകൾ ലഭിക്കുന്നതിലുണ്ടായ കാലതാമസമാണ് യഥാർഥത്തിൽ സംഭവിച്ചത്.\nസരോജിനി , ചങ്ങനാശേരി\n25 വയസിൽ അധികം പ്രായമുള്ള അവിവാഹിതയായവർക്കുള്ള പെൻഷന്‍റെ നിയമം അനുസരിച്ച് പെൻഷണർ മരണമടഞ്ഞ് രണ്ടു വർഷത്തിനകം അപേക്ഷ സമർപ്പിക്കണമെന്നാണ്. രണ്ടു വർഷത്തിനുശേഷം അപേക്ഷ സമർപ്പിച്ചാൽ അപേക്ഷയുടെ തീയതി മുതലേ പെൻഷൻ അനുവദിക്കാവൂ എന്നാണു നിയമം. അതിനാൽ പരാതി സമർപ്പിച്ചാലും പ്രയോജനം ലഭിക്കുകയില്ല.


mohanlal's next with siddique - Malayalam Filmibeat\n38 min ago ഗർഭിണിയായ പേളി മാണിയെ കാണാനുള്ള ആവേശത്തിലാണ്, ബേബി ബമ്പ് ഞാൻ കണ്ടിട്ടില്ല...\n57 min ago എന്നെക്കാള് നന്നായി ഡാന്‍സ് കളിക്കുന്ന താരങ്ങള് വേറെയുണ്ട്;നായകന്മാരെ കുറിച്ച് പറഞ്ഞ് ചാക്കോച്ചന്\n2 hrs ago മഞ്ജു വാര്യരുടെ ആ കഴിവ് കൂടി പുറംലോകം കണ്ടു; ഫുള് എനര്‍ജിയില് എത്തിയ മഞ്ജുവിന് കൈയടിച്ച് ആരാധകരും\n| Updated: Tuesday, October 9, 2018, 18:04 [IST]\nമോഹന്‍ലാല് സിദ്ധിഖ് ചിത്രത്തില് - ടൈറ്റില് പോസ്റ്റർ ഇറങ്ങി\nപുലിമുരുകന് ശേഷം സിനിമകളുടെ എണ്ണം ഗണ്യമായി കുറച്ചതോടെ ഒരോ പുതിയ മോഹന്‍ലാല് ചിത്രത്തിന്റെ പ്രഖ്യാപനവും ഏറെ ആകാംഷയോടെയാണ് ആരാധകര് നോക്കിക്കാണുന്നത്. സൂര്യയ്‌ക്കൊപ്പമുള്ള തമിഴ് ചിത്രം, ലൂസിഫര് എന്നീ ചിത്രങ്ങള്‍ക്ക് ശേഷം ഉടനെ മറ്റ് ചിത്രങ്ങളൊന്നും മോഹന്‍ലാലിന്റേതായി പ്രഖ്യാപിച്ചിരുന്നില്ല. പല സംവിധായകര്‍ക്കൊപ്പവും മോഹന്‍ലാലിന്റെ പേര് കേട്ടിരുന്നെങ്കിലും സ്ഥിരീകരണമുണ്ടായിരുന്നില്ല. ഇപ്പോഴിതാ സിദ്ധിഖിനൊപ്പം തന്റെ അടുത്ത ചിത്രം പ്രഖ്യാപിച്ചിരിക്കുകയാണ് മോഹന്‍ലാല്.\nസിദ്ധിഖ് ലാല് കൂട്ടുകെട്ടില് വിയറ്റ്‌നാം കോളനി, സിദ്ധിഖിനൊപ്പം ലേഡീസ് ആന്‍ഡ് ജെന്റില്‍മാന് എന്നീ ചിത്രങ്ങള്‍ക്ക് ശേഷം വീണ്ടും മോഹന്‍ലാലും സിദ്ധിഖും ഒന്നിക്കുകയാണ്. ബിഗ് ബ്രദര് എന്ന് പേരിട്ടിരിക്കുന്ന ചിത്രത്തിന്റെ ടൈറ്റില് പോസ്റ്ററിനൊപ്പമാണ് മോഹന്‍ലാല് സോഷ്യല് മീഡിയയിലൂടെ ഇക്കാര്യം പ്രഖ്യാപിച്ചത്. മലയാളത്തിന് പുറമെ തമിഴിലും ഹിന്ദിയും ഹിറ്റുകളൊരുക്കിയ സിദ്ധിഖ് മോഹന്‍ലാലിനൊപ്പം ചേരുമ്പോള് ആരാധക പ്രതീക്ഷകളും വാനോളമാണ്.\nലോഡീസ് ആന്‍ഡ് ജെന്റില്‍മാന് ഏറെ പ്രതീക്ഷകളോടെ എത്തിയ ചിത്രമായിരുന്നെങ്കിലും ബോക്‌സ് ഓഫീസില് വലിയ ചലനം സൃഷ്ടിക്കാന് ചിത്രത്തിന് സാധിച്ചിരുന്നില്ല. വൈശാഖ് രാജന്റെ വൈശാഖ സിനിമയും സിദ്ധിഖിന്റെ എസ് ടാക്കീസും ചേര്‍ന്നാണ് ചിത്രം നിര്‍മിക്കുന്നത്. ചിത്രത്തിലെ മറ്റ് താരങ്ങളേക്കുറിച്ചോ അണിയറ പ്രവര്‍ത്തകരേക്കുറിച്ചോ ഉള്ള വിവരങ്ങള് പുറത്ത് വന്നിട്ടില്ല.\nഅതിഥി വേഷത്തിലെത്തുന്ന കായംകുളം കൊച്ചുണ്ണിയാണ് മോഹന്‍ലാലിന്റേതായി തിയറ്ററിലെത്തുന്ന പുതിയ ചിത്രം. വ്യാഴാഴ്ച ചിത്രം തിയറ്ററിലെത്തും. രഞ്ജിത് രചനയും സംവിധാനവും നിര്‍വഹിച്ച ഡ്രാമ നവംബര് ഒന്നിന് തിയറ്ററിലെത്തും. മൂന്ന് ദിവസത്തെ ചിത്രീകരണം അവശേഷിക്കുന്ന ഒടിയന് ക്രിസ്തുമസ് റിലീസാണ്. കെവി ആനന്ദ്-സൂര്യ ചിത്രത്തിന്റേയും ലൂസിഫറിന്റേയും ചിത്രീകരണം പുരോഗമിക്കുകയാണ്. ഇരു ചിത്രങ്ങളിലും മോഹന്‍ലാല് രാഷ്ട്രീയക്കാരനായിട്ടാണ് എത്തുന്നത്. സൂര്യ ചിത്രത്തില് പ്രധാന മന്ത്രിയുടെ വേഷമാണ് മോഹന്‍ലാലിന്.\nRead more about: mohanlal big brother siddique ladies and gentleman lucifer മോഹന്‍ലാല് സിദ്ധിഖ് ലൂസിഫര്\nmohanlal's next with siddique


ഉന്നാവ് പെണ്‍കുട്ടിയുടെ അപകടം; ബി.ജെ.പി എം.എല്.എക്കെതിരെ സി.ബി.ഐ കേസെടുത്തു\nപെണ്‍കുട്ടിയും ബന്ധുക്കളും സഞ്ചരിച്ച കാറിലിടിച്ച ട്രക്ക് കേന്ദ്രീകരിച്ച് പ്രാഥമിക അന്വേഷണം പോലീസ് നേരത്തെ പൂര്‍ത്തീകരിച്ചിരുന്നു.\n31 Jul, 2019 at 06:08 AM\nഉന്നാവില് ബലാത്സംഗത്തിനിരയായ പെണ്‍കുട്ടി വാഹനാപകടത്തില് പെട്ട സംഭവത്തില് സി.ബി.ഐ അന്വേഷണം തുടങ്ങി. സംഭവത്തില് ബി.ജെ.പി എം.എല്.എ കുല്‍ദീപ് സിംഗ് സെഗാര് അടക്കം ഒമ്പത് പേര്‍ക്കെതിരെ സി.ബി.ഐ കേസെടുത്തു. ക്രിമിനല്‍ഗൂഢാലോചന, കൊലപാതകം, കൊലപാതകശ്രമം തുടങ്ങിയ കുറ്റങ്ങള് ചുമത്തി കണ്ടാലറിയാവുന്ന 20 പേര്‍ക്കെതിരെയും സി.ബി.ഐ കേസെടുത്തിട്ടുണ്ട്.\nഇന്ന് രാവിലെയാണ് അന്വേഷണം സി.ബി.ഐക്ക് കൈമാറി കേന്ദ്ര പേഴ്‌സണല് മന്ത്രാലയം ഉത്തരവ് പുറത്തിറക്കിയത്. ജീവന് ഭീഷണിയുണ്ടെന്ന പെണ്‍കുട്ടിയുടെ ബന്ധുക്കള് നല്‍കിയ 33 പരാതികള് യു.പി പൊലീസ് അവഗണിച്ചു. അപകടത്തിന് ഒരാഴ്ച മുമ്പ് പെണ്‍കുട്ടി അയച്ച കത്തില് ചീഫ് ജസ്റ്റിസ് റിപ്പോര്‍ട്ട് തേടി. പെണ്‍കുട്ടിയുടെ കത്ത് നാളെ സുപ്രീംകോടതി പരിശോധിക്കും.\nഅപകടത്തിന് ഒരാഴ്ച മുന്‍പ് പെണ്‍കുട്ടി അയച്ച കത്തില് ചീഫ് ജസ്റ്റിസ് റിപ്പോര്‍ട്ട് തേടിയിട്ടുണ്ട്. പെണ്‍കുട്ടിയും ബന്ധുക്കളും സഞ്ചരിച്ച കാറിലിടിച്ച ട്രക്ക് കേന്ദ്രീകരിച്ച് പ്രാഥമിക അന്വേഷണം പോലീസ് നേരത്തെ പൂര്‍ത്തീകരിച്ചിരുന്നു. പെണ്‍കുട്ടിയെ പീഡിപ്പിച്ച കേസിലെ പ്രതിയും ബി.ജെ.പി എം.എല്.എയുമായ കുല്‍ദീപ് സിംഗ് സെന്‍ഗാറുമായി ട്രക്ക് ഡ്രൈവര്‍ക്കോ ക്ലീനര്‍ക്കോ ഉടമക്കോ ബന്ധമില്ലെന്നാണ് മൂവരുടെയും കുടുംബത്തിന്റെ വിശദീകരണം.\nവിഷയത്തില് പ്രതിപക്ഷ പ്രതിഷേധം ശക്തമായതോടെ പെണ്‍കുട്ടിയുടെ ചികിത്സാ ചെലവ് യു.പി സര്‍ക്കാര് ഏറ്റെടുത്തിരുന്നു. പ്രതിയായ കുല്‍ദീപ് സിംഗിനെ പാര്‍ട്ടിയില് നിന്ന് ബി.ജെ.പി സസ്പന്‍ഡ് ചെയ്തിട്ടുമുണ്ട്. ഇതെല്ലാം കണ്ണില് പൊടിയിട്ടതാണെന്നും കുല്‍ദീപിനെ ഇത്ര കാലം സംരക്ഷിച്ചത് ബി.ജെ.പിയാണെന്നും പ്രതിപക്ഷം ചൂണ്ടിക്കാട്ടുന്നു.\nAlso read: ഉന്നാവ് പീഡനക്കേസില് സിബിഐയുടെ തെളിവെടുപ്പ് പുരോഗമിക്കുന്നു\nവിഷയത്തില് പ്രധാനമന്ത്രിയും കേന്ദ്ര ആഭ്യന്തര മന്ത്രിയും പ്രതികരിക്കാത്തതും പ്രതിപക്ഷ വിമര്‍ശം ശക്തമാക്കിയിട്ടുണ്ട്. ബലാല്‍സംഗക്കേസില് നിന്ന് പിന്മാറാന് ആവശ്യപ്പെട്ട് കുല്‍ദീപ് സെന്‍ഗാര് ഭീഷണിപ്പെടുത്തിയിരുന്നതായി പെണ്‍കുട്ടിയുടെ കുടുംബം വെളിപ്പെടുത്തിയിരുന്നു. ഇക്കാര്യം ചൂണ്ടിക്കാട്ടി ഈമാസം 12 ന് കുടുംബം സുപ്രിംകോടതി ചീഫ് ജസ്റ്റിസിന് അയച്ച കത്തും ഇന്നലെ പുറത്ത് വന്നിരുന്നു.\nവാഹനാപകടത്തില് ഉന്നാവ് പെണ്‍കുട്ടിയുടെ ബന്ധുക്കളായ രണ്ട് പേര് കൊല്ലപ്പെട്ടിരുന്നു. ഇവരില് ഒരാള് ഉന്നാവ് പീഡനക്കേസിലെ സാക്ഷിയാണ്. അപകടത്തില് ഗുരുതരമായി പരിക്കേറ്റ 19കാരിയായ ഉന്നാവ് പെണ്‍കുട്ടിയും അഭിഭാഷകനും ഇപ്പോഴും അത്യാസന്നനിലയിലാണ്. സംഭവത്തില് പ്രതിഷേധം വ്യാപകമായതിന് പിന്നാലെ ബി.ജെ.പി കുല്‍ദീപ് സിംഗിനെ പാര്‍ട്ടിയില് നിന്നും സസ്‌പെന്റ് ചെയ്തിരുന്നു.\nകശ്മീര്; കസ്റ്റഡിയിലുള്ള രാഷ്ട്രീയ നേതാക്കളെ വിട്ടയക്കണമെന്നാവശ്യപ്പെട്ട് ഡി.എം.കെ നേതൃത്വത്തില് ഡല്‍ഹിയില് പ്രതിഷേധ സമരം\nയു.എന് ഇടപ്പെടല്; കശ്മീരിലെ വാര്‍ത്താ വിനിമയ ബന്ധം പുനസ്ഥാപിക്കാന് ആവശ്യം


യുവാവ് മൊബൈലിൽ സന്ദേശം അയച്ച് ശല്യപ്പെടുത്തി; യുവതി മരിച്ച നിലയിൽ; മരണം സഹോദരന് സന്ദേശം അയച്ച ശേഷം - Media Malayalam (മീഡിയ മലയാളം)\nHome Kerala യുവാവ് മൊബൈലിൽ സന്ദേശം അയച്ച് ശല്യപ്പെടുത്തി; യുവതി മരിച്ച നിലയിൽ; മരണം സഹോദരന് സന്ദേശം അയച്ച...\nയുവാവ് മൊബൈലിൽ സന്ദേശം അയച്ച് ശല്യപ്പെടുത്തി; യുവതി മരിച്ച നിലയിൽ; മരണം സഹോദരന് സന്ദേശം അയച്ച ശേഷം\nഎടപ്പാൾ (മലപ്പുറം) ∙ യുവതിയെ ഭർതൃഗൃഹത്തിൽ മരിച്ച നിലയിൽ കണ്ടെത്തി. കാളാച്ചാൽ അച്ചിപ്ര വളപ്പിൽ റഷീദിന്റെ ഭാര്യ ഷഫീലയെ(28) ആണ് കഴിഞ്ഞ ദിവസം രാത്രി വീടിനകത്ത് തൂങ്ങി മരിച്ച നിലയിൽ കണ്ടെത്തിയത്. മരിക്കുന്നതിന് മുൻപ് യുവതി തന്റെ സഹോദരന് മൊബൈലിൽ സന്ദേശം അയച്ചിരുന്നു. ഇദ്ദേഹം അറിയിച്ചതനുസരിച്ച് സഹോദരി വീട്ടിലെത്തി നോക്കിയപ്പോഴാണ് മരിച്ച നിലയിൽ കണ്ടെത്തിയത്. വിദേശത്തുള്ള ഭർത്താവ് റഷീദ് ഒരു മാസം മുൻപാണ് നാട്ടിൽ വന്നുപോയത്.\nമലപ്പുറം സ്വദേശിയായ യുവാവ് മൊബൈലിൽ സന്ദേശം അയച്ച് ശല്യപ്പെടുത്തിയതായും കഴിഞ്ഞ ദിവസം2തവണ വീട്ടിലെത്തി ഭീഷണിപ്പെടുത്തിയതായും പറയപ്പെടുന്നു. ബന്ധുക്കളുടെ പരാതി പ്രകാരം ചങ്ങരംകുളം പൊലീസ് കേസെടുത്ത് അന്വേഷണം ആരംഭിച്ചു. മഞ്ചേരി മെഡിക്കൽ കോളജിൽ പോസ്റ്റ്മോർട്ടത്തിനു ശേഷം ഇന്ന് കബറടക്കം നടത്തും. മക്കൾ: ആമിന റിദ, ഫാത്തിമ റിഫ.\nAfter the young man sentamessage\non his mobile phone and texted his brother\nto death as the young woman\nPrevious articleഹൃദയത്തിൽ വലിയ ദ്വാരമുണ്ടായിരുന്ന യുവാവിന് പന്നിയുടെ ഹൃദയം വച്ചു പിടിപ്പിച്ചു; അണുബാധയെ തുടർന്ന് യുവാവ് മരിച്ചു; ഡോക്ടർ ജയിലിലായി; കിറുക്കൻ എന്ന ചീത്തപ്പേരും; 25 വർഷങ്ങൾക്കിപ്പുറം ജനപ്രിയനായി ബറുവ\nNext articleസമ്പൂർണ ലോക്ഡൗണ് ഉടനുണ്ടാവില്ല;


madani deserve bail,court\nFriday 29th April 2011 12:08pm\nന്യൂദല്‍ഹി: ബാംഗ്ലൂര് സ്‌ഫോടനക്കേസില് അറസ്റ്റിലായി ജയിലില് കഴിയുന്ന അബ്ദുന്നാസര് മഅദനിക്ക് ജാമ്യത്തിന് അര്‍ഹതയുണ്ടെന്ന് സുപ്രീം കോടതി. മഅദനിയുടെ ആരോഗ്യ നില പരിഗണിച്ചാണിത്. ജാമ്യാപേക്ഷയില് അടുത്ത ബുധനാഴ്ച തീരുമാനമെടുക്കുമെന്നും സുപ്രിംകോടതി ജസ്റ്റിസുമാരായ മാര്‍ക്കണ്ഡേയ കട്ജു, ഗ്യാന് സുധ മിശ്ര എന്നിവരുടെ ഡിവിഷന് ബെഞ്ച് വ്യക്തമാക്കി.\nനേരത്തെ കേസ് പരിഗണിച്ചപ്പോള് ജാമ്യാപേക്ഷയില് എതിര്‍സത്യവാങ്മൂലം സമര്‍പ്പിക്കാന് സുപ്രിംകോടതി കര്‍ണാടക സര്‍ക്കാരിനോടു നിര്‍ദേശിച്ചിരുന്നു. ഹരജി പരിഗണിക്കവെ കാലില്ലാത്ത ഒരാളെ എന്തിനാണു ജയിലില് വച്ചുകൊണ്ടിരിക്കുന്നതെന്നും കോടതി കര്‍ണ്ണാടക സര്‍ക്കാറിനോട് ചോദിച്ചിരുന്നു. മുതിര്‍ന്ന അഭിഭാഷകന് ശാന്തി ഭൂഷനാണ് മഅ്ദനിക്കു വേണ്ടി ഹാജരാവുന്നത്.\nബാംഗ്ലൂര് സ്‌ഫോടനക്കേസില് ഗൂഢാലോചനക്കുറ്റം ചുമത്തിയാണ് മഅദനിയെ ജയിലിലടച്ചത്. കേസ് രാഷ്ട്രീയപ്രേരിതമാണെന്നും ആരോഗ്യനില മോശമായതിനാല് ജാമ്യം അനുവദിക്കണമെന്നും ആവശ്യപ്പെട്ടാണ് മഅദനി സുപ്രിംകോടതിയെ സമീപിച്ചത്. ഫെബ്രുവരി 11ന് ഹൈക്കോടതി ജാമ്യാപേക്ഷ തള്ളിയിരുന്നു.\nബാംഗ്ലൂര് സ്‌ഫോടനത്തില് മാത്രമല്ല സൂറത്ത്, അഹമ്മദാബാദ് സ്‌ഫോടനങ്ങളിലും മഅദനിക്ക് പങ്കുണ്ടെന്ന് കര്‍ണ്ണാടക സര്‍ക്കാര് ഇന്ന് കോടതിയില് നല്‍കിയ സത്യവാങ്മൂലത്തില് പറയുന്നു. അതുകൊണ്ട് ജാമ്യം അനുവദിക്കരുതെന്നും കര്‍ണ്ണാടക സര്‍ക്കാര് വാദിച്ചു. എന്നാല് നേരത്തെ കോയമ്പത്തൂര് സ്‌ഫോടനക്കേസില് ഒമ്പത് വര്‍ഷം തടവില് കഴിഞ്ഞ മഅദനിയെ കുറ്റക്കാരനല്ലെന്ന് കണ്ട് വിട്ടയക്കുകയായിരുന്നുവെന്നും ബംഗ്ലൂര് സ്‌ഫോടനക്കേസിലും ആദ്യത്തെയും രണ്ടാമത്തെയും കുറ്റപത്രത്തില് മഅദനിയുടെ പേരില്ലായിരുന്നുവെന്നും മഅദനിക്ക് വേണ്ടി ഹാജരായ അഭിഭാഷകന് ചൂണ്ടിക്കാട്ടി.\nമൂന്നാമത്തെ കുറ്റപത്രത്തിലാണ് അദ്ദേഹത്തിന്റെ പേര് എഴുതിച്ചേര്‍ത്തത്. കാല് നഷ്ടപ്പെട്ട് വീല് ചെയറിലാണ് ഇപ്പോള് അദ്ദേഹം കഴിയുന്നത്. ഹൃദയ രോഗിയായി മഅദനിക്ക് ജാമ്യം അനുവദിക്കണമെന്നും അദ്ദേഹത്തിന്റെ അഭിഭാഷകന് കോടതിയോട് അഭ്യര്‍ഥിച്ചു. വരുന്ന ചൊവ്വാഴ്ച എതിര് സത്യവാങ്മൂലം സമര്‍പ്പിക്കാന് കോടതി മഅദനിയുടെ അഭിഭാഷകരോട് ആവശ്യപ്പെട്ടിട്ടുണ്ട്. അത് പരിഗണിച്ച ശേഷം ബുധനാഴ്ച വിധിയുണ്ടാകും.


| പാരീസ് ലക്ഷ്മി ചോദിക്കുന്നു, മദാമ്മയെന്ന് പറഞ്ഞ് എന്നെ മാറ്റിനിര്‍ത്തുന്നതെന്തിനാണ്? | Mangalam\nFriday, August 23, 2019 Last Updated 55 Min 38 Sec ago English Edition\nMonday 02 Oct 2017 02.56 PM\nപാരീസ് ലക്ഷ്മി ചോദിക്കുന്നു, മദാമ്മയെന്ന് പറഞ്ഞ് എന്നെ മാറ്റിനിര്‍ത്തുന്നതെന്തിനാണ്?\nവിവാഹിതയായി കേരളത്തില് സ്ഥിരതാമസമാക്കിയിട്ട് വര്‍ഷം എത്രയോ കഴിഞ്ഞു. ഇപ്പോഴും എന്നെ അന്യയായി കാണുന്നവരുണ്ട്. ഈ നാട്ടിലുള്ളവര് മുഴുവനും എന്നെ സ്‌നേഹിക്കണമെന്ന് ഞാന് വാശി പിടിക്കില്ല, പക്ഷേ മദാമ്മയെന്ന് പറഞ്ഞ് മാറ്റിനിര്‍ത്തുന്നതെന്തിനാണ്.\nമൃഗങ്ങളോട് അതിരില്ലാത്ത സ്‌നേഹമാണെന്ന് കേട്ടിട്ടുണ്ട്?\nഎനിക്ക് എല്ലാ മൃഗങ്ങളെയും ഇഷ്ടമാണ്. നായ്ക്കുട്ടികളോട് പ്രത്യേകിച്ച്. മിണ്ടാപ്രാണികളാണെങ്കില്‍ക്കൂടി മനുഷ്യര് കാട്ടാത്ത ആത്മാര്‍ത്ഥത അവറ്റകള്\nകാട്ടും.രണ്ട് നായ്ക്കുട്ടികളാണ് ഞങ്ങള്‍ക്ക്. ഒന്ന് അമൂര്. അവളെ വാങ്ങിച്ചതാണ്. രണ്ടാമത്തേതിനെ വഴിയില് നിന്നും കിട്ടിയതാണ്.\nഒരിക്കല് ഷൂട്ടിംഗ് കഴിഞ്ഞ് മടങ്ങിവരുമ്പോള് രണ്ടുപേര് കൈയില് എന്തിനെയോ എടുത്തുകൊണ്ട് റെയില്‍വേസ്‌റ്റേഷനരികിലുള്ള ചപ്പുകൂനയിലേക്ക് പോകുന്നതും അവിടെ വയ്ക്കുന്നതും കണ്ടു.\nഅവര് പോയ പിറകെ ഞങ്ങള് രണ്ടുപേരും കാറില് നിന്നിറങ്ങി അതിനടുത്ത് ചെന്നു. നോക്കിയപ്പോള് ഒരു നായ്ക്കുട്ടി. അതിന്റെ ഇടതുകണ്ണ് പുറത്തേക്ക് തള്ളിനില്‍ക്കുന്ന നിലയിലായിരുന്നു.\nഞങ്ങളതിനെ എടുത്തുകൊണ്ട് തിരികെ നടന്നപ്പോള് അതിനെ കളഞ്ഞിട്ട് പോയ യജമാനന് അങ്ങകലെയായി മാറിനില്‍ക്കുന്നത് കണ്ടു. ഞങ്ങള് ചെന്ന് അയാളോട് ഇതിനെക്കുറിച്ച് ചോദിച്ചപ്പോള് 'ഞങ്ങള്‍ക്ക് വേണ്ട, അതുകൊണ്ട് ഉപേക്ഷിച്ചു'എന്നായിരുന്നു അയാളുടെ മറുപടി. സമയം വൈകിയതിനാല് മൃഗാശുപത്രിയില് കൊണ്ടുപോകാന് പറ്റിയില്ല.\nഅതുകൊണ്ട് ഞങ്ങള് അതുമായി വീട്ടിലേക്ക് പോയി. പിറ്റേന്ന് രാവിലെ അതിനെയുമെടുത്ത് ആശുപത്രിയില് ചെന്നു. കുറച്ചുദിവസം അവന്റെ ട്രീറ്റ്‌മെന്റിനുവേണ്ടിയുള്ള യാത്രയായിരുന്നു. ഇപ്പോള് അവന് ഉഷാറായി.\nഅവന് ഞങ്ങളിട്ട പേര് ഫെലിക്‌സി എന്നാണ്. ഞങ്ങള് ഡാന്‍സ്‌പ്രോഗ്രാമുമായി വിദേശത്തേയ്ക്ക് പോകുമ്പോള് അവരെ പെറ്റ് കെയറിലാക്കും. കുഞ്ഞുങ്ങളുടെ ഡേകെയര് പോലെ നായ്ക്കള്‍ക്കുള്ളതാണ് പെറ്റ് കെയറും. വിദേശത്ത് നിന്ന് മടങ്ങിയെത്തുമ്പോള് അവിടെ നിന്നും വീട്ടിലേക്ക് കൂട്ടിക്കൊണ്ടുവരും.\nഅമൂര് ശാന്തശീലനാണ്, ഫെലിക്‌സി നേരെ തിരിച്ചും. ഇവരോടൊപ്പമുള്ള ഞങ്ങളുടെ ജീവിതം ശരിക്കും ആസ്വദിക്കുകയാണ് ഇപ്പോള്.\nമലയാളിയായി ജീവിച്ചിട്ടും വിദേശിയായിത്തന്നെ കാണുന്നവരുണ്ട്?\nഅതെ, ഒരിക്കല് ലൊക്കേഷനില് വച്ച് ഒരു നടി എന്നോട് പറഞ്ഞു: 'ലക്ഷ്മി നല്ല സുന്ദരിയാണ്, എനിക്ക് തന്നെ ഭയങ്കര ഇഷ്ടമാണ്'.ഇതുകേട്ടപാടെ കുറച്ച് മാറി മൊബൈലില് നോക്കിക്കൊണ്ടിരുന്ന ആ നടിയുടെ അമ്മ ഉച്ചത്തില് പറഞ്ഞത്'ലക്ഷ്മി മദാമ്മയായതുകൊണ്ടാണ് ഇത്രയും നിറവും സൗന്ദര്യവും ഉണ്ടായത്'. അവര് അങ്ങനെ പറഞ്ഞപ്പോള് എനിക്കൊരുപാട് സങ്കടമായി.\nഞാന് ഫ്രാന്‍സില് ജനിച്ചതോ തൊലി വെളുത്തുപോയതോ എന്റെ തെറ്റുകൊണ്ടാണോ? എന്ന് അവരോട് ഞാന് തിരിച്ച് ചോദിച്ചു. എനിക്ക് ഫീലാകുമെന്ന് അവര് വിചാരിച്ചില്ല. ഉടന് തന്നെ ആ നടിയും അവരുടെ അമ്മയും എന്റെ അടുത്ത് നിന്നും പോയി.\nഒരു വിദേശിയായിട്ടും എന്റെ സ്‌നേഹം മുഴുവനും കേരളത്തോടും ഇവിടത്തെ ആള്‍ക്കാരോടുമാണ്. പുറംരാജ്യത്ത് ജനിച്ചിട്ടും അവിടത്തെ സംസ്‌കാരത്തി\nലല്ല ഞാനും എന്റെ മാതാപിതാക്കളും ജീവിച്ചത്.\nഞാനും നിങ്ങളെപ്പോലെ കേരളത്തില് താമസിക്കുന്നതല്ലേ, തൊലിയുടെ നിറം നോക്കിയാണോ വ്യക്തികളെ സ്‌നേഹിക്കുന്നത്, എന്റെ മനസിലെ തീരാനൊമ്പരമാണിത്.\nബാക്കി നില്‍ക്കുന്ന ആഗ്രഹങ്ങള്?\nരണ്ട് ആഗ്രഹങ്ങളാണുള്ളത്. ഒന്ന് സ്വന്തമായൊരു വീട്. ഒരുപാട് സൗകര്യങ്ങളുള്ള ഒരു ഡാന്‍സ് സ്‌കൂള് നിര്‍മ്മിക്കണമെന്നാണ് മറ്റൊരാഗ്രഹം. ഇപ്പോഴുള്ള സ്‌കൂള് ഞങ്ങളുടെ ആണെങ്കിലും അതിരിക്കുന്ന സ്ഥലം വാടകയാണ്.\nസ്വന്തം സ്ഥലമെന്ന്പറയുമ്പോള് നമ്മുടെ താല്‍പര്യത്തിനനുസരിച്ച് ബില്‍ഡിംഗ് പണിയാം. മറ്റുള്ളവരുടെ സ്ഥലത്ത് നമുക്ക് പരിമിതികളുണ്ടല്ലോ. പിന്നെ എല്ലാ മാസവും ഞങ്ങള്‍ക്ക് പ്രോഗ്രാം ചെയ്യുവാന് ഒരു തിയേറ്റര് വേണം. മറ്റൊരു വലിയ മോഹം കൂടിയുണ്ട് കേട്ടോ.\nഅപ്രതീക്ഷിതമായിട്ടാണ് ഞാന് സിനിമയിലെത്തിയതെങ്കിലും അഭിനയിക്കാന് എനിക്കൊരുപാടിഷ്ടമാണ്. ബിഗ്ബിയിലാണ് ആദ്യമായി അഭിനയിച്ചതെങ്കിലും ബാംഗ്ലൂര് ഡെയ്‌സിലൂടെയാണ് പോപ്പുലറായത്.\nപിന്നെയും മികച്ച വേഷങ്ങള് കിട്ടിയെങ്കിലും ആക്ഷന് നായികാ ഇമേജില് അഭിനയിക്കണമെന്നത് ഒരുപാട് നാളായി മനസ്സില് കൊണ്ടുനടക്കുന്ന സ്വപ്നമാണ്. എല്ലാം നടക്കുമെന്നാണ് വിശ്വാസം.\nവിശേഷങ്ങള് ഇത്രയും പറഞ്ഞുതീര്‍ന്നപ്പോഴേക്കും അമൂറിനെയും ഫെലിക്‌സിയെയും കൈയിലെടുത്തുകൊണ്ട് ലക്ഷ്മിയുടെ സ്വന്തം സുനില് അവര്‍ക്കരികി\nലേക്ക് വന്നു. തുടര്‍ന്ന് നായ്ക്കുട്ടികളുമായി കളിക്കുന്ന തിരക്കിലായി ലക്ഷ്മിയും ഭര്‍ത്താവ് സുനിലും.


സോപ്പ് വീട്ടിലുണ്ടാക്കാം, അതും അലോവേര സോപ്പ് | Hoe to Make Aloe Vera Soap at Home - Malayalam BoldSky\n20 hrs ago ഭക്ഷണം കഴിഞ്ഞ് പ്രമേഹം ഇങ്ങനെയെങ്കിൽ അപകടമാണ്\nNews കര്‍ണാടകയിലെ കോണ്‍ഗ്രസിന്‍റെ തോല്‍വി; തിരഞ്ഞെടുപ്പില് സംഭവിച്ചത് എന്ത്- പിസി വിഷ്ണുനാഥ് പറയുന്നു\nസോപ്പ് വീട്ടിലുണ്ടാക്കാം, അതും അലോവേര സോപ്പ്\nകറ്റാര് വാഴ...പ്രകൃതി നമ്മള് മനുഷ്യര്‍ക്കായി നല്‍കിയ ഏറ്റവും നല്ല ഔഷധ സസ്യങ്ങളിലൊന്നാണ് ഇതെന്ന് പ്രത്യേകം പറയേണ്ടതില്ലല്ലോ. ജീവിതത്തിന്റെ പല ഘട്ടങ്ങളില് കറ്റാര് വാഴയുടെ ഗുണങ്ങള് അറിഞ്ഞാവും നമ്മളില് ഭൂരിഭാഗം പേരുടേയും ജീവിതം മുന്നോട്ടു പോയിട്ടുണ്ടാവുക. കൂടുതലൊന്നും അറിയില്ലെങ്കില് പോലും ഔഷധ സസ്യമാണ് കറ്റാര് വാഴ എന്ന വസ്തുത നമുക്കുള്ളില് പതിഞ്ഞിട്ടുണ്ടാവും.\nകറ്റാര് വാഴയുടെ ഓരോ ഭാഗവും ഔഷധ ഗുണങ്ങളാല് സമ്പുഷ്ടമാണ്. നമ്മുടെ ഉദരവുമായി ബന്ധപ്പെട്ട പ്രശ്‌നങ്ങള്, തല വേദന എന്നിവ പരിഹരിക്കുന്നതു മുതല് ചര്‍മ സംബന്ധമായ കാര്യങ്ങള്‍ക്ക് വരെ നമ്മള് കറ്റാര് വാഴയുടെ ഓരോ ഭാഗവും ഉപയോഗപ്പെടുത്തുന്നു. അലോവേര കുഴമ്പ് പരുവത്തില് എടുക്കുന്നതാണ് ചര്‍മത്തിന് ഏറ്റവും ഫലപ്രദം. മുഖക്കുരു, ചര്‍മത്തിലെ പാടുകള് എന്നിവയെല്ലാം കറ്റാര് വാഴയുടെ ഇലയില് നിന്നെടുക്കുന്ന കുഴമ്പിലൂടെ ഇല്ലാതെയാക്കാം.\nചര്‍മത്തിന്റെ മൂന്ന് തട്ടുകളിലേക്കും അലോവേര പള്‍പ്പ് എളുപ്പത്തില് ഇറങ്ങി ചെല്ലുകയും ചര്‍മത്തില് അടിഞ്ഞിരിക്കുന്ന എണ്ണമയം, ബാക്ടീരിയ എന്നിവയെ നശിപ്പിച്ച് ചര്‍മത്തെ ശുദ്ധമാക്കുകയും ചെയ്യും. ചര്‍മത്തില് വീഴുന്ന ചുളിവുകള്‍ക്കും കറ്റാര് വാഴ പരിഹാരം കാണും. ജൈവരാസ പ്രക്രീയകളെ പ്രോത്സാഹിപ്പിക്കുന്ന മാംസ്യം കറ്റാര് വാഴയില് അടങ്ങിയിരിക്കുന്നത് പുതിയ ചര്‍മ കോശങ്ങള് വരുന്നതിന് സഹായിക്കുന്നതാണ് ചര്‍മ്മത്തെ സംരക്ഷിച്ചു നിര്‍ത്തുന്നതിന് സഹായിക്കുന്നത്.\nസോപ്പിന്റെ കാര്യത്തിലായാലും ക്രീമിന്റെ കാര്യത്തിലായാലും ചര്‍മത്തെ സംബന്ധിച്ചാണെങ്കില് കറ്റാര് വാഴ അവിടെ അവിഭാജ്യ ഘടകമാണ്. ഇവിടെ അലോവേര സോപ്പ് എങ്ങിനെ നിങ്ങള്‍ക്ക് തന്നെ വീട്ടിലുണ്ടാക്കാം എന്നാണ് പറഞ്ഞു വരുന്നത്...\nഅലോവേര സോപ്പ് നിര്‍മിക്കാന് ഒരുങ്ങുകയാണ് നിങ്ങള് വേണ്ട മുന് കരുതല് എടുക്കാന് മറക്കരുത്. സോഡിയം ഹൈഡ്രോക്‌സൈഡ് പൊള്ളലുണ്ടാക്കിയേക്കാം എന്നറിയാമല്ലോ..അതിനാല് സോപ്പ് നിര്‍മിക്കുന്ന സമയത്ത് കയ്യില് ഗ്ലൗസ് ധരിച്ചിരിക്കണം.\nകൃത്യമായ അളവില് വെള്ളം എടുത്ത് ഒരു ജാറില് ഒഴിക്കുക. ഈ വെള്ളത്തിലേക്ക് 1/4 കപ്പ് അയിരിടുക. അയിര് മുഴുവന് ഒറ്റയടിക്ക് ഇടരുത്. സ്പൂണ് ഉപയോഗിച്ച് കുറച്ച് കുറച്ചായി വേണം വെള്ളത്തിലേക്ക് അയിര് ഇടുവാന്. ഈ സമയം ഉയര്‍ന്നു പൊങ്ങുന്ന ചൂടില് നിന്നും വായുവില് നിന്നും രക്ഷ നേടുന്നതിനുള്ള മുന് കരുതലുകള് സ്വീകരിക്കാന് ഓര്‍മിക്കുമല്ലോ..മുഴുവന് അയിരും ഇട്ടതിന് ശേഷം കുറച്ച് സമയത്തേക്ക് അനക്കാതെ വയ്ക്കണം.\nഎണ്ണ മിക്‌സ് ചെയ്യേണ്ടത്\nഒരേ അളവില് വെളിച്ചെണ്ണ, ഒലീവ് ഓയില്, കടുകെണ്ണ, സണ്‍ഫ്‌ലവര് ഓയില് എന്നിവ എടുത്ത് ഒരു ജാറിലിട്ട് മിക്‌സ് ചെയ്യുക. ഇവ നാലും ലഭിച്ചില്ലെങ്കിലും മൂന്നെണ്ണം എങ്കിലും ഉണ്ടെന്ന് ഉറപ്പു വരുത്തുക. ഓയില് മിക്‌സ് ആയതിന് ശേഷം മൈക്രോവേവ് ഓവനില് 120 ഡിഗ്രിയില് വെച്ച് ചൂടാക്കുക. മൈക്രോവേവ് ഓവന് ഇല്ലെങ്കില് ഈ എണ്ണ മിശ്രിതം ഉള്ള ജാര് വെള്ളം നിറച്ച പാനില് വെച്ച് ചൂടാക്കാം. ജാര് നേരെ തീയിലേക്ക് ഒരിക്കലും വയ്ക്കരുത്.\nശരിയായ ചൂടില് വേണം\nഓയില് മിശ്രിതം തയ്യാറായതിന് ശേഷം അത് തണുക്കുന്നതിനായി കാത്തിരിക്കുക. 95-105 ഡിഗ്രൂ ചൂടിലാണ് നമുക്ക് ഈ എണ്ണ മിശ്രിതം വേണ്ടത്. ഈ താപനില കൃത്യമായി നമ്മള് പാലിക്കേണ്ടതുണ്ട്. താപനില കൂടിയോ കുറഞ്ഞോ വന്നാല് സോപ്പ് വേണ്ടത് പോലെ തയ്യാറാവില്ല.\nകൈ കൊണ്ട് ഇളക്കുന്നതിന് ഇടയില് ഈ എണ്ണ മിശ്രിതത്തിലേക്ക് പതിയെ അയിര് ഇട്ടുകൊടുക്കുക.5മിനിറ്റ് ഇങ്ങനെ ഇളക്കി കൊണ്ടേയിരിക്കുക. ഇതിലൂടെ എണ്ണയിലേക്ക് അയിര് കൃത്യമായി അലിഞ്ഞു ചേരുന്നുണ്ടെന്ന് നമുക്ക് ഉറപ്പിക്കാം. ഈ സമയം ഈ മിശ്രിതത്തിന് കട്ടി കൂടുന്നതും നിറം വയ്ക്കുന്നതും നിങ്ങള്‍ക്ക് കാണാനാവും. ഈ സമയം സോപ്പിലേക്ക് വേണ്ട പ്രത്യേക ഘടകങ്ങള് നിങ്ങള്‍ക്ക് ഇട്ടുകൊടുക്കാം. പ്രത്യേക തരം എണ്ണ, പ്രകൃതിദത്തമായ നിറങ്ങള് ലഭിക്കുന്നതിനുള്ള ഘടകങ്ങള് വരെ ഇടാം. ഈ സമയം മിശ്രിതം നന്നായി ഇളക്കുന്നുണ്ടെന്ന് ഉറപ്പു വരുത്തുക. എത്ര നന്നായി ഇളക്കുന്നുവോ അത്രയും നന്നായിരിക്കും നിങ്ങളുടെ സോപ്പ്.\nസോപ്പിനായുള്ള അച്ച് ഉപയോഗിക്കുന്നതിന് മുന്‍പ് നന്നായി കഴുകിയിട്ടുണ്ടെന്ന് ഉറപ്പു വരുത്തുക. അച്ച് കഴുകി ഉണക്കിയതിന് ശേഷം അച്ചിലേക്ക് സോപ്പ് മിശ്രിതം ഒഴിക്കുക. സോപ്പിന്റെ അച്ച് ശരിക്ക് മൂടിയിട്ടുണ്ടെന്നും ശ്രദ്ധിക്കുക. ഇതിലൂടെ ചൂട് അച്ചിനുള്ളില് തന്നെ പൂര്‍ണമായും തങ്ങി നില്‍ക്കുന്നു. അച്ചിനെ പ്ലാസ്റ്റിക് കവറ് കൊണ്ടോ, ടവല്ല് കൊണ്ടോ മൂടി വയ്ക്കാവുന്നതുമാണ്. ഇതോടെ സോപ്പ് നിര്‍മിക്കുന്നതിന് നിങ്ങള് തയ്യാറായി കഴിഞ്ഞു.\nനിങ്ങള് അച്ചില് തയ്യാറാക്കി വെച്ചിരിക്കുന്ന സോപ്പ് മിശ്രിതം സോപ്പ് പാകത്തിലേക്ക് എപ്പോഴത്തേക്ക് തയ്യാറാകുമെന്ന് നമുക്ക് പ്രവചിക്കാന് സാധിക്കില്ല. അതിനാല് അച്ചിലാക്കി വെച്ച് 24 മണിക്കൂറിന് ശേഷം സോപ്പ് പാകമായോ എന്ന് നമ്മള് പരിശോധിക്കേണ്ടിയിരിക്കുന്നു. പരിശോധിക്കുമ്പോള് മൃദുവായും ചൂടായുമാണ് അനുഭവപ്പെടുന്നത് എങ്കില് വീണ്ടും 12 മുതല് 24 മണിക്കൂര് വരെ കാത്തിരിക്കുക. സോപ്പ് മിശ്രിതം തണുത്ത് ഉറച്ചിട്ടുണ്ട് എന്ന് മനസിലാവുമ്പോള് അച്ചില് നിന്നും അത് പുറത്തെടുത്ത് പേപ്പറില് പൊതിയുക.\nസോപ്പ് ബാര് കഷ്ണങ്ങളായി മുറിക്കുക. അതിന് ഉപയോഗിക്കും വിധമാകാന് നാല് മുതല് ആറ് ആഴ്ച വരെ വേണ്ടിവരും. കാലാവസ്ഥയാണ് ഈ കാലയളവ് നിശ്ചയിക്കുന്നത്. സോപ്പിന്റെ എല്ലാ ഭാഗവും വെയിലത്ത് കാണിക്കുന്നുണ്ടെന്ന് ഉറപ്പു വരുത്തണം. ആഴ്ചയില് ഒരിക്കല് വെച്ച് ഇത് ചെയ്യണം. എന്നാല് മഴക്കാലമാണ് എങ്കില് ഏതാനും ദിവസത്തിന്റെ ഇടവേളയില് പുറത്തെടുക്കണം.\nനിങ്ങളുടെ സോപ്പ് ഇപ്പോള് ഉപയോഗിക്കാന് പ്രാപ്തമാണ്. എന്നാല് ഇപ്പോള് ആ സോപ്പ് വേണ്ട, പിന്നത്തേക്ക് മാറ്റിവയ്ക്കാം എന്ന തോന്നലും നിങ്ങള്‍ക്കുണ്ടാവാം. അങ്ങിനെ വരുമ്പോള് വാക്‌സ് പേപ്പര് ഉപയോഗിച്ച് സോപ്പ് നന്നായി പൊതിഞ്ഞ് വായു കടക്കാത്ത പെട്ടിയില് മൂടി വയ്ക്കണം.\nHoe to Make Aloe Vera Soap at Home\nThe aloe vera plant is packed with vitamins, minerals, and medicinal compounds. One such compound is polyphenol, which has strong antioxidant properties and is capable of inhibiting the growth of harmful bacteria that lead to various diseases in human beings.


11 April 2020 4:25 AM GMT\nകേരളത്തിന്റെ രാഷ്ട്രീയ-സാമൂഹിക മുന്നേറ്റത്തില് നിര്‍ണായക സ്ഥാനമാണ് നാടക പ്രസ്ഥാനങ്ങള്‍ക്കുള്ളത്. പ്രൊഫഷണല്-അമേച്വര് നാടകങ്ങള് കാണികള്‍ക്കിടയില് ചെലുത്തിയ സ്വാധീനം കേരളത്തിന്റെ രാഷ്ട്രീയ ചരിത്രം തന്നെ മാറ്റിയെഴുതാന് കാരണമായിട്ടുണ്ട്. ഒരുകാലത്ത് ഏറ്റവും ജനകീയമായിരുന്ന ഈ കലാരൂപം ഇന്ന് പ്രതിസന്ധികളുടെ തട്ടില് നിലനില്‍പ്പിനായി പാടുപെടുകയാണ്. അതിനുമേലെയാണ് ഇപ്പോള് കൊറോണ വൈറസ് എന്ന മഹാമാരിയും ലോക്ഡൗണും വന്നു മൂടിയിരിക്കുന്നത്.\nകൊറോണ വ്യാപനത്തിന്റെ പശ്ചാത്തലത്തില് സംസ്ഥാനം സമ്പൂര്‍ണ അടച്ചുപൂട്ടലില് ആയതോടെ നാടക പ്രസ്ഥാനം സമാനതകളില്ലാത്ത തിരിച്ചടിയാണ് നേരിടുന്നത്. കടുത്ത സാമ്പത്തിക പ്രതിസന്ധി പൊതുവില് നേരിട്ടുകൊണ്ടിരിക്കുന്ന നാടകരംഗത്ത് കോവിഡ്-19 കാലം വന് തകര്‍ച്ചയിലേക്കു തള്ളിയിടുകയാണ്. ഭാവിയെന്തെന്ന് പോലും അറിയാത്ത തരത്തില് പകച്ചു നില്‍ക്കുകയാണ് നാടക കലാകാരന്മാരും സാങ്കേതിക പ്രവര്‍ത്തകരും.\nജനുവരി മുതല് ഏപ്രില് വരെയുള്ള നാലു മാസമാണ് നാടക സീസണ്. നാലു മാസത്തെ വരുമാനം കൊണ്ടുവേണം ഒരു നാടക കലാകാരന് ഒരു വര്‍ഷം മുന്നോട്ടു കൊണ്ടു പോകാന്. ഇത്തവണ പ്രതീക്ഷയുടെ സീസണ് ആയിരുന്നു. നാടക രംഗത്തിന് പൊതുവിലൊരു ഊര്‍ജ്ജം കഴിഞ്ഞ കുറെ നാളുകളിലായി കൈവന്നിട്ടുണ്ട്. കാഴ്ച്ചക്കാരുടെ കുറവായിരുന്നില്ല, വേദികള് ഉണ്ടാകാതെ പോവുന്നതായിരുന്നു നാടക പ്രസ്ഥാനം നേരിട്ടുകൊണ്ടിരുന്ന പ്രതിസന്ധി. നല്ല നാടകങ്ങള്‍ക്ക് കാഴ്ച്ചക്കാരെപ്പോഴുമുണ്ട്.\nമോശമല്ലാത്ത ബുക്കിംഗുകളോടെയാണ് ഈ സീസണ് ആരംഭിച്ചത്. അപ്രതീക്ഷിതമായൊരു കഥാപാത്രം പോലെ കൊറോണ ഭീതി കടന്നതു വരും വരെ രംഗം ശാന്തമായിരുന്നു. ഇനിയിപ്പോള് എന്താണ് ക്ലൈമാക്സ് എന്നറിയാത്ത അവസ്ഥയാണ്. നാടക രംഗത്ത് പ്രവര്‍ത്തിക്കുന്നവരില് എഴുപത്തിയഞ്ച് ശതമാനത്തിലേറെയും ഈയൊരൊറ്റ വരുമാനം കൊണ്ടു മാത്രം ജീവിക്കുന്നവരുമാണ്. ജീവിതത്തില് ബാധ്യകള് മാത്രം നീക്കിയിരിപ്പുള്ളവര്. തട്ടില് നിന്നു കിട്ടുന്ന തുച്ഛമായ കാശുകൊണ്ട് കുടുംബം മുന്നോട്ടു കൊണ്ടു പോകുന്നവര്. അവരെല്ലാവരും നിരാശരാണ്.\n"നാല് മാസത്തെ വരുമാനം കൊണ്ട് ഒരു വര്‍ഷം ഞങ്ങള്‍ക്ക് മുന്നോട്ടു പോകണം. സീസണില് കിട്ടുന്ന പ്രതിഫലം മിച്ചം പിടിച്ചു വേണം ബാക്കി കാലം കഴിയാന്. ഒരു നാടക അഭിനേതാവിന് പരമാവധി കിട്ടുന്ന പ്രതിഫലം 2500 രൂപയാണ്. സീനിയോരിറ്റിയനുസരിച്ചാണ് പ്രതിഫലം കൂടുന്നത്. സംസ്ഥാന പുരസ്‌കാരങ്ങള് നേടുന്നവര്‍ക്കും പ്രതിഫലത്തില് വ്യത്യാസം ഉണ്ടാകും. പക്ഷേ, അയ്യായിരമോ പതിനായിരമോ ഒന്നും ആര്‍ക്കും കിട്ടില്ല. ആയിരം മുതല് രണ്ടായിരം വരെ മിനിമം കൂലി. കളിക്കുന്ന നാടകങ്ങള്‍ക്കനുസരിച്ചാണ് പ്രതിഫലം. ഒരു സീസണില് എത്ര നാടകം കളിക്കുന്നുവെന്നതനുസരിച്ചിരിക്കും ആ വര്‍ഷത്തെ നമ്മുടെ ഭാവി. ഒരു സീസണില് പരമാവധി നൂറ്റമ്പത് വേദികള് കിട്ടുമായിരിക്കും. എങ്ങനെ കൂട്ടിയാലും രണ്ടോ മൂന്നോ ലക്ഷം രൂപ. അതില് നിന്നു തന്നെ നമ്മുടെ ചെലവ് പോകും, അഡ്വാന്‍സ് വാങ്ങിയ തുക മടക്കി നല്‍കണം, ബാധ്യതകള് തീര്‍ക്കണം. ഇതെല്ലാം കഴിയുമ്പോള് കിട്ടിയതിന്റെ പകുതിയായിരിക്കും കൈയില് ഉണ്ടാവുക. അതുവച്ചു വേണം കുടുംബം മുന്നോട്ടു കൊണ്ടു പോകാന്. കുട്ടികളുടെ പഠനം, മാതാപിതാക്കളുടെ ചികിത്സ, വീട്ടിലെ മറ്റു ചിലവുകള്... കിട്ടിയത് തീരാന് ഒന്നോ രണ്ടോ മാസങ്ങള് മതി. പിന്നെ അടുത്ത സീസണ് വരെ കാത്തിരിക്കണം. അതുവരെ കാര്യങ്ങള് ഓടിക്കാന് അഡ്വാന്‍സ് വാങ്ങേണ്ടി വരും. ഒരു നാടക കലാകാരന്റെ ജീവിതം കടത്തിലും കഷ്ടപ്പാടിലും തന്നെയാണ് എന്നും. വീട്ടില് ആസ്തിയുള്ളവരോ മറ്റു വരുമാന മാര്‍ഗങ്ങള് ഉള്ളവരോ ആയ വളരെ ചുരുക്കം പേര് മാത്രമാണ് ഈ രംഗത്തുള്ളത്. ബാക്കി ബഹുഭൂരിപക്ഷവും നാടകമെന്ന ഒറ്റ വരുമാനത്തില് ജീവിക്കുന്നവരാണ്. നടന്മാരുടെ മാത്രം കാര്യമല്ല, സംവിധായകര്, മറ്റ് അണിയറ പ്രവര്‍ത്തകര് എല്ലാവരുടെയും അവസ്ഥ ഇതു തന്നെയാണ്. ഗതികെട്ടു നിന്നവന്റെ ജീവിതം കൂടുതല് ദുരിതത്തിലാക്കി ഇപ്പോള് കൊറോണയും. എന്നിതു മാറുമെന്ന് അറിയില്ല. ഞങ്ങളുടെ ഭാവിയെന്തെന്നും" ; കൊച്ചിന് ചന്ദ്രകാന്തയുടെ നടനും നിര്‍മാണ നിര്‍വാഹകനുമായ സാബു എസ്. മറ്റവനയുടെ വാക്കുകള്.\nഈ വര്‍ഷത്തെ സീസണ് തിരിച്ചു പിടിക്കാത്തവിധം നഷ്ടമായിരിക്കുകയാണ് നാടക മേഖലയ്ക്ക്. കൊറോണ ഭീതി ഒഴിയും മുന്നേ ഉത്സവകാലം അവസാനിക്കും. മഴക്കാലം തുടങ്ങും. ഓണം, പെരുന്നാള് സീസണുകള് സിനിമയെ പോലെ നാടകത്തിന് പ്രതീക്ഷ നല്‍കുന്നില്ല. ഒറ്റപ്പെട്ട കളികള് മാത്രമാണ് നാടകക്കാര് പ്രതീക്ഷിക്കുന്നത്. ഇത്തവണ അതിനും സാധ്യത കുറവാണെന്നവര് പറയുന്നു. പ്രോഗ്രാമുകള് കുറയും. ലോക്ഡൗണ് പൊതുവില് ഉണ്ടാക്കുന്ന സാമ്പത്തിക പ്രതിസന്ധി വലുതായിരിക്കും. ആഘോഷങ്ങള് ഒഴിവാക്കപ്പെടും. സ്വാഭാവികമായി കലാപരിപാടികള് റദ്ദാക്കും.\nനോട്ട് നിരോധനത്തിനുശേഷം പൊതുവില് നാടകം പോലുള്ള കലാപരിപാടികള് നടത്തുന്നതില് ആരാധനാലയങ്ങളും വിവിധ സംഘടനകളുമൊക്കെ പിന്നാക്കം പോയതായും നാടക രംഗത്തുള്ളവര് പറയുന്നു. "പണത്തിന്റെ ബുദ്ധിമുട്ടാണ് കാരണമായി പറയുന്നത്. ഏഴു ദിവസം മുതല് ഒമ്പതു ദിവസം വരെയൊക്കെ മുന്‍പ് ക്ഷേത്രോത്സവങ്ങള് നടത്തിയിരുന്നു. ആ ദിവസങ്ങളിലൊക്കെ ഓരോരോ കലാപരിപാടികളും സംഘടിപ്പിക്കും. ഇപ്പോള് ഉത്സവദിവസങ്ങളുടെ എണ്ണം കുറയ്ക്കുകയാണ്. സ്വഭാവികമായും പരിപാടികളും കുറയും. തീരുന്ന ദിവസം ഒരു ഗാനമേളയോ എന്തെങ്കിലും സംഗീത പരിപാടിയോ നടത്തിയാലായി. ക്ലബ്ബുകളുടെ എണ്ണം കുറയുകയാണ്. ഒരു കാലത്ത് നിരവധി ക്ലബ്ബുകള് നമ്മുടെ നാട്ടില് ഉണ്ടായിരുന്നു. ഓണത്തിനൊക്കെ അവര് വിവിധ കലാപരിപാടികള് വയ്ക്കും. നാടകങ്ങള്‍ക്ക് ഇത്തരം ക്ലബ്ബുകള് നിരവധി വേദിയൊരുക്കിയിട്ടുണ്ട്. ഇന്നു ക്ലബ്ബുകളില്ല. ഉള്ളവയ്ക്ക് തന്നെ ഫണ്ടില്ല. എന്തെങ്കിലുമൊക്കെ ചെറിയ പരിപാടികള് നടത്തും. നാടകരംഗം ഇത്തരത്തില് വലിയ തിരിച്ചടികള് നേരിട്ടുകൊണ്ടിരിക്കുകയാണ്. അതിന്റെ കൂടെയാണ് ഇപ്പോള് ഈ ആഘാതവും" ; ബുക്കിംഗ് ഏജന്റും നാടക കലാകാരനുമായ സലിം സംഘമിത്ര ചൂണ്ടിക്കാണിക്കുന്നു.\nലോക്ഡൗണ് മൂലം നാടകരംഗത്തിന് ഉണ്ടായ നഷ്ടത്തിന് ഒരു ഉദാഹരണമാണ് കൊച്ചിന് ചന്ദ്രകാന്ത. 12 ലക്ഷം രൂപ മുടക്കിയാണ് 'അന്നം' എന്ന നാടകം അവര് സാക്ഷാത്കരിക്കുന്നത്. നൂറ്റമ്പതോളം ബുക്കിംഗ് കിട്ടി. പക്ഷേ, എണ്‍പത്തെട്ടോളം വേദികളില് മാത്രമേ കളിക്കാന് പറ്റിയുള്ളൂ. മൂന്നു ലക്ഷം രൂപ മാത്രമാണ് വരുമാനം. മുടക്ക് മുതലുമായി കൂട്ടി നോക്കിയാല് ഒമ്പത് ലക്ഷം നഷ്ടം. ബുക്ക് ചെയ്ത വേദികളൊന്നും ഇനിയവര്‍ക്ക് തിരിച്ചു കിട്ടില്ലെന്നാണ് പറയുന്നത്. വലിയ നഷ്ടമാണ് നേരിടുന്നത്. ഈ നഷ്ടം അടുത്ത നാടകത്തെയും ബാധിക്കും. സമിതിയുമായി ബന്ധപ്പെട്ട് നില്‍ക്കുന്ന ഓരോരുത്തരുടെ ജീവിതത്തിലും അതിന്റെ ആഘാതമുണ്ടാകും.\nഒരു പ്രോഫഷണല് നാടകത്തിന് ശരാശരി പത്തു ലക്ഷം മുതല് 12 ലക്ഷം വരെയാണ് ചെലവ്. അഭിനേതാക്കള്, സംവിധായകന്, രചയിതാവ്, മറ്റ് അണിയറ പ്രവര്‍ത്തകര്, സാങ്കേതിക പ്രവര്‍ത്തകര് എന്നിവരുടെ പ്രതിഫലം, നാടക വണ്ടിയുടെ ഇന്ധനം, റിഹേഴ്‌സല് സമയത്തെ ഭക്ഷണം, റിഹേഴ്‌സലിനു വേണ്ടിയെടുക്കുന്ന ഓഡിറ്റോറിയത്തിന്റെ വാടക, ബുക്കിംഗ് ഏജന്‍സിക്ക് നല്‍കുന്ന അഡ്വാന്‍സ് ഇങ്ങനെയെല്ലാം ലക്ഷങ്ങളുടെ മുതല് മുടക്കാണ് ഓരോ നാടകത്തിനു പിന്നിലും. ഈ തുകയാണ് നാലു മാസത്തെ സീസണ് കൊണ്ട് തിരിച്ചു പിടിക്കേണ്ടത്.\nലാഭം നാടകത്തെ സംബന്ധിച്ച് സ്വപ്‌നം മാത്രമാണ്. രണ്ടു കോടി മുടക്കിയ ഒരു സിനിമ അമ്പതു കോടി കൊയ്തേക്കാം. പക്ഷേ, പത്തു ലക്ഷം മുടക്കിയ ഒരു നാടകത്തിന് പതിനൊന്നു ലക്ഷം കിട്ടിയാല് അത്ഭുതമാണ്. മുടക്കിയ തുകയെങ്കിലും കിട്ടിയാല് മതിയെന്നേ ഒരു സമിതി ആഗ്രഹിക്കൂ. അതില് കൂടുതല് ആഗ്രഹിച്ചിട്ടു കാര്യമില്ല.\nപരമാവധി മുപ്പതിനായിരമോ മുപ്പത്തയ്യായിരമോ രൂപയ്ക്കാണ് ഒരു നാടകം ബുക്ക് ചെയ്യുന്നത്. ആ തുക മുഴുവനായി സമിതി ഉടമയുടെ കൈകളിലേക്ക് വരുന്നുമില്ല. അഭിനേതാക്കളുടെ ബാറ്റ, ഭക്ഷണം, വാഹനത്തിന് ഇന്ധനം, ദൂരസ്ഥലങ്ങളിലാണ് നാടകമെങ്കില് ഒരു ദിവസം മുമ്പേ പോകാന് ശ്രമിക്കും. താമസ സൗകര്യം ഒരുക്കേണ്ടി വരും. ഹോട്ടലില് റൂം എടുക്കണം, അതിന്റെ ചെലവ്. എങ്ങനെയായാലും പതിനായിരം രൂപയെങ്കിലും കിട്ടുന്നതില് നിന്നും പോകും. ബാക്കി മാത്രമാണ് കൈയില് വരുന്നത്. ദൂരസ്ഥലങ്ങളില് ഒറ്റക്കളിയാണ് കിട്ടുന്നതെങ്കില് ശരിക്കും നഷ്ടമാണ്. അടുത്തടുത്ത സ്ഥലങ്ങളില് നാലഞ്ച് ബുക്കിംഗുകളെങ്കിലും കിട്ടണം. അതൊക്കെ എപ്പോഴും സംഭവിക്കുന്ന കാര്യമല്ല. കണക്കു കൂട്ടിയാല് എല്ലാ നാടകങ്ങളും സാമ്പത്തികമായി നഷ്ടമാണ്.\nപഴയതില് നിന്നും ബുക്കിംഗില് വലിയ കുറവ് വന്നിട്ടുണ്ടെന്നും നാടക പ്രവര്‍ത്തകര് പറയുന്നു. 250-നും 300-നും ഇടയില് ഒരു സീസണില് ബുക്കിംഗ് നടന്നിരുന്ന കാലമുണ്ടായിരുന്നു. ഇന്നിപ്പോള് പരമാവധി 150 ബുക്കിംഗ് ആണ് സീസണില് കിട്ടുന്നത്. പകുതിയിലേറെയാണ് കുറവ്. വരുമാനത്തിലും ആ കുറവ് പ്രതിഫലിക്കും. നാടകരംഗത്തുള്ളവരുടെ സ്ഥിതി മനസിലാക്കാന് ഇതൊക്കെ കൂട്ടിവായിച്ചാല് മതിയാകും.\nകൊറോണ - ലോക്ഡൗണ് പ്രതിസന്ധി ഒരു സീസണ് നഷ്ടമാക്കുന്നതിലൂടെ നാടക കലാകാരന്മാരുടെ ഒരു വര്‍ഷത്തെ ജീവിതം കൂടിയാണ് പ്രതിസന്ധിയിലാക്കുന്നത്. ക്ഷേമനിധി സഹായമായി ആയിരം രൂപ സര്‍ക്കാര് പ്രഖ്യാപിച്ചിട്ടുണ്ടെങ്കിലും ഭൂരിപക്ഷവും അംഗങ്ങളല്ല. അംഗങ്ങളായവരില് തന്നെ കൂടുതല് പേരും കുടിശ്ശികയുള്ളവരുമാണ്. സര്‍ക്കാര് സഹായം എത്രപേര്‍ക്ക് കിട്ടുമെന്നതിലും നാടക രംഗത്തുള്ളവര്‍ക്ക് ആശങ്കയുണ്ട്. മറ്റു വരുമാന മാര്‍ഗങ്ങളും ഇല്ലാത്തവരെന്ന നിലയില് അവരുടെ ജീവിതം തീര്‍ത്തും ദുരിതത്തിലായി കഴിഞ്ഞു. ഭാവിയെക്കുറിച്ചും ഇവര്‍ക്ക് ഭയമാണ്. കൊറോണ സൃഷ്ടിക്കുന്ന ഭയം ഭാവിയില് ആഘോഷങ്ങളും ഉത്സവങ്ങളും ആള്‍ക്കൂട്ടങ്ങളും നിയന്ത്രിക്കുകയാണെങ്കില് അത് കലാരൂപങ്ങളെയും ബാധിക്കും. നാടകം പോലൊരു കലാസൃഷ്ടി വലിയ ആള്‍ക്കൂട്ടങ്ങള്‍ക്ക് മുമ്പില് അവതരിപ്പിക്കപ്പെടേണ്ടതാണ്. വരുംകാലങ്ങളില് കൂട്ടം കൂടുന്നതില് നിന്നും മനുഷ്യര് പിന്‍വാങ്ങുകയാണെങ്കില്, നാടകങ്ങള്‍ക്ക് വേദികളില്ലാതെ വരും. സിനിമയോ സീരിയലോ പോലെ, വീട്ടിലിരുന്നു കാണാന് കഴിയുന്നതല്ലല്ലോ നാടകം. അതിന് പൊതുയിടങ്ങള് വേണം. അതില്ലാതാവുകയാണെന്ന ആശങ്കയാണ് നാടകക്കാര്‍ക്കിപ്പോള്.\n"ഈ മഹാമാരിയെ തോല്‍പ്പിക്കാന് സര്‍ക്കാരിന്റെ എല്ലാ മര്‍ഗനിര്‍ദേശങ്ങളും അനുസരിച്ച് നില്‍ക്കുന്നവരാണ് ഞങ്ങളും. നമ്മളീ കാലം അതിജീവിക്കും. പക്ഷേ, അതു കഴിഞ്ഞുള്ള നാടകക്കാരന്റെ കാലം എങ്ങനെയായിരിക്കുമെന്ന് അറിയില്ല. പണ്ട് ആറു മാസം സീണണ് ഉണ്ടായിരുന്നത് ഇപ്പോള് വെറും നാലു മാസമാണ്. അതാണിപ്പോള് ഏതാണ്ട് പൂര്‍ണമായും നഷ്ടപ്പെട്ടതും. കൊറോണ ഉണ്ടാക്കിയിരിക്കുന്നത് ആഗോള സാമ്പത്തിക പ്രതിസന്ധിയാണ്. അതിന്റെ ആഘാതം തീര്‍ച്ചയായും കേരളത്തെ മോശമായി ബാധിക്കുമെന്ന് ഉറപ്പാണ്. ഇനി വരുന്ന സീസണുകളിലും ബുക്കിംഗുകള് കുറയും. നാടകത്തിന്റെ പ്രധാന സ്‌പോണ്‍സര്‍മാര് പ്രവാസികളായിരുന്നു. പ്രവാസ ലോകവും വലിയ തിരിച്ചടി നേരിട്ടിരിക്കുകയാണ്. ഒരസുഖം വന്നാല് നാട്ടുകാരില് നിന്നും പിരിവെടുക്കേണ്ട ഗതികേടാണ് നാടകക്കാര്‍ക്കുള്ളത്. കൊറോണക്കാലത്തിനു മുമ്പേ തന്നെ വീട്ടിലെ അടുപ്പ് പുകയ്ക്കാന് കഷ്ടപ്പെട്ടിരുന്നവനായിരുന്നു അവര്. ഇപ്പോഴവരുടെ മുന്നില് പൂര്‍ണമായി ഇരുള് പരന്നിരിക്കുന്നു.\nകേരളത്തിന്റെ സാമൂഹിക-രാഷ്ട്രീയ മണ്ഡലത്തില് നാടകത്തോളം സ്വാധീനം ചെലുത്തിയ മറ്റൊരു കലാരൂപമില്ല. ഇന്നീ കലയ്ക്ക് പക്ഷേ അവഗണന മാത്രമാണ്. രണ്ടു പതിറ്റാണ്ട് നാടകം കളിച്ചാലും അവരെയൊന്നു തിരിച്ചറിയാന് ഒരു സിനിമയിലോ സീരിയലിലോ അഭിനയിക്കണം. എന്.എന് പിള്ള സാറിനെ ഗോഡ്ഫാദര് സിനിമയില് അഭിനയിച്ചയാള് എന്നു വിളിക്കുന്നവരും നമുക്കിടയിലുണ്ട്. കഴിഞ്ഞ ദിവസം അന്തരിച്ച ശശി കലിംഗയെ കുറിച്ച് ഒരു സുഹൃത്ത് പറഞ്ഞതോര്‍മയുണ്ട്. ശശിയേട്ടന് സിനിമയില് പരിചിതനായശേഷം ഒരു നാടകമേളയില് ഈ സുഹൃത്തിനൊപ്പം പങ്കെടുത്തിരുന്നു. വേദിയില് വച്ച് ശശിയേട്ടനൊരു ഫോണ് വന്നു. കണ്ണൂരില് നിന്നോ മറ്റോ ആയിരുന്നു. ഒരു പരിപാടിയില് ഉത്ഘാടകനായി പങ്കെടുക്കാനാണ് വിളിച്ചത്. വരുന്നതിന് അങ്ങോട്ടുമിങ്ങോട്ടുമുള്ള ട്രെയിന് ടിക്കറ്റും പിന്നൊരു തുകയും ശശിയേട്ടന് ഡിമാന്‍ഡ് വച്ചു. ശശിയേട്ടന് ഫോണ് വച്ചശേഷം സുഹൃത്തിനോടായി പറഞ്ഞു, പണ്ട് ഞാനവരുടെയടുത്ത് നാടകം കളിക്കാന് പോയിട്ടുണ്ട്, അന്നൊരു കട്ടന് ചായ ചോദിച്ചിട്ട് തന്നിട്ടില്ല. ഇന്നു ഞാന് സിനിമ നടനായപ്പോള് അവര്‍ക്കെന്നെ ഉത്ഘാടകനായി വേണം!\nപ്രതിഭാധനരായ എത്രയോ പേരാണ് പട്ടിണി കിടന്നും മരുന്നു വാങ്ങാന് കാശില്ലാതെയും വാടക വീടുകളില് കിടന്നും മരിച്ചു പോയത്. ആര് അറിഞ്ഞു, ആര് അനുശോചിച്ചു. ആയിരക്കണക്കിന് നാടക കലാകാരന്മാരീ നാട്ടിലുണ്ട്. അതില് തൊണ്ണൂറ്റിയൊമ്പത് ശതമാനവും കഷ്ടപ്പാടില് ജീവിച്ച് മരിക്കുന്നവരായിരിക്കും. ജീവിച്ചിരിക്കുമ്പോള് ആരും തിരിച്ചറിയുന്നുമില്ല, മരിച്ചു കഴിഞ്ഞാല് ഓര്‍ക്കാറുമില്ല. അതാണ് നാടക കലാകാരന്റെ ഗതികേട്. പക്ഷേ, കലാകരന് പ്രതീക്ഷയുള്ളവനാണ്. മുന്നോട്ടുള്ള യാത്രയ്ക്ക് നാടിനാകെ പ്രതീക്ഷ നല്‍കുന്നതാണ് നാടകം. ഓരോ നാടക കലാകാരനും ഇപ്പോള് പ്രതീക്ഷിക്കുന്നത് മഹാമാരിയൊഴിഞ്ഞ ഒരു നാളെയാണ്. അന്നീ നാടിന് പാവം നാടക കലാകാരന്മാരെ ഓര്‍മ വന്നാല് ഒരു കൈനീട്ടുക" ; നാടക സംവിധായകന് രാജീവന് മമ്മാലി സംസാരത്തിനൊടുവില് പറഞ്ഞ ഈ വാക്കുകള് കേരളത്തിലെ നാടക കലാകാരന്മാരുടെയെല്ലാം അഭ്യര്‍ത്ഥനയാണ്.


രമേശേട്ടാ നിങ്ങളുടെ പാർട്ടി കൂട്ടുകച്ചവടം നടത്തുന്ന മഹാരാഷ്ട്രയിലെ മലയാളി നേഴ്‌സുമാരെ രക്ഷപെടുത്തണ്ടേ നിങ്ങൾക്ക് ? - Boolokam\nHome Politics രമേശേട്ടാ നിങ്ങളുടെ പാർട്ടി കൂട്ടുകച്ചവടം നടത്തുന്ന മഹാരാഷ്ട്രയിലെ മലയാളി നേഴ്‌സുമാരെ രക്ഷപെടുത്തണ്ടേ നിങ്ങൾക്ക് ?\nരമേശേട്ടാ നിങ്ങളുടെ പാർട്ടി കൂട്ടുകച്ചവടം നടത്തുന്ന മഹാരാഷ്ട്രയിലെ മലയാളി നേഴ്‌സുമാരെ രക്ഷപെടുത്തണ്ടേ നിങ്ങൾക്ക് ?\nബഹുമാനപ്പെട്ട പ്രതിപക്ഷ നേതാവ് രമേശൻ ചേട്ടൻ അറിയുന്നതിന്. താങ്കൾ ഈ കോവിഡ് കാലത്തും ആവശ്യമുള്ളതിനും ഇല്ലാത്തതിനുമൊക്കെ സർക്കാരിനെയും പിണറായി വിജയനെയും മുടിനാരിഴ കീറി വിമർശനങ്ങൾക്ക് വിധേയമാക്കുന്നതായി കണ്ടു. അതിൽ കാര്യമുള്ളതേത് കാര്യമില്ലാത്തതേത് എന്നതിനെക്കുറിച്ച് ഇവിടെ പോസ്റ്റുമോർട്ടം നടത്തുന്നില്ല. കൂടാതെ താങ്കൾ തച്ചിനിരുന്ന് ഗൾഫിലേക്ക് വിളിച്ച് എല്ലാ പ്രവാസികളുടെയും ഈ കോവിഡ് കാലത്തെ സുഖവിവരം അന്വേക്ഷിച്ചതായും കണ്ടു.\nഅതൊക്കെ സത്യമാണെങ്കിൽ നല്ലത്. എന്നാൽ ഒരു കാര്യം ചോദിച്ചോട്ടെ. താങ്കളുടെ മൂക്കിന് താഴെ ഇന്ത്യയിൽ താങ്കളുടെ പാർട്ടി കൂട്ടുകച്ചവടം നടത്തി ഭരിക്കുന്ന മഹാരാഷ്ട്രയിൽ ഇരുപത്തി രണ്ട് നേഴ്‌സുമാർ കോവിഡ് രോഗത്തോട് മല്ലിട്ട് നരക യാതന അനുഭവിക്കുന്നുണ്ട്.\nഭക്ഷണമോ വെള്ളമോ ഇല്ലാതെ വൃത്തിഹീനമായ ഒരു ഹാളിൽ ചികിത്സ പോലും നിക്ഷേധിച്ച് മഹാരാഷ്ട്ര സർക്കാർ അവരെ പൂട്ടിയിട്ടിട്ടുണ്ട്. ഇരുപത്തി രണ്ട് പേർക്കുകൂടി ഒറ്റ ബാത്ത് റൂമാണ് അവിടെയുള്ളത്. അവർ മരിച്ചുവീണാൽ പോലും പുറം ലോകം അറിയില്ല എന്ന് ഇന്നവർ കണ്ണീരോടെ ലോകത്തോട് അലറിക്കരഞ്ഞു. താങ്കൾ കേട്ടുവോ അവരുടെ കരച്ചിൽ. താങ്കൾ കണ്ടുവോ അവരുടെ അവസ്ഥ. താങ്കളുടെ പാർട്ടിയും കൂടി ചേർന്നല്ലേ മഹാരാഷ്ട്രയിൽ കൂട്ടുകൃഷി നടത്തുന്നത്. രാജ്യത്ത് ആകെ പത്തോ മുപ്പതോ എംപിമാരുള്ള കോൺഗ്രസിന് പത്തൊൻപത് എം പി മാരും കേരളത്തിൽ നിന്നുള്ളവരല്ലേ. എന്തുകൊണ്ട് നിങ്ങൾ ആ സർക്കാരിൽ സമ്മർദ്ദം ചെലുത്തിയില്ല.\nകോൺഗ്രസിന്റെ മഹാരാഷ്ട്ര നിരീക്ഷകൾ കെ സി വേണുഗോപാൽ ഇന്ന് പറയുന്നത് കേട്ടു മഹാരാഷ്ട്ര സർക്കാരിനോട് നേഴ്‌സുമാരുടെ കാര്യം പല പ്രാവശ്യം ആവശ്യപ്പെട്ടിട്ടും ഇതുവരെ ഒരു നടപടിയും കൈക്കൊണ്ടതായി കാണുന്നില്ല എന്ന്. പിന്നെ എന്തിനാടോ നിങ്ങളൊക്കെ ഈ കൂട്ടുകൃഷിക്ക് നടക്കുന്നത്? പോക്കറ്റ് വീർപ്പിക്കാനോ ? അവരെ ആശുപത്രിയിലേക്ക് മാറ്റാനുള്ള ദയവെങ്കിലും ഉണ്ടാകണമെന്നാണ് ഇന്നവർ അവസാനമായി നിറകണ്ണുകളോടെ കൈ കൂപ്പി അപേക്ഷിച്ചത്.മിസ്റ്റർ രമേശാ…\n“” ചെറിയ കാര്യങ്ങളിൽ വിശ്വസ്തനായിരിക്കുന്നവനെ നിന്നെ ഞാൻ വലിയ കാര്യങ്ങളിൽ ഭരമേല്പിക്കും “” എന്ന് യോഹന്നാന്റെ സുവിശേഷത്തിൽ എഴുതപ്പെട്ടിട്ടുണ്ട്.താങ്കളുടെ പാർട്ടിയുടെ കൂട്ടുകൃഷി ഭരണത്തിൽ കീഴിൽ നരകയാതന അനുഭവിക്കുന്ന വെറും ഇരുപത്തി രണ്ട് നേഴ്‌സുമാർക്ക് രക്ഷകനാകാൻ കഴിയാത്ത താങ്കളാണോ മൂന്നര കോടി ജനങ്ങൾക്ക് തേനും പാലും ഒഴുക്കി തരാം എന്ന് പറഞ്ഞ് മുഖ്യമന്ത്രി കസേര സ്വപ്നം കണ്ട് നടക്കുന്നത് ? പഷ്ട്ട് .\nPrevious articleപ്രവാസികളെ തിരികെയെത്തിക്കുന്നതിനെ എതിർക്കുന്നവരോട് ചോദിക്കാനുള്ളത്\nNext articleഒരു ഹോമിയോപ്പതി മരുന്ന് ശരിയ്ക്കും പ്രവർത്തിച്ചാൽ, കൂടുതൽ പേടിക്കണം


കനറാബാങ്ക് തട്ടിപ്പ്; പ്രതികളുടെ അക്കൗണ്ടില് മിനിമം ബാലന്‍സ് മാത്രം; പണം പോയ വഴി തേടി പൊലീസ്\nകനറാ ബാങ്കില് നിന്നും 8 കോടി 13 ലക്ഷം രൂപ തട്ടിയ കേസില് പൊലീസ് പിടിയിലായ പ്രതി വിജീഷ് വര്‍ഗീസിന്റേയും ബന്ധുക്കളുടേയും അക്കൗണ്ടുകള് കാലി. മിനിമം ബാലന്‍സ് മാത്രമാണ് ചിലതില് അവശേഷിക്കുന്നത്. അക്കൗണ്ടുകള് ഫ്രീസ് ചെയ്യും മുമ്പ് പണം പിന്‍വലിക്കുകയായിരുന്നുവെന്നാണ് വിവരം. ആറരക്കോടിയോളം രൂപ അക്കൗണ്ടില് എത്തിയിട്ടുണ്ട്. അമ്മ, ഭാര്യ, ഭാര്യാ പിതാവ് എന്നിവരുടെ അക്കൗണ്ടിലേക്കും പണം എത്തിയിരുന്നു. എന്നാല് നിലവില് പണം എവിടെയാണെന്ന് കൃത്യമായ വിവരമില്ല. ഇതില് പൊലീസ് അന്വേഷണം ഊര്‍ജ്ജിതമാക്കിയിരിക്കുകയാണ്. പണം തട്ടി മൂന്ന് […]\n17 May 2021 9:54 PM GMT\nകനറാ ബാങ്കില് നിന്നും 8 കോടി 13 ലക്ഷം രൂപ തട്ടിയ കേസില് പൊലീസ് പിടിയിലായ പ്രതി വിജീഷ് വര്‍ഗീസിന്റേയും ബന്ധുക്കളുടേയും അക്കൗണ്ടുകള് കാലി. മിനിമം ബാലന്‍സ് മാത്രമാണ് ചിലതില് അവശേഷിക്കുന്നത്. അക്കൗണ്ടുകള് ഫ്രീസ് ചെയ്യും മുമ്പ് പണം പിന്‍വലിക്കുകയായിരുന്നുവെന്നാണ് വിവരം.\nആറരക്കോടിയോളം രൂപ അക്കൗണ്ടില് എത്തിയിട്ടുണ്ട്. അമ്മ, ഭാര്യ, ഭാര്യാ പിതാവ് എന്നിവരുടെ അക്കൗണ്ടിലേക്കും പണം എത്തിയിരുന്നു. എന്നാല് നിലവില് പണം എവിടെയാണെന്ന് കൃത്യമായ വിവരമില്ല. ഇതില് പൊലീസ് അന്വേഷണം ഊര്‍ജ്ജിതമാക്കിയിരിക്കുകയാണ്.\nപണം തട്ടി മൂന്ന് മാസമായി ഒളിവില് കഴിയുന്ന വിജീഷിനേയും കുടുംബത്തേയും ഇന്നലെയാണ് പൊലീസ് ബംഗ്‌ളൂരുവില് നിന്നും പിടിയിലായത്.\nതട്ടിപ്പ് നടന്ന ബാങ്കിലെ ക്ലര്‍ക്കായിരുന്നു വിജീഷ്.\nഎട്ട് കോടി പതിമൂന്ന് ലക്ഷത്തി അറുപത്തിനാലായിരത്തി അഞ്ഞൂറ്റി മുപ്പത്തിയൊന്‍പത് രൂപ തട്ടിയെടുത്തെന്നാണ് ബാങ്കിന്റെ ഓഡിറ്റ് റിപ്പോര്‍ട്ടില് കണ്ടെത്തിയിരിക്കുന്നത്. ജീവനക്കാര് നടത്തിയ തട്ടിപ്പ് ഉന്നത ഉദ്യോഗസ്ഥര്‍ക്ക് തടയാന് കഴിഞ്ഞില്ലെന്നും ബാങ്കിന്റെ ആഭ്യന്തര അന്വേഷണത്തില് കണ്ടെത്തി. സംഭവത്തില് മാനേജര്, അസി. മാനേജര്, എന്നിവരടക്കം5ഉദ്യോഗസ്ഥരെ സസ്പെന്‍ഡ് ചെയ്തിരുന്നു.\nനിക്ഷേപകരുടെ പാസ്വേര്‍ഡ് ദുരുപയോഗം ചെയ്താണ് പ്രതി പണം തട്ടിയെടുത്തിരുന്നത്.


നഴ്‌സിങ് കോളേജുകള്‍ക്ക് അംഗീകാരം ഇല്ല ! നെഞ്ചിൽ നെരിപ്പോടായി കര്‍ണ്ണാടകത്തിലെ മലയാളി നഴ്‌സിങ് വിദ്യാര്‍ത്ഥികൾ | Daily Indian Herald\nJuly 10, 2017 4:37 pm By : Indian Herald Staff\nമംഗളൂരു: കര്‍ണ്ണാടകത്തിലെ നഴ്‌സിങ് കോളേജുകളുടെ അംഗീകാരം സംബന്ധിച്ച പ്രതിസന്ധിക്ക് അറുതിയായില്ല. ആയിരക്കണക്കിന് മലയാളി നഴ്‌സിങ് വിദ്യാര്‍ത്ഥികളെ പ്രതികൂലമായി ബാധിക്കുന്ന പ്രതിസന്ധി അവസാനിക്കുമെന്ന പ്രതീക്ഷയിലാണ് രക്ഷിതാക്കളും വിദ്യാര്‍ത്ഥികളും. ഇന്ത്യന് നഴ്‌സിങ് കൗണ്‍സില് കര്‍ണ്ണാടകത്തിലെ നഴ്‌സിങ് കോളേജുകള്‍ക്ക് അംഗീകാരം നിഷേധിച്ചതാണ് പ്രതിസന്ധിക്ക് കാരണമായത്. കര്‍ണ്ണാടകത്തിലെ നഴ്‌സിങ് കോളേജുകള്‍ക്ക് പ്രവര്‍ത്തിക്കാന് കര്‍ണ്ണാടക നഴ്‌സിങ് കൗണ്‍സില് അംഗീകാരം മാത്രം മതിയെന്ന നിലപാട് സ്വീകരിച്ചതാണ് പ്രശ്‌നങ്ങളുടെ തുടക്കം. ഈ തീരുമാനം കെ.എന്.സി. എടുത്ത ഉടന് ദേശീയ നഴ്‌സിങ് കൗണ്‍സില് കര്‍ണ്ണാടകത്തിലെ നഴ്‌സിങ് കോളേജുകള്‍ക്കുളള അംഗീകാരം നിര്‍ത്തലാക്കുകയായിരുന്നു.\nഇന്ത്യന് നഴ്‌സിങ് കൗണ്‍സിലിന് നഴ്‌സിങ് കോളേജുകളിലെ സിലബസ് തീരമാനിക്കാനും സീറ്റുകള് നിര്‍ണ്ണയിക്കാനും മാത്രമേ അധികാരമുള്ളൂ എന്ന കര്‍ണ്ണാടക നഴ്‌സിങ് കൗണ്‍സിലിന്റെ തീരുമാനത്തോടെയാണ് പ്രതിസന്ധി ഉടലെടുത്തത്. അതോടെ കര്‍ണ്ണാടക നഴ്‌സിങ് കോളേജുകളില് പഠിക്കുന്ന വിദ്യാര്‍ത്ഥികള്‍ക്ക് കോഴ്‌സ് പൂര്‍ത്തിയായാല് കര്‍ണ്ണാടകത്തില് മാത്രമേ ജോലി ചെയ്യാനാവൂ. മറ്റ് സംസ്ഥാനത്തോ വിദേശത്തോ ജോലിക്ക് അര്‍ഹത ലഭിക്കില്ല. അതിന് ദേശീയ കൗണ്‍സിലിന്റേ തന്നെ അംഗീകാരം വേണം. കര്‍ണ്ണാടക നഴ്‌സിങ് കോളേജുകളില് പ്രവേശനം തേടുന്ന ആയിരക്കണക്കിന് വിദ്യാര്‍ത്ഥികളാണ് ആശങ്കയിലായിട്ടുള്ളത്. അമ്പതില് പരം വരുന്ന കര്‍ണ്ണാടക നഴ്‌സിങ് കോളേജുകളില് ഏറ്റവും കൂടുതല് വിദ്യാര്‍ത്ഥികള് പ്രവേശനം നേടുന്നത് കേരളത്തില് നിന്നാണ്. കൂടാതെ മണിപ്പൂര്, ഗോവ, മഹാരാഷ്ട്ര, എന്നീ സംസ്ഥാനങ്ങളില് നിന്നും നേപ്പാളില് നിന്നും പഠനം തേടുന്നവരുണ്ട്.\nഈ വര്‍ഷം പ്രവേശനം തേടാന് മുന്‍കൂറായി പണം നല്‍കിയവര് ഒട്ടേറെയുണ്ട്. അടച്ച പണം അംഗീകാര പ്രശ്‌നം മൂലം തിരിച്ചു നല്‍കുന്നുമില്ല. അതിനിടെ പൊതുമേഖലാ ബാങ്കുകള് ഉള്‍പ്പെടെയുള്ള ധനകാര്യ സ്ഥാപനങ്ങളില് നിന്നും വായ്പയ്ക്ക് അപേക്ഷിച്ചവരുമുണ്ട്. കര്‍ണ്ണാടക നഴ്‌സിങ് പ്രതിസന്ധി തുടരുന്നതിനാല് വായ്പ നല്‍കുന്നതില് നിന്നും ബാങ്കുകള് പിന്‍വലിയുകയാണ്. ഐ.എന്.സി. അംഗീകാരം ഉറപ്പായാല് മാത്രമേ വായ്പ അനുവദിക്കൂ എന്ന നിലപാടാണ് ബാങ്കുകള് സ്വീകരിച്ചിട്ടുള്ളത്. ദേശീയ നഴ്‌സിങ് കൗണ്‍സിലുമായി സംസ്ഥാന സര്‍ക്കാര് ചര്‍ച്ചകള് നടത്തിയെങ്കിലും അംഗീകാരം സംബന്ധിച്ച തീരുമാനം ഇനിയും വന്നിട്ടില്ല.\nഗുണനിലവാരമോ മതിയായ സൗകര്യമോ ഇല്ലാത്ത കോളേജുകള്‍ക്ക് പോലും മുന്‍കാലങ്ങളില് ദേശീയ കൗണ്‍സില് അംഗീകാരം നല്‍കിയിരുന്നു. മികവു മാത്രമല്ല കൗണ്‍സില് അംഗങ്ങളുടെ കാര്യ ലാഭവും നോക്കിയാണ് അംഗീകാരം നല്‍കുന്നത്. പ്രശ്‌ന പരിഹാരത്തിനായി എ.ഐ.സി.സി .ജനറല് സെക്രട്ടറി. കെ.സി. വേണുഗോപാല് , കര്‍ണ്ണാടക മുഖ്യമന്ത്രി സിദ്ധ രാമയ്യയുമായി ചര്‍ച്ച നടത്തിയിരുന്നു. കര്‍ണ്ണാടകത്തില് നിയമസഭാ തെരഞ്ഞെടുപ്പ് വരുന്നതിന് മുമ്പു തന്നെ ഈ പ്രതിസന്ധി പരിഹരിക്കണമെന്ന നിര്‍ദേശമായിരുന്നു കെ.സി.വേണുഗോപാല് ഉന്നയിച്ചത്. അടുത്ത ആഴ്ചക്കുള്ളല് പ്രശ്‌നം പരിഹരിച്ചില്ലെങ്കില് കര്‍ണ്ണാടക സര്‍ക്കാറിന് കനത്ത തിരിച്ചടിയാകും.\nTags: karnataka nursing


visa-fraud-indian-people-find-in-ajmans-dorm-room | പ്രവാസികളുടെ പറുദീസയിൽ ഭാവിജീവിതം പോലും അനിശ്ചിതത്വത്തിലായ അഞ്ച് ഇന്ത്യക്കാർ; തൊഴിൽ തട്ടിപ്പിനിരയായ ശിവകുമാറും മുഹമ്മദ് യൂസഫും നസീം അലിയും റംസാനും രോഹിത് ചൗധരിയും മാസങ്ങളായി കുടുങ്ങിക്കിടക്കുന്നത് അജ്മാനിലെ കുടുസ്സുമുറിയിൽ മാസങ്ങളോളം; എബസിയും കോൺസുലേറ്റും ഇടപെടണമെന്ന് സാമൂഹിക പ്രവർത്തകർ - MarunadanMalayali.com\nAugust 25, 2019 | 05:26 PM IST | Permalink\nഅജ്മാൻ: തൊഴിൽ രഹിതരായ ഇന്ത്യൻ യുവാക്കളുടെ സ്വപ്‌ന ഭൂമിയാണ് ഗൾഫ്. ഗൾഫിലെത്തി പുതുജീവിതം പടുത്തുയർത്തിയ ലക്ഷക്കണക്കിന് ഇന്ത്യക്കാരുണ്ട്. എന്നാൽ, തട്ടിപ്പിനിരയായി ഇവിടെയെത്തി നരകയാതന അനുഭവിക്കുന്നവരും ഏറെയാണ്. കടം വാങ്ങിയും കിടപ്പാടം പോലും പണയം വെച്ചും പണം നൽകി ഗൾഫിലെത്തുന്ന പലരും ഇവിടെ എത്തിയ ശേഷം മാത്രമാണ് ചതി മനസ്സിലാക്കുക. അത്തരത്തിൽ ഇന്ത്യക്കാരായ അഞ്ച് യുവാക്കളാണ് യുഎഇയിലെത്തി ജോലി തട്ടിപ്പിൽ കുടുങ്ങി മാസങ്ങളായി ദുരിതത്തിൽ കഴിയുന്നത്.\nതമിഴ്‌നാട് നാഗർകോവിൽ സ്വദേശിയും ബിബിഎ ബിരുദധാരിയുമായ ശിവകുമാർ (35), തിരുനൽവേലി സ്വദേശിയും മൈക്രോ ബയോളജിയിൽ ബിരുദാനന്തര ബിരുദം നേടിയ മുഹമ്മദ് യൂസഫ് (35), ഉത്തർപ്രദേശ് അലഹബാദ് സ്വദേശി മുഹമ്മദ് നസീം അലി (23), റംസാൻ (24) കൊൽക്കത്ത സ്വദേശി രോഹിത് ചൗധരി (25) എന്നിവരാണ് അജ്മാൻ നുഐമിയയിലെ പഴയൊരു വില്ലയിലെ നിന്നുതിരിയാനിടമില്ലാത്ത മുറിയിൽ പട്ടിണിയും പരിവട്ടവുമായി നാളുകൾ തള്ളിനീക്കുന്നത്.\nഅജ്മാൻ കെ.എം.സി.സി പ്രഥമ മങ്കട മണ്ഡലം കമ്മറ്റി നിലവിൽ വന്നു\nആസ്‌ട്രേലിയയിലേക്ക് കൊണ്ടുപോകാം എന്ന് പറഞ്ഞ് പണം വാങ്ങിയാണ് ശിവകുമാറിനെയും യൂസഫിനെയും ഏജന്റ് യുഎഇയിലെത്തിച്ചത്. ഇരുവരും ആദ്യപടിയായി രണ്ട് ലക്ഷം രൂപ വീതം കൈമാറി. പിന്നീട് പലപ്പോഴായി അഞ്ച് ലക്ഷം രൂപ വീതം ബാങ്ക് അക്കൗണ്ടിലിട്ടു. പലിശയ്ക്ക് വാങ്ങിയാണ് ഈ തുക കണ്ടെത്തിയത്. ഇതിൽ 17,000 രൂപ വീതം ചെലവഴിച്ച് ഇരുവരെയും ഡൽഹിയിലേക്ക് കൊണ്ടുപോയി മെഡിക്കൽ പരിശോധന നടത്തി. അതിനിടയിൽ തായ്‌ലന്റിലേക്ക് ടിക്കറ്റ് എടുത്ത് നൽകി ഇരുവരും അവിടെ വിമാനത്താവളത്തിൽ കുടുങ്ങിയിരുന്നു. ഫാൺ വിളിച്ച് കാശ് അയപ്പിച്ചാണ് അവിടെ നിന്ന് രക്ഷപ്പെട്ടത്. ഓസ്‌ട്രേലിയ വീസ വേണ്ട, പണം തിരികെ നൽകണം എന്നാവശ്യപ്പെട്ട് ഏജന്റിനെ സമ്മർദം ചെലുത്തിയപ്പോൾ കഴിഞ്ഞ വർഷം ഡിസംബർ ആറിന് ഒരു മാസത്തെ സന്ദർശ വീസയിൽ യുഎഇയിലെത്തിക്കുകയായിരുന്നു. ഇവിടെ നിന്ന് ഓസ്‌ട്രേലിയയിലേയ്ക്ക് പോവുകയാണ് എളുപ്പമെന്നായിരുന്നു ഏജന്റ് നൂർ മുഹമ്മദ് പറഞ്ഞുവിശ്വസിപ്പിച്ചത്.\nശിവകുമാറിന്റെ അമ്മ തളർവാതം പിടിച്ച് കിടപ്പിലാണ്. അച്ഛൻ നേരത്തെ മരിച്ചു. ഭാര്യയും മകളുമുണ്ട്. ഇവരെല്ലാം കൊടിയ ദാരിദ്ര്യത്തിലാണ്. എല്ലാവരോടും ഒന്നു ഫോണിൽ സംസാരിച്ചിട്ട് പോലും ഏറെ നാളായി. മുഹമ്മദ് യൂസഫിനും വയോധികരായ മാതാപിതാക്കളും ഭാര്യയും കുട്ടിയുമുണ്ട്. ഇവരുടെ കാര്യവും കഷ്ടത്തിലാണ്. ബന്ധുക്കളുടെയും മറ്റും സഹായത്താലാണ് എല്ലാവരും ഒരു നേരത്തെ ഭക്ഷണം കഴിക്കുന്നത്. പലിശപ്പണം തിരിച്ചു നൽകാതെ പോകാനാവില്ലെന്ന് മുഹമ്മദ് യൂസഫും പറയുന്നു.\nകൊൽക്കത്ത സ്വദേശിയായ രോഹിത് ചൗധരി മെക്കാനിക്കാണ്. കൊൽക്കത്തിയിലെ ഏജന്റ് നദീം വാജിദിന് 55,000 രൂപ നൽകി. ഒരു മാസത്തെ സന്ദർശക വീസയിലാണ് യുഎഇയിലെത്തിച്ചത്. ഇവിടെ ജോലിയും വീസയും തയാറാണെന്നായിരുന്നു വാഗ്ദാനം. എന്നാൽ, വീസാ കാലാവധി കഴിഞ്ഞിട്ടും ജോലിയായില്ല. ഉടൻ ശരിയാകുമെന്നാണ് ഏജന്റ് ഇപ്പോഴും പറയുന്നത്. ജോലിയില്ലാതെ നാട്ടിലേയ്ക്ക് തിരിച്ചുപോക്ക് ആലോചിക്കാൻ വയ്യ. പലരിൽ നിന്ന് കടം വാങ്ങിയാണ് ഈ യാത്രയ്ക്കുള്ള പണം സമാഹരിച്ചത്. അതു തിരിച്ചുകൊടുക്കാതെ ചെന്നാൽ ആരും വെറുതെ വിടില്ല.\nഉത്തർപ്രദേശിലെ അലഹബാദ് സ്വദേശിയായ മുഹമ്മദ് നസീം അലി എന്ന ചെറുപ്പക്കാരൻ ഒരു മാസത്തെ സന്ദർശക വീസയ്ക്ക് 90,000 രൂപയാണ് ഏജന്റിന് നൽകിയത്. എസി മെയിന്റ്‌റനൻസ് ജോലിക്കെന്ന് പറഞ്ഞാണ് കൊണ്ടുവന്നിരിക്കുന്നത്. ഇവിടെ എത്തിയ ശേഷം ഏജന്റിനെ കുറിച്ച് ഒരു വിവരവുമില്ല. ഉത്തർപ്രദേശ് സ്വദേശി റംസാനും സന്ദർശക വീസ തീർന്നിട്ട് 50 ദിവസം പിന്നിട്ടു. അതുകൊണ്ട് തന്നെ നാട്ടിലേക്ക് തിരിച്ചുപോകാൻ പിഴയൊടുക്കാനുള്ള പണമില്ല.\nവീസ കാലാവധി കഴിഞ്ഞതുകാരണം ഇവർക്ക് ജോലി അന്വേഷിച്ചോ മറ്റോ പുറത്തിറങ്ങി നടക്കാനാവുമാകുന്നില്ല. ഒരു നേരത്തെ ഭക്ഷണത്തിനായെങ്കിലും എന്തെങ്കിലും ജോലി തന്ന് സഹായിക്കണമെന്നാണ് എല്ലാവരുടെയും അപേക്ഷ. ഇവരെ സഹായിക്കാൻ യുഎഇയിലെ ഇന്ത്യൻ എംബസിയും കോൺസുലേറ്റും മുന്നോട്ട് വരണമെന്ന് സാമൂഹിക പ്രവർത്തകനും ഗൾഫ് കോൺഗ്രസ് കമ്മിറ്റി പ്രസിഡന്റുമായ ഷാജി എടശ്ശേരി ആവശ്യപ്പെട്ടു. കൂടുതൽ വിവരങ്ങൾക്ക് ഷാജി എടശ്ശേരിയെ ബന്ധപ്പെടാം: 055 732 0854.


Economic growth increases in kerala says financial minister thomas issac: സംസ്ഥാനത്തിന്റെ സാമ്പത്തിക വളർച്ചാ നിരക്ക് കൂടി\nEconomic Growth Increases In Kerala Says Financial Minister Thomas Issac\nസംസ്ഥാനത്തിന്റെ സാമ്പത്തിക വളർച്ചാ നിരക്ക് കൂടിയതായി സാമ്പത്തിക അവലോകന റിപ്പോർട്ട്\nധനകമ്മിയും റവന്യൂ കമ്മിറ്റിയും കുറഞ്ഞു. എന്നാൽ പ്രതീക്ഷ വളർച്ച കൈവരിക്കാനായില്ലെന്നും സാമ്പത്തിക അവലോകന റിപ്പോർട്ടിൽ പറയുന്നു\nJanuary 30, 2019 01:19:42 pm\nതിരുവനന്തപുരം: സംസ്ഥാനത്തിന്റെ സാമ്പത്തിക വളർച്ചയിൽ വർധനവുണ്ടായതായി സാമ്പത്തിക അവലോകന റിപ്പോർട്ട്. 2017-18 വർഷത്തിൽ വളർച്ചാ നിരക്ക് 7.18 ആയി. ധനകമ്മിയും റവന്യൂ കമ്മിറ്റിയും കുറഞ്ഞു. എന്നാൽ പ്രതീക്ഷ വളർച്ച കൈവരിക്കാനായില്ലെന്നും സാമ്പത്തിക അവലോകന റിപ്പോർട്ടിൽ പറയുന്നു.\nസാമ്പത്തിക ബുദ്ധിമുട്ട് ഉണ്ടെങ്കിലും സർക്കാർ ചെലവ് ചുരുക്കാനല്ല, കൂട്ടാനാണ് ബജറ്റിൽ പരിശ്രമിക്കുന്നതെന്ന് ധനമന്ത്രി തോമസ് ഐസക് പറഞ്ഞു. മാന്ദ്യത്തെ മറികടക്കുന്നതിന് ഉത്തേജകമായി ബജറ്റ് മാറണമെന്നാണ് കാഴ്ചപ്പാടെന്നും ധനമന്ത്രി പറഞ്ഞു. അതേസമയം, പ്രളയം മൂലം പ്രതീക്ഷിച്ച 1.5 ശതമാനം വളർച്ചാ നിരക്ക് ഉണ്ടായില്ലെന്നും ജിഎസ്ടി പ്രതീക്ഷിച്ചത്ര നേട്ടമുണ്ടാക്കിയില്ലെന്നും അദ്ദേഹം വ്യക്തമാക്കി.\nസാമ്പത്തിക വളർച്ചാ നിരക്ക് 2016-17 ൽ 6.22 ആയിരുന്നു. 2016-17 ൽ 2.51 ആയിരുന്ന റവന്യൂ കമ്മി ഇത്തവണ 2.46 ശതമാനമായി കുറഞ്ഞിട്ടുണ്ട്. ധനകമ്മി 4.29 ൽ നിന്നും 3.9 ശതമാനമായി കുറഞ്ഞിട്ടുണ്ട്. കാർഷിക മേഖലയിലും വ്യവസായ മേഖലയിലുമാണ് വലിയ രീതിയിൽ വളർച്ച കൈവരിച്ചതെന്നും സാമ്പത്തിക അവലോകന റിപ്പോർട്ടിൽ പറയുന്നു. പ്രളയത്തിൽ കാർഷിക മേഖലയ്ക്ക് വൻ നഷ്ടമുണ്ടായെങ്കിലും വളർച്ച കൈവരിക്കാൻ കഴിഞ്ഞുവെന്നും റിപ്പോർട്ടിൽ പറയുന്നു.\nനാളെയാണ് സംസ്ഥാന ബജറ്റ്. പ്രളയാനന്തര കേരളത്തിന്റെ പുനർനിർമാണ പദ്ധതികൾക്ക് വ്യക്തമായ രൂപം നൽകിക്കൊണ്ടുള്ള ബജറ്റാകും ധനമന്ത്രി തോമസ് ഐസക് നാളെ നിയമസഭയിൽ അവതരിപ്പിക്കുക. ധനമന്ത്രി തോമസ് ഐസക്കിന്റെ പത്താം ബജറ്റ് എന്ന പ്രത്യേകതയുമുണ്ട്.\nനോട്ട് നിരോധനത്തിനുശേഷമുള്ള തൊഴിൽ നഷ്ടം, റിപ്പോർട്ട് പുറത്തുവിടാത്തതിൽ പ്രതിഷേധിച്ച് ഉദ്യോഗസ്ഥരുടെ രാജി\nധോണിക്കും കോഹ്‍ലിക്കും കഴിയാതെ പോയ നേട്ടം രോഹിത്തിന് മുന്നിൽ


മനുഷ്യ ശരീരത്തില് പുതിയൊരു അവയവം കൂടി..!! - FUTURELINE\nപഠിച്ചിട്ടും മനുഷ്യന് കണ്ടെത്താന് കഴിയാത്ത പലതും ഒളിപ്പിച്ച് വച്ചിരിക്കുന്ന കലവറയാണ് മനുഷ്യ ശരീരം. ഇപ്പോള് ഇതാ മനുഷ്യ ശരീരത്തില് പുതിയ അവയവം കണ്ടെത്തിയെന്ന് അവകാശപ്പെട്ട് ഗവേഷകര് രംഗത്ത് എത്തിയിരിക്കുന്നു. ജേണല് സയന്‍റിഫിക്ക് റിപ്പോര്‍ട്സിലാണ് പഠന റിപ്പോര്‍ട്ട് പ്രസിദ്ധീകരിച്ചിരിക്കുന്നത്. ന്യൂയോര്‍ക്ക് യൂണിവേഴ്സിറ്റി ഡിപ്പാര്‍ട്ട്മെന്‍റ് ഓഫ് പാത്തോളജി വിഭാഗത്തിലെ ഗവേഷകരാണ് ഈ കണ്ടെത്തലിന് പിന്നില്.\nഇന്റര്‍സ്റ്റിറ്റം എന്ന് പേരിട്ടിരിക്കുന്ന പുതിയ അവയവം മനുഷ്യശരീരത്തിലാകെ പടന്നു പന്തലിച്ചു കിടക്കുകയാണ്. തൊലിക്കടിയിലും അവയവങ്ങള്‍ക്ക് ചുറ്റും മസിലുകള്‍ക്കിടയിലും രക്തക്കുഴലുകളിലുമെല്ലാമായി പടര്‍ന്നുകിടക്കുന്ന ഈ അവയവത്തില് ദ്രാവകങ്ങള് നിറഞ്ഞ അവസ്ഥയിലാണുള്ളത്.\nപരമാവധി ശരീരത്തെ ആഘാതങ്ങളില് നിന്നും രക്ഷിക്കുകയാണ് ഈ അവയവത്തിന്‍റെ ധര്‍മ്മം. സ്രവങ്ങള് അടങ്ങിയിട്ടുള്ള ഭാഗങ്ങള് നിറഞ്ഞതിനാല് ഉണ്ടാകുന്ന ആഘാതങ്ങള് പരമാവധി കുറയ്ക്കാനാകും. അര്‍ബുദ ചികിത്സക്കിടെ ശരീരത്തില് പലയിടത്തും നേരത്തെ കണ്ടെത്തിയിട്ടില്ലാത്ത ചെറുദ്വാരങ്ങള് ശ്രദ്ധയില് പെട്ടു. ഇതാണ് നിര്‍ണ്ണായക കണ്ടെത്തലിലേക്ക് നയിച്ചത്.\nപരമ്പരാഗതമായ രീതിയിലുള്ള നിരീക്ഷണ സംവിധാനങ്ങളും ഒരു പരിധി വരെ പുതിയ അവയവത്തെ അജ്ഞാതമായി നിലനിര്‍ത്തുന്നതിന് സഹായിക്കുകയായിരുന്നു. മനുഷ്യകോശങ്ങളിലെ ദ്രവങ്ങളെ വറ്റിച്ചതിന് ശേഷമാണ് മൈക്രൈാസ്‌കോപ് ഉപയോഗിച്ചുള്ള നിരീക്ഷണങ്ങള് നടത്തിയിരുന്നത്. ഇത് പുതിയ അവയവത്തിന്റെ ഘടന തന്നെ നശിപ്പിക്കുന്നതിന് തുല്യമായിരുന്നു. ഇതില് നിന്ന് മാറിയുള്ള പുതിയ നിരീക്ഷണ രീതിയാണ് ഈ അവയവത്തെക്കുറിച്ചുള്ള സൂചന നല്‍കിയത്. ഇതിന് കൂടുതല് ഗവേഷണത്തിലാണ് ശാസ്ത്രലോകം.\nPrevious: വേങ്ങരയില് പൊലീസ് അതിക്രമം ഉണ്ടായിട്ടില്ല; വീഴ്ച്ചയുണ്ടോയെന്ന് പരിശോധിക്കും: ഡിജിപി\nNext: കാഠ്‌മണ്ഡുവില് നിന്നും ഇന്ത്യയിലേക്ക് തീവണ്ടിപ്പാത..!!\nഅയോദ്ധ്യ ഭൂമിതർക്ക കേസ് ഇന്ന് സുപ്രീംകോടതി പരിഗണിക്കും..!!\nമെസ്സി ഇന്റര്‍നാഷണല് ഫുട്ബോളില് നിന്ന് വിരമിക്കണമെന്നു ഫുട്ബോള് ഇതിഹാസം?എന്തിനും ഏതിനും മെസ്സിയെ എല്ലാവരും കുറ്റപ്പെടുത്തുന്നു!!\nകാണാതായ യുവതിയെ കണ്ടെത്തി മടങ്ങിയ വാഹനം അപകടത്തില്‍പ്പെട്ടു; പൊലീസുകാരുള്‍പ്പെടെ മൂന്ന് പേര് കൊല്ലപ്പെട്ടു..!!


പാലാ സെന്റ് തോമസ് കോളേജ് പൂർവ്വ വിദ്യാർത്ഥി സംഘടന കുവൈറ്റിൽ ഓണാഘോഷം നടത്തി ⋆ Third Eye News Live\nപാലാ സെന്റ് തോമസ് കോളേജ് പൂർവ്വ വിദ്യാർത്ഥി സംഘടന കുവൈറ്റിൽ ഓണാഘോഷം നടത്തി\nകുവൈറ്റ്: പാലാ സെന്റ് തോമസ് കോളേജ് പൂർവ്വ വിദ്യാർത്ഥി സംഘടന (പാസ്കോസ് ) ഓണാഘോക്ഷം – തിരുവോണത്തെന്നൽ -2020 ഓൺലൈൻ പ്ലാറ്റ്ഫോമിൽ നടത്തി.\nപാലാ സെന്റ് തോമസിലെ പൂർവ്വ വിദ്യാർത്ഥിയും കുവൈറ്റിലെ ഇന്ത്യൻ സ്ഥാനപതിയും ആയ ഹിസ് എക്സല്ലൻസി സിബി ജോർജ് തിരുവോണത്തെന്നൽ 2020 ഉത്ഘാടനം ചെയ്തു. ഇന്തോ -കുവൈറ്റ് ബന്ധം കൂടുതൽ ശക്തിപ്പെടുത്തുന്നതിനായി നമ്മുടെ എംബസ്സി പുതുതായി നടപ്പിൽ വരുത്തുന്ന ഡിജിറ്റൽ നെറ്റ്‌വർക്കിലും മറ്റ് തലത്തിലും പാസ്‌കോസ് അംഗങ്ങളുടെ സഹകരണം അദ്ദേഹം ആവശ്യപ്പെടുകയുണ്ടായി. ഒപ്പം, പാസ്‌കോസിന്റെ പ്രവർത്തങ്ങൾ മനസ്സിലാക്കിയപ്പോൾ വളരെ അഭിമാനം തോന്നി എന്നും അദ്ദേഹം അഭിപ്രായപ്പെട്ടു.\nപാസ്കോസ് പ്രസിഡന്റ് സാജു പാറക്കൽ അധ്യക്ഷനായിരുന്ന യോഗത്തിൽ സെക്രട്ടറി ആശിഷ് ജോസ് സ്വാഗതം ആശംസിച്ചു. പാലാ സെന്റ് തോമസ് കോളേജ് പ്രിൻസിപ്പൽ റവ ഡോ ജെയിംസ് മംഗലത്തു മുഖ്യ പ്രഭാഷണം നടത്തി. കോളേജിന്റെ ഏതൊരാവശ്യത്തിനും പൂർണ പിന്തുണ നൽകുന്ന പാസ്‌കോസിനെ തങ്ങൾ ഏറെ വിലമതിക്കുന്നു എന്ന് പ്രിൻസിപ്പൽ അഭിപ്രായപെട്ടു.\nസുപ്രസിദ്ധ സിനിമ താരവും പൂർവ്വ വിദ്യാർത്ഥിനിയും ആയ മിയ ജോർജ്ജ് ആശംസകൾ നേർന്നു.\nകോളേജിലെ മലയാള വിഭാഗം മേധാവി ഡോ. ഡേവിസ് സേവിയർ, അൽമാ മാറ്റർ ട്രഷററും മലയാളം അദ്ധ്യാപകനുമായ ഡോ. സോജൻ പുല്ലാട്ട്, സ്ഥാപക പ്രസിഡന്റ് മോഹൻ ജോർജ്ജ്, വനിതാ പ്രതിനിധി ജോസ്സി കിഷോർ, മുൻ പ്രസിഡന്റ് റോജി മാത്യു തുടങ്ങിയവർ ആശംസ പ്രസംഗങ്ങൾ നടത്തി. പാസ്കോസ് ട്രഷറർ ജോബിൻസ് ജോൺ കൃതജ്ഞത അറിയിച്ചു.\nറോജി മാത്യു & ടീമിന്റെ വള്ളംകളി, ജോസ്സി കിഷോർ & ടീമിന്റെ തിരുവാതിര, കമൽ രാധാകൃഷ്ണൻ & ടീമിന്റെ ചെണ്ടമേളം – മാവേലി വരവേൽപ് തുടങ്ങിയവ ഓൺലൈൻ ഓണാഘോക്ഷത്തിന് മിഴിവേകി.\nപാസ്കോസ് അംഗങ്ങളുടെയും കുട്ടികളുടെയും ഗ്രൂപ്പ് സോങ്, അൽഫോസ് ജിയോ ടോമി, ആൻസ് മേരി ജോബി എന്നിവരുടെ സോളോ സോങ്, സഹോദരിമാരായ നേഹ മരിയ അനീഷ് – ശ്രേയ ഗ്രേസ് അനീഷ് എന്നിവരുടെ ഫോക് ഡാൻസ്, മിറിയം അൽഫോസ് ജോർജ്ജ്, അന്ന എലിസബത്ത് ജോജി എന്നിവരുടെ ക്ലാസിക്കൽ ഡാൻസ് തുടങ്ങിയവ ഓണാഘോക്ഷത്തിന് മാറ്റു കൂട്ടി.\nസിനിമ സീരിയൽ താരം ചന്ദ്ര മോഹൻ കണ്ണൂർ, പ്രശസ്ത പിന്നണി ഗായികമാരായ സിന്ധു രമേഷ്, നിമിഷ മുരളി എന്നിവരുടെ ഗാനങ്ങളും ഓണാഘോക്ഷം വൻ വിജയ മാകുവാൻ സഹായിച്ചു.\nകുവൈറ്റിന്റെയും ഇന്ത്യയുടെയും ദേശിയ ഗാനത്തോടെ ആരംഭിച്ച ഓണാഘോഷ ചടങ്ങിൽ സഹോദരിമാരായ ലിയ മരിയ, ലോറെൻ മരിയ, ലിയോനാ മരിയ, ലിവ്യാ മരിയ എന്നിവർ പ്രാർത്ഥന ഗാനം ആലപിച്ചു.\nപാസ്കോസിലെ മിടുക്കി കുട്ടികൾ ആയ ഹെലൻ റോസ് ലാൽജി, മരിയ അന്ന ടോം എന്നിവർ പ്രോഗ്രാം അവതാരകർ ആയി തിളങ്ങി.\nപാസ്കോസ് ഐ ടി വിദഗ്ധരായ അനീഷ് ഫിലിപ്പ്, റിനു ഞാവള്ളി എന്നിവർ പരിപാടികൾ നിയന്ത്രിച്ചു.\nപാസ് കോസ് തിരുവോണ തെന്നൽ ഈ ലിങ്കിൽ ലഭ്യമാണ്.\nPrevious articleഎസ്.ഐ സ്ഥലം മാറിപ്പോയി; കണ്ണു നിറഞ്ഞ് പൊലീസ് ഉദ്യോഗസ്ഥർ; വികാര നിർഭരമായ ഫെയ്‌സ്ബുക്ക് പോസ്‌റ്റോടെ കോട്ടയം ട്രാഫിക് എസ്.ഐ മനു വി.നായർക്കു പൊലീസിന്റെ യാത്രയയപ്പ് ..! സ്ഥലം മാറി പോകുന്നത് വൈറൽ എസ്.ഐ\nNext articleകൊവിഡ് നെഗറ്റീവായിട്ടും അമിത്ഷാ ആശുപത്രിയിൽ: അമിത്ഷായെ വീണ്ടും പ്രവേശിപ്പിച്ചത് ഡൽഹി എയിംസിൽ; ചികിത്സ തേടുന്നത് രണ്ടാം തവണ


Emalayalee.com - ഇന്തോനേഷ്യയില് വന് ഭൂചലനം, 34 മരണം\nജക്കാര്‍ത്ത: ഇന്തോനേഷ്യയില് വന് ഭൂചലനം. സുലേവസി ദ്വീപില് ഉണ്ടായ ഭൂചലനത്തില് 34 പേര് മരിച്ചു. നിരവധി പേര്‍ക്ക് പരിക്കേല്‍ക്കുകയും ചെയ്തതായി ഇന്തോനേഷ്യന് ദുരന്ത ലഘൂകരണ ഏജന്‍സി അറിയിച്ചു. നിരവധി കെട്ടിടങ്ങള്‍ക്കും കേടുപാടുകള് സംഭവിച്ചു. താമസക്കാരെ സുരക്ഷിത കേന്ദ്രങ്ങളിലേക്ക് മാറ്റിയിട്ടുണ്ട്. സുനാമി മുന്നറിയിപ്പ് നല്‍കിയിട്ടില്ല.\nവെള്ളിയാഴ്ച്ച പുലര്‍ച്ചെ ഒരു മണിയോടെയാണ് ഭൂചലനം ഉണ്ടായത്. റിക്ടര് സ്‌കെയിലില് 6.2 തീവ്രത രേഖപ്പെടുത്തി. ഏഴു സെക്കന്റോളം സമയം ഭൂചലനം നീണ്ടു നിന്നെന്നാണ് ഇന്തോനേഷ്യന് ദുരന്ത ലഘൂകരണ ഏജന്‍സി അറിയിച്ചിരിക്കുന്നത്.\nമജെന നഗരത്തിന് ആറു കിലോമീറ്റര് വടക്ക് കിഴക്കായാണ് ഭൂചലനത്തിന്റെ പ്രഭവ കേന്ദ്രം. ഹോട്ടലുകള്, ആശുപത്രി, ഗവര്‍ണറുടെ ഓഫീസ്, ഷോപ്പിംഗ് മാള് എന്നിവയെല്ലാം ഭൂകമ്ബത്തെ തുടര്‍ന്ന് തകര്‍ന്നു വീണു. പ്രദേശത്തെ വൈദ്യുതി വിതരണവും തടസപ്പെട്ടിട്ടുണ്ട്.\nഭൂകമ്ബത്തില് തകര്‍ന്നു വീണ ആശുപത്രി കെട്ടിടത്തില് രോഗികളും ജീവനക്കാരും കുടുങ്ങി കിടക്കുകയാണെന്നാണ് റിപ്പോര്‍ട്ട്.


Sunday 24th June 2018 10:01pm\nമോസ്‌കോ: സെനഗലിനെതിരായ മത്സരത്തില് ഗ്യാലറിയില് ആരാധകര് വിവാദ ബാനര് കാണിച്ചതിന് പോളണ്ടിന് ഫിഫയുടെ പിഴശിക്ഷ. 10,000 സ്വിസ് ഫ്രാങ്ക് ആണ് പിഴയീടാക്കുന്നത്. ഫിഫ അച്ചടക്ക സമിതിയുടേതാണ് നടപടി. ആരാധകര് ബാനറില് എന്താണ് എഴുതിയിട്ടുള്ളതെന്ന് പുറത്തുവിട്ടിട്ടില്ല.\nമത്സരത്തില് 2-1ന് പോളണ്ട് സെനഗലിനോട് തോറ്റിരുന്നു. സംഭവത്തില് പോളണ്ട് ഫുട്‌ബോള് അസോസിയേഷന് പ്രതികരിക്കാന് തയ്യാറായിട്ടില്ല.\nജര്‍മ്മനിക്കെതിരായ മത്സരത്തിനിടെ അപമാനിക്കുന്ന തരത്തില് പാട്ടുപാടിയതിന് മെക്‌സിക്കന് ഫുട്‌ബോള് അസോസിയേഷനെയും ഫിഫ ശിക്ഷിച്ചിരുന്നു. കാണികളുടെ മോശം പെരുമാറ്റത്തിന്റെ പേരില് അര്‍ജന്റീനയ്‌ക്കെതിരെയും ക്രൊയേഷ്യയ്‌ക്കെതിരെയും ഫിഫ നടപടി സ്വീകരിക്കുന്നുണ്ട്.\nഅതേ സമയം സെര്‍ബിയക്കെതിരായ ഗോള് നേട്ടം രാഷ്ട്രീയപരമാക്കിയതിന് സ്വിസ് താരങ്ങളായ ഷെര്‍ദാന് ഷാക്കിരിക്കും ഗ്രാനിറ്റ് ഷാക്കയ്ക്കുമെതിരേ ഫിഫ നടപടിയെടുത്തേക്കും. കുറ്റം തെളിയിച്ചാല് രണ്ട് മത്സരങ്ങളില് വിലക്കും അയ്യായിരം സ്വിസ് ഫ്രാങ്ക് പിഴയുമാണ് ശിക്ഷയുണ്ടാവുക.\nഇരുവരുടെയും ഗോളുകളിലാണ് സ്വിറ്റ്‌സര്‍ലന്‍ഡ് സെര്‍ബിയയെ തോല്‍പിച്ചത്. ഈ ഗോളുകള്‍ക്കുശേഷമുള്ള ആഘോഷത്തിന്റെ പേരിലാണ് നടപടി. കൈകള് നെഞ്ചില് പിണച്ചുവെച്ച് തള്ളവിരലുകള് കൂട്ടിമുട്ടിച്ചായിരുന്നു ഇരുവരുടെയും ആഘോഷം.


നായകന്റേതല്ല, ഇത് നായികയുടെ ഗോദ- First Day Review | Tovinothomas| Actor Tovino Thomas| Godha malayalam Movie| Godha Malayalam Movie| Godha Malayalam Movie Review| Basil Joseph\nനായകന്റേതല്ല, ഇത് നായികയുടെ ഗോദ- First Day Review\nMay 19, 2017, 11:06 AM IST\nഗോദയില് നായകനല്ല നായികയാണുള്ളത്. നിശ്ചയദാര്‍ഢ്യത്തോടെ തന്റെ ലക്ഷ്യം കൈവരിക്കാന് ജീവിതത്തോട് മല്ലടിക്കുന്ന പെണ്‍കുട്ടിയുടെ കഥ.\n# ഷിനോയ് എ.കെ\nഗുസ്തിയുടെയും ഗുസ്തിക്കാരുടെയും കഥപറയുന്ന അധികം സിനിമകളൊന്നുമില്ല മലയാളത്തില്. ഭയങ്കരനായും കോമാളിയായും ഗുസ്തിക്കാര് മലയാള സിനിമയില് പലപ്പോഴായി വന്നുപോയപ്പോള് ഗുസ്തി എന്ന കായിക വിനോദത്തെ സീരിയസ്സായി സമീപിച്ച ചിത്രങ്ങള് കുറവാണെന്ന് തന്നെ പറയാം. അതില് നിന്നുമൊരുമാറ്റമാണ് ബേസില് ജോസഫിന്റെ സംവിധാനത്തില് പിറന്ന ഗോദ.\nകണ്ണാടിക്കല് എന്ന ഗ്രാമത്തിന്റെ ഗുസ്തി പ്രേമത്തിന്റെ കഥപറയുന്ന ചിത്രം, ഗുസ്തിക്കാരിയായ അതിഥി സിങ്ങിന്റെ കഥപറയുന്ന ചിത്രം. പഞ്ചാബി സ്വദേശിനിയും ഗുസ്തിക്കാരിയുമായ അതിഥി സിങ് എന്ന കഥാപാത്രമായി പഞ്ചാബി നടി വാമിഖ ഖബ്ബിയും കണ്ണാടിക്കല് ഗ്രാമത്തിലെ ഗുസ്തി സംഘം ക്യാപ്റ്റനായി രഞ്ജി പണിക്കറും ക്യാപ്റ്റന്റെ മകനായ ആഞ്ജനേയ ദാസായി ടോവിനോയും ചിത്രത്തിലെ പ്രധാന വേഷങ്ങളെ അവതരിപ്പിക്കുന്നു.\nപഞ്ചാബിലെ ഒരു ഗ്രാമത്തില് ഗുസ്തിക്കാരിയായി വളര്‍ന്നുവന്ന അതിഥി സിങ് എന്ന പെണ്‍കുട്ടിയിലൂടെയാണ് ചിത്രം ആരംഭിക്കുന്നത്. ഗുസ്തിയില് നേട്ടങ്ങള് കൈവരിച്ചിട്ടും ഗുസ്തി അവസാനിപ്പിക്കണമെന്നും വിവാഹം കഴിക്കണമെന്നുമുള്ള സമ്മര്‍ദ്ദം അവള്‍ക്കുമേലും വന്നുപതിക്കുന്നു. ഇതില് നിന്നും രക്ഷപ്പെടാനുള്ള അതിഥിയുടെ ശ്രമാണ് ചിത്രത്തില് അവരുടെ കഥ.\nഗോദയില് നായകനല്ല നായികയാണുള്ളത്. നിശ്ചയദാര്‍ഢ്യത്തോടെ തന്റെ ലക്ഷ്യം കൈവരിക്കാന് ജീവിതത്തോട് മല്ലടിക്കുന്ന പെണ്‍കുട്ടി. ആഞ്ജനേയ ദാസിന്റെ പ്രണയാഭ്യര്‍ത്ഥനയില് മനംമയങ്ങിവീഴുന്നില്ല അവള്. നിയന്ത്രണങ്ങള്‍ക്ക് മേല് താന് വഴങ്ങില്ലെന്ന് അവള് വിളിച്ചുപറയുന്നു.\nപഞ്ചാബില് വെച്ചാണ് ആഞ്ജനേയ ദാസും അതിഥിയും സൗഹൃദത്തിലാവുന്നത്. ഈ സൗഹൃദം ഗുസ്തിക്കാരിയായ അതിഥിയെ കേരളത്തിലുള്ള ആഞ്ജനേയ ദാസിന്റെ ഗ്രാമത്തിലേക്കെത്തിക്കുന്നു. അസ്സല് പഞ്ചാബിയായ അതിഥി സിങ് ഗുസ്തിയുടെ ഗ്രാമമായ കണ്ണാടിക്കലിന്റെ സ്വന്തമാകുന്നതാണ് പിന്നീടുള്ള കഥ.\nതുടക്കം മുതല് ഒടുക്കം വരെ നിറഞ്ഞു നില്‍ക്കുന്ന കഥാപാത്രമാണ് വാമിഖ ഗബ്ബിയുടെത്. ഗുസ്തി സീനുകളും വികാര നിമിഷങ്ങളും മനോഹരമായി ചിത്രത്തില് അവതരിപ്പിക്കുന്നുണ്ട് വാമിഖ. പഞ്ചാബുകാരിയായ കഥാപാത്രം തന്നെയായത് വാമിഖയ്ക്ക് ചിത്രത്തില് സഹായമാവുന്നു. വാമിഖയ്ക്ക് പിന്നിലാണ് ടോവിനോയുടെ കഥാപാത്രം. എങ്കിലും അഭിനയ മുഹൂര്‍ത്തങ്ങളില് ടൊവിനോയും മികച്ച് നില്‍ക്കുന്നു.\nകണ്ണാടിക്കല് ഗ്രാമത്തിന്റെ പഴയകാല ഗുസ്തി പ്രതാപം മനസ്സില് സൂക്ഷിക്കുന്ന പഴയ തലമുറക്കാരില് മുന്‍പനായി രഞ്ജി പണിക്കരുടെ കഥാപാത്രം. അദ്ദേഹത്തെ ഗ്രാമം വിളിക്കുന്നത് ക്യാപ്റ്റന് എന്നാണ്. മാസ് എന്‍ട്രി സീനും പരുക്കന് ഭാവവും ആവേശം തരുന്ന ഡയലോഗ് ഡെലിവെറിയും എല്ലാം ഉള്ള ക്യാപ്റ്റന് കഥാപാത്രം നിമിഷങ്ങള്‍ക്കുള്ളിലാണ് കാണികളെ കയ്യിലടുത്തത്.\nഅജു വർഗീസ്, മാമുക്കോയ, ധര്‍മ്മജന് ബോള്‍ഗാട്ടി, അരുണ്‍കുമാര് അരവിന്ദ്, ഹരീഷ് കണാരന് തുടങ്ങിയവരടങ്ങുന്ന ഒരു സംഘമാണ് ചിത്രത്തിലെ ഹാസ്യവിഭാഗം കൈകാര്യം ചെയ്യുന്നത്. ഷാന് റഹ്മാന്റെ സംഗീതവും വിഷ്ണു ശര്‍മ്മയുടെ ഛായാഗ്രാഹണവും കഥയോട് ചേര്‍ന്ന് നില്‍ക്കുന്നുണ്ട്.\nസംവിധായകനെന്ന നിലയില് ബേസില് ജോസഫിന്റെ മികച്ചൊരു സൃഷ്ടിയാണ് ഗോദ. നല്ലൊരു കഥ നല്ലരീതിയില് അവതരിപ്പിക്കാന് അദ്ദേഹത്തിനായി. സ്‌ക്രീനിലെ ഗുസ്തി ആവേശം കാണികളിലേക്കും ഗോദ പകരുന്നുണ്ട്. ആര്‍ക്കും ധൈര്യമായി കാണാവുന്ന നല്ലൊരു ചിത്രമാണ് ഗോദ.


ലോര്‍ഡ്‌സ് ടെസ്റ്റ് ഇന്ത്യക്ക് അനുകൂലമാക്കേണ്ടത് ആ താരം; വലിയ പ്രതീക്ഷയെന്ന് ആകാശ് ചോപ്ര | ENG v IND 2nd Test Aakash Chopra wants Virat Kohli will replicate what Joe Root done in Lords\nലോർഡ്സ് ക്രിക്കറ്റ് ടെസ്റ്റില് ഇംഗ്ലണ്ടിന്‍റെ 27 റണ്‍സ് ഒന്നാം ഇന്നിംഗ്‍സ് ലീഡ് പിന്തുടര്‍ന്ന് ഇന്ത്യ ഇന്ന് രണ്ടാം ഇന്നിംഗ്‌സ് തുടങ്ങും.\nLondon, First Published Aug 15, 2021, 11:26 AM IST\nലണ്ടന്: ഇംഗ്ലണ്ട്-ഇന്ത്യ ലോര്‍ഡ്‌സ് ക്രിക്കറ്റ് ടെസ്റ്റിന്‍റെ മൂന്നാം ദിനം ശ്രദ്ധേയമായത് ജോ റൂട്ടിന്‍റെ മാസ്റ്റര് ക്ലാസ് ഇന്നിംഗ്‌സാണ്. ഇംഗ്ലണ്ടിനെ ഒന്നാം ഇന്നിംഗ്‌സ് ലീഡിലേക്ക് നയിച്ച റൂട്ട് 180 റണ്‍സുമായി പുറത്താകാതെ നിന്നു. നാലാം ദിനമായ ഇന്ന് ടീം ഇന്ത്യ രണ്ടാം ഇന്നിംഗ്‌സ് തുടങ്ങുമ്പോള് നായകന് വിരാട് കോലി, റൂട്ടിന്‍റെ പ്രകടനം ആവര്‍ത്തിക്കുമെന്ന് പ്രതീക്ഷിക്കുകയാണ് ഇന്ത്യന് മുന് ഓപ്പണര് ആകാശ് ചോപ്ര.\n'എന്താണോ ജോ റൂട്ട് ചെയ്തത് അത് വിരാട് കോലി ഇന്നാവര്‍ത്തിക്കേണ്ടതുണ്ട്. വിരാട് കോലിയുടെ നല്ല ദിനവും അഗ്രസീവായ ഇന്നിംഗ്‌സുമാണ് പ്രതീക്ഷിക്കുന്നത്. സെഞ്ചുറിയല്ല, 60-70 റണ്‍സ്, ഈ മത്സരത്തിന്‍റെ ഗതി ഇന്ത്യക്ക് അനുകൂലമായി മാറ്റുന്ന പ്രകടനം. എതിരാളികളെ ആക്രമിച്ച് കോലി കളിക്കും എന്നാണ് പ്രതീക്ഷിക്കുന്നത്. കോലിയില് ഏറെ വിശ്വാസമുണ്ട്' എന്നും ആകാശ് ചോപ്ര തന്‍റെ യൂട്യൂബ് ചാനലില് അപ്‌ലോഡ് ചെയ്ത വീഡിയോയില് പറഞ്ഞു.\nലോർഡ്സ് ക്രിക്കറ്റ് ടെസ്റ്റില് ഇംഗ്ലണ്ടിന്‍റെ 27 റണ്‍സ് ഒന്നാം ഇന്നിംഗ്‍സ് ലീഡ് പിന്തുടര്‍ന്ന് ഇന്ത്യ ഇന്ന് രണ്ടാം ഇന്നിംഗ്‌സ് തുടങ്ങും. ഇന്ത്യയുടെ ആദ്യ ഇന്നിംഗ്‌സ് സ്‌കോറായ 364 റണ്‍സ് പിന്തുടർന്ന ഇംഗ്ലണ്ട് 128 ഓവറില് 391 റണ്‍സെടുത്ത് പുറത്തായതോടെ മൂന്നാം ദിനം സ്റ്റംപെടുക്കുകയായിരുന്നു. തകര്‍പ്പന് ഇന്നിംഗ്‌സുമായി ജോ റൂട്ട് 180 റണ്‍സെടുത്ത് പുറത്താകാതെ നിന്നപ്പോള് ഇന്ത്യക്കായി മുഹമ്മദ് സിറാജ് നാലും ഇശാന്ത് ശർമ്മ മൂന്നും മുഹമ്മദ് ഷമി രണ്ടും വിക്കറ്റ് വീഴ്ത്തി.\n'ഇന്ത്യന് താരമാ'! മൈതാനത്തിറങ്ങിയത് പൊക്കിയപ്പോള് ബിസിസിഐ ലോഗോ കാട്ടി കാണി; ലോർഡ്സില് കൂട്ടച്ചിരി\nLast Updated Aug 15, 2021, 11:52 AM IST


All eyes on Nazriya, Sai Pallavi and Anupama - Malayalam Filmibeat\nകല്യാണം അല്‍ഫോണ്‍സിന്റേതായിരുന്നു, പക്ഷെ ശ്രദ്ധ നസ്‌റിയയിലും സായി പല്ലവിയിലും\n| Published: Monday, August 24, 2015, 15:02 [IST]\nകല്യാണം അല്‍ഫോണ്‍സ് പുത്രന്റെതേയാരുന്നു. പക്ഷെ അവിടെ ആലുകള് തിരഞ്ഞതും ഫോട്ടോകളിലും വീഡിയോകളിലും താരമായതും സായി പല്ലവിയും നസ്‌റിയ നസീമുമാണ്. ഇവര്‍ക്കൊപ്പം അനുപമ പരമേശ്വരനും സ്റ്റാറായി.\nഅല്‍ഫോണ്‍സിന്റെ ആദ്യ ചിത്രത്തിലെ നായിക എന്നതിലുപരി വധു അലീന മേരി ആന്റണിയുടെ അടുത്ത സുഹൃത്തും കൂടെയാണ് നസ്‌റിയ നസീം. ഫോട്ടോകളിലൂടെ തുടര്‍ന്ന് വായിക്കൂ...\nനസ്‌റിയയും സായി പല്ലവിയും അനുപമ പരമേശ്വരനും. മൂന്ന് പേരെയും നായികമാരായി മലയാള സിനിമയ്ക്ക് പരിചയപ്പെടുത്തിയത് അല്‍ഫോണ്‍സ് പുത്രനാണ്.\nഅല്‍ഫോണ്‍സിന്റെ ആദ്യചിത്രത്തിലെ നായികയാണ് നസ്‌റിയ നസീം. കൂടാതെ വധു അലീനയുടെ അടുത്ത സുഹൃത്തും. നസ്‌റിയ തടിച്ചു എന്നുള്ള കമന്റുകളാണ് ഫോട്ടോ കണ്ടതിന് ശേഷം വന്നത്\nമലര്, മലര് മലര്... അല്‍ഫോണ്‍സിന്റെ വിവാഹത്തിന് എവിടെ തിരിഞ്ഞാലും പ്രേമവും പ്രേമത്തിലെ താരങ്ങളുമായിരുന്നു. അതില് തന്നെ ഏറ്റവും ശ്രദ്ധിക്കപ്പെട്ടത് മലരെന്ന സായി പല്ലവിയാണ്. വെള്ള സില്‍ക് സാരിയുടുത്തു വന്ന സായി പല്ലവി അവിടെയും കാഴ്ചക്കാരുടെ ആകര്‍ഷണമായി\nസായി പല്ലവിയെയും നസ്‌റിയ നസീമിനെയും കഴിഞ്ഞാല് പിന്നെ പ്രേക്ഷകര് തിരഞ്ഞത് അനുപമ പരമേശ്വരനെയാണ്. പ്രേമത്തിലെ മേരി.\nRead more about: alphonse puthran marriage photo nazriya nazim anupama parameswaran sai pallavi അല്‍ഫോണ്‍സ് പുത്രന് സായി പല്ലവി നസ്‌റിയ നസീം അനുപമ പരമേശ്വര്\nMollywood's young brigade of actresses turned up in all finery and elegance at the recent star wedding of Alphonse Puthran. Seen at the party were Nazriya, Sai Pallavi and Anupama Parameshwaran, who hogged all the public attention.\nStory first published: Monday, August 24, 2015, 15:02 [IST]


pro wrestling league aleksander khotsianivski - Malayalam MyKhel\n» പ്രോ ഗുസ്തി ലീഗ്; ഹരിയാണ ഹമ്മേഴ്‌സിന് തുടര്‍ച്ചയായ മൂന്നാം ജയം\nപ്രോ ഗുസ്തി ലീഗ്; ഹരിയാണ ഹമ്മേഴ്‌സിന് തുടര്‍ച്ചയായ മൂന്നാം ജയം\nUpdated: Wednesday, January 23, 2019, 11:11 [IST]\nചണ്ഡീഗഡ്: പ്രോ ഗുസ്തി ലീഗ് നാലാം സീസണില് തുടര്‍ച്ചയായ മൂന്നാം ജയവുമായി ഹരിയാണ ഹമ്മേഴ്‌സ്. കഴിഞ്ഞദിവസം നടന്ന മത്സരത്തില് ദില്ലി സുല്‍ത്താനെതിരെ 4-3 എന്ന മാര്‍ജിനിലായിരുന്നു ഹരിയാണയുടെ ജയം. നിര്‍ണായക ഹെവിവെയ്റ്റ് മത്സരത്തില് ഹരിയാണയുടെ അലക്‌സാണ്ടര് ഖൊട്‌സിയാനിവ്‌സകി ടീമിനായി ജയം നേടി. സതേന്ദര് മാലിക്കിനെയാണ് അലക്‌സാണ്ടര് തോല്‍പ്പിച്ചത്. സാക്ഷി മാലിക്കും ഹരിയാണയ്ക്കായി ജയം സ്വന്തമാക്കി.\nദില്ലിയുടെ ക്യാപ്റ്റന് പ്രവീണ് കുമാറിന്റെ വിജയത്തോടെയാണ് മത്സരം ആരംഭിച്ചത്. റഷ്യന് ചാമ്പ്യന് ഖേതിക് സബലോവിനെ 3-1 എന്ന സ്‌കോറില് മുന് കോമണ്‍വെല്‍ത്ത് മെഡല് ജേതാവ് പ്രവീണ് തോല്‍പ്പിച്ചു. രണ്ടാം മത്സരത്തില് ജൂനിയര് ലോക ചാമ്പ്യന് അനസ്താസ്യ നിചിത ഹരിയാണയ്ക്കുവേണ്ടി ജയം നേടി. 57 കിലോഗ്രാം വിഭാഗത്തില് കാതറീനയെയാണ് അനസ്താസ്യ പരാജയപ്പെടുത്തിയത്.\nഫെലുക്യാവോ മിന്നി, ദക്ഷിണാഫ്രിക്കയും; രണ്ടാം ഏകദിനത്തില് പാകിസ്താനെ തകര്‍ത്തു, പരമ്പരയില് ഒപ്പത്തി\nപുരുഷന്മാരുടെ 57 കിലോഗ്രാം വിഭാഗത്തിലും ഹരിയാണയ്ക്കായിരുന്നു ജയം. ഹരിയാണയുടെ രവികുമാര് ദില്ലിയുടെ തൊമാറിനെ 5-0 എന്ന നിലയില് തോല്‍പ്പിച്ചു. എന്നാല് നാലാം മത്സരത്തില് ദേശീയ ചാമ്പ്യന് പിങ്കി ഹരിയാണയുടെ സീമയെ തോല്‍പ്പിച്ച് ടീമിനെ തിരികെയെത്തിച്ചു. പുരുഷന്മാരുടെ 86 കിലോഗ്രാം വിഭാഗത്തില് ഹരിയാണയ്ക്കായിരുന്നു ജയം. അലി ഷബനോവ് ദില്ലിയുടെ പ്രവീണിനെ ആധികാരികമായി തോല്‍പ്പിച്ചു.


ന്യൂസ് ഡെസ്ക് – Page 55 – Kairali News | Kairali News Live l Latest Malayalam News\nപ്രിത്വിരാജും ടൊവിനോയും ഒരുമിച്ചഭിനയിച്ച ചിത്രമാണ് ലൂസിഫര്. ഇപ്പോള് ലൂസിഫറിലെ അതേ കഥാപാത്രങ്ങള് ജിമ്മില് കണ്ടുമുട്ടിയിരിക്കുകയാണ് സുഹൃത്തുക്കളെ. ലൂസിഫറിലെ മാസ്സ് കഥാപാത്രങ്ങളായ സയിദ് മസൂദും ജതിന് രാംദാസും ജിമ്മില്...\nവിനയന്റെ പുതിയ ചിത്രമായ 'പത്തൊമ്പതാം നൂറ്റാണ്ടി'ല് നായകനായി സിജു വില്‍സണ് എത്തുന്നു. ആറാട്ടുപുഴ വേലായുധപണിക്കര് എന്ന ഇതിഹാസ നായക കഥാപാത്രത്തെ പരിചയപ്പെടുത്തിക്കൊണ്ടുള്ള പോസ്റ്റര് പുറത്തിറക്കികൊണ്ടാണ് സിജു...\n‘പ്രിയപ്പെട്ട എസ്പിബി അങ്ങ് എപ്പോഴും ഓരോ ഇന്ത്യക്കാരന്റെയും ഹൃദയത്തിലും ആത്മാവിലും നിറഞ്ഞുനില്‍ക്കും’ ; പ്രണാമമര്‍പ്പിച്ച് മോഹന്‍ലാല്\nഅന്തരിച്ച ഗായകന് എസ്പിബിയുടെ ഓര്‍മ്മകള്‍ക്ക് മുന്നില് പ്രണാമമര്‍പ്പിച്ച് നടന് മോഹന്‍ലാല്. എസ് പി ബാലസുബ്രഹ്മണ്യം എപ്പോഴും ഓരോ ഇന്ത്യക്കാരന്റെയും ഹൃദയത്തിലും ആത്മാവിലും നിറഞ്ഞുനില്‍ക്കുമെന്നും മോഹന്‍ലാല് തന്റെ ഫേസ്ബുക്കില്...\nസൂഫിയും സുജാതയും സിനിമയിലെ സൂഫിയേയും കഥാപാത്രത്തെ അഭ്രപാളികളില് അവതരിപ്പിച്ച് ശ്രദ്ധേയനായ ദേവ് മോഹനെയും നമുക്ക് മറക്കാനാവില്ല. പുതുമുഖമായെത്തി പ്രേക്ഷക മനസ്സിലിടം നേടി ദേവ് മോഹന്. ഇതിനോടകം നിരവധി...\nവടക്കാഞ്ചേരി ഫ്‌ളാറ്റ് നിര്‍മ്മാണം സംബന്ധിച്ച വിവാദങ്ങള് കോണ്ഗ്രസിന് തിരിച്ചടിയായെന്ന് സംസ്ഥാന തദ്ദേശസ്വയംഭരണ വകുപ്പ് മന്ത്രി എ സി മൊയ്തീന്. സിബിഐയെ രാഷ്ട്രീയ ആയുധമാക്കുന്നതിനെ കോണ്‍ഗ്രസ് ദേശീയ നേതൃത്വം...\nകര്‍ഷക സമരം ജനാധിപത്യപരമാണെന്നും അതിനെ അക്രമസക്തമാക്കുന്നത് കേന്ദ്ര സര്‍ക്കാര് അജണ്ടയാണെന്നും കൃഷിമന്ത്രി വി എസ് സുനില് കുമാര്. സമരത്തെ അക്രമസക്തമാക്കാന് കേന്ദ്ര സര്‍ക്കാര് ചില ദേശീയ ചാനലിനെ...\nഅണ്ണാഡിഎംകെ മുന് ജനറല് സെക്രട്ടറി വി.കെ. ശശികല ജയില്‍മോചിതയായി. അനധികൃത സ്വത്ത് സമ്പാദനക്കേസില്4വര്‍ഷത്തെ ശിക്ഷയില് കഴിയുകയായിരുന്ന ശശികലയ്ക്ക് തന്റെ ചികിത്സ പൂര്‍ത്തിയാക്കിയാല് നാട്ടിലേക്ക് മടങ്ങാം....\nകര്‍ഷകസമരം ആവേശം ചോരാതെ രാജ്യ തലസ്ഥാനത്ത് മുന്നേറുകയാണ്. രാജ്യത്തിന്റെ അന്നദാതാക്കള് സ്വന്തം വീടുപേക്ഷിച്ച് സമരഭൂവിലേക്ക് എത്തി എന്നത് എത്രത്തോളം ഗൗരവമുള്ള കാര്യമാണെന്ന് കാട്ടിത്തരുകയാണ് സാമൂഹിക പ്രവര്‍ത്തകനും പ്രവാസിയുമായ...\nവസ്ത്രം മാറ്റാതെ പന്ത്രണ്ടു വയസ്സുകാരിയുടെ മാറിടത്തില് തൊടുന്നത് പോക്സോ നിയമപ്രകാരം ലൈംഗീക അതിക്രമത്തിന്റെ പരിധിയില്‍പ്പെടില്ലെന്ന ബോംബെ ഹൈക്കോടതിയുടെ വിധിക്ക് വന് പ്രതിഷേധം സമൂഹത്തിന്റെ വിവിധ തുറകളില് നിന്നും...\nകേന്ദ്ര സര്‍ക്കാരിന്റെ കര്‍ഷക വിരുദ്ധ നിയമങ്ങള്‍ക്കെതിരെ റിപ്പബ്ലിക് ദിനത്തില് ഡല്‍ഹിയില് നടക്കുന്ന ട്രാക്ടര് റാലിക്ക് ഐക്യദാര്‍ഢ്യം പ്രഖ്യാപിച്ച് സംസ്ഥാനത്തും കര്‍ഷക റാലികള്. ഇടതുപക്ഷ കര്‍ഷക യൂണിയനുകളുടെ...\nകര്‍ഷക സമരം തലസ്ഥാനത്ത് ചരിത്രം സൃഷ്ടിക്കുകയാണ്. എല്ലാ പ്രതിബന്ധങ്ങളെയും അതിജീവിച്ച് ഐതിഹാസിക കര്‍ഷക പ്രക്ഷോഭം ചെങ്കോട്ടയില് പ്രവേശിച്ചിരിക്കുകയാണ്. കേന്ദ്രസര്‍ക്കാരിന്റെ ജനദ്രോഹനയങ്ങളെ വിമര്‍ശിച്ചുകൊണ്ടും കര്‍ഷക സമരത്തിന് ഐക്യദാര്‍ഢ്യം പ്രഖ്യാപിച്ചുകൊണ്ടും...\nവീണ്ടും ഇരുട്ടടി നല്‍കി കേന്ദ്രം; റിപ്പബ്ലിക് ദിനത്തില് രാജ്യത്ത് ഇന്ധനവില വര്‍ധിച്ചു\nകാര്‍ഷിക നിയമങ്ങള്‍ക്ക് പിന്നാലെ ജനങ്ങളെ കൂടുതല് ദുരിതക്കയങ്ങളിലാഴ്ത്തി ഇന്ധനവില. റിപ്പബ്ലിക് ദിനത്തില് രാജ്യത്ത് ഇന്ധനവില വീണ്ടും വര്‍ധിപ്പിച്ചത് ജനങ്ങള്‍ക്ക് ഇരട്ടി പ്രതിസന്ധി സൃഷ്ടിക്കുകയാണ്. പെട്രോളിന് 35 പൈസയും...\nദില്ലിയിലെ ട്രാക്ടര് റാലിക്കിടെയുണ്ടായ സംഘര്‍ഷത്തില് ഒരു മരണം. ദില്ലി പൊലീസിന്റെ വെടിവയ്പ്പിലാണ് മരണം സംഭവിച്ചതെന്ന് കൊല്ലപ്പെട്ട കര്‍ഷകന്റെ സഹോദരന് ആരോപിച്ചു. കര്‍ഷകനായ നവ്നീത് സിംഗ് (34) ആണ്...\nരാജ്യത്തെ തന്നെ ഏറ്റവും വലിയ കര്‍ഷക മുന്നേറ്റമാണ് ദില്ലിയില് നടക്കുന്നത്. തൊഴുകൈകളോടെ രാജ്യത്തിന് അന്നമൂട്ടുന്ന കര്‍ഷകരെ ദില്ലി ജനത വരവേല്‍ക്കുന്ന അത്യപൂര്‍വ്വ കാഴ്ചയ്ക്ക് രാജ്യം സാക്ഷിയായി.കര്‍ഷകര് സഞ്ചരിക്കുന്ന...\nഡ്രൈവിങ് ലൈസന്‍സ് എന്ന സൂപ്പര്‍ഹിറ്റ് ചിത്രത്തിനു ശേഷം പൃഥ്വിരാജും സുരാജ് വെഞ്ഞാറമ്മൂടും ഒന്നിക്കുന്ന 'ജനഗണമന'യുടെ ടീസര് എത്തി. ക്വീന് സിനിമ ഒരുക്കിയ ഡിജോ ജോസ് ആന്റണിയാണ് ചിത്രത്തിന്റെ...\n'ഒരുപാട് സന്തോഷമുണ്ട്. എല്ലാം ഈശ്വരന്റെ അനുഗ്രഹം. ഞാന് എന്റെ എല്ലാ ഗുരുക്കന്മാരെയും ഈ അവസരത്തില് ഓര്‍ക്കുന്നു.' പുരസ്‌കാരനിറവില് കെഎസ് ചിത്രയുടെ ആദ്യ പ്രതികരണം കൈരളി ന്യൂസിനോടായിരുന്നു. എന്നെ...\nപദ്മ അവാര്‍ഡുകള് പ്രഖ്യാപിച്ചു; കെ എസ് ചിത്രക്ക് പദ്മഭൂഷണ്\nപദ്മ അവാര്‍ഡുകള് പ്രഖ്യാപിച്ചു.മലയാളത്തിന്റെ വാനമ്പാടി കെ എസ് ചിത്രക്ക് പദ്മഭൂഷണ് ലഭിച്ചു. കൈതപ്രം ദാമോദരന് നമ്പൂതിരിക്ക് പദ്മശ്രീ ലഭിച്ചു. എസ്പി ബാലസൂബ്രഹ്മണ്യത്തിന് പദ്മ വിഭൂഷണും ലഭിച്ചു. എല്ലാ...\nനിറവയറുമായി യോഗ ചെയ്യുന്ന കരീന കപൂറിന്റെ ചിത്രങ്ങള് വൈറലാകുന്നു. ഇന്‍സ്റ്റാഗ്രാമിലൂടെയാണ് താരം ചിത്രങ്ങള് പങ്കുവച്ചത്. 'അല്പം യോഗ. അല്പം ശാന്തത' എന്ന അടിക്കുറിപ്പോടെയാണ് കരീന ചിത്രങ്ങള് പങ്കുവച്ചത്....\n‘ഞാന് നിര്‍ത്തുന്നു, ഈ നശിച്ച ലോകത്തോടും വിഷാദത്തോടും എന്നന്നേക്കുമായി വിട’ ; നടി ജയശ്രീ രാമയ്യ ആത്മഹത്യ ചെയ്തനിലയില്\nപ്രശസ്ത നടിയും മുന് ബിഗ് ബോസ് മത്സരാര്‍ത്ഥിയുമായ ജയശ്രീ രാമയ്യ ആത്മഹത്യ ചെയ്തു. തിങ്കളാഴ്ച രാവിലെ ബെംഗളൂരുവിലെ വീട്ടില് തൂങ്ങിമരിച്ച നിലയിലാണ് ജയശ്രീയുടെ മൃതദേഹം കണ്ടെത്തിയത്. സംഭവവുമായി...\nആഷിഖ് ഉസ്മാന് പ്രൊഡക്ഷന്‍സിന്റെ ബാനറില് ഷൈന് ടോം ചാക്കോ, രജീഷ വിജയന് എന്നിവര് പ്രധാനകഥാപാത്രങ്ങളെ അവതരിപ്പിക്കുന്ന ലൗ ചിത്രത്തിന്റെ പുതിയ ട്രെയ്ലര് പുറത്തിറങ്ങി. അനുരാഗകരിക്കിന് വെള്ളം, ഉണ്ട...\nറിപ്പബ്ലിക് ടിവി സിഇഒ അര്‍ണബ് ഗോസ്വാമിക്കെതിരെ ഗുരുതര വീണ്ടും ഗുരുതര ആരോപണങ്ങള്. ബാര്‍ക് മുന് സിഇഒ പാര്‍ഥോ ദാസ് ഗുപ്തയാണ് ആരോപണവുമായി രംഗത്തെത്തിയത്. ചാനലിന് അനുകൂലമായി റേറ്റിങ്...\nറിപ്പബ്ലിക് ദിനത്തിലെ കര്‍ഷക റാലിയില് പങ്കെടുക്കണമെന്നാവശ്യപ്പെട്ട് ഡല്‍ഹി മെട്രോയില് യുവാവിന്‍റെ വ്യത്യസ്ത പ്രചാരണം. വിവിധ മതങ്ങളുടെ ചിഹ്നം ഇന്ത്യന് പതാകയ്ക്ക് സമാനമായ തന്‍റെ വസ്ത്രത്തില് വരച്ചായിരുന്നു ക്യാംപെയിന്....\nആഷിഖ് അബുവിന്റെ പുതിയ ചിത്രം 'നാരദന്റെ' ഷൂട്ടിംഗ് ആരംഭിച്ചു. റീമകല്ലിങ്കല് ആണ് ചിത്രത്തിന്റെ സ്വിച്ച് ഓണ് കര്‍മ്മം നിര്‍വഹിച്ചത്. ആദ്യ ക്ലാപ്പ് അടിച്ചത് നടി അന്ന ബെന്...\nഎന്റെ ആദ്യ സൃഷ്ടിയെ കഴുത്ത് ഞെരിച്ച് കൊന്ന ഘാതകന് എന്ന് പദ്മരാജന് വിശേഷിപ്പിച്ച സി ദിവാകരൻ ; 58 വര്‍ഷം പഴക്കമുളള ഒരു പ്രതികാരകഥ\nമലയാളത്തിന്റെ പ്രിയങ്കരനായ സംവിധായകന് പി.പദ്മരാജന്റെ ഒരു ഓര്‍മ്മ ദിവസം കൂടി കടന്ന് പോയിരിക്കുകയാണ്. പദ്മരാജന്റെ കഥ പറയുമ്പോള് അതില് നിന്നും ഒരിക്കലും ഒഴിവാക്കാനാവാത്ത ഒരു വ്യക്തിയുണ്ട്. അദ്ദേഹത്തെ...\nമലയാള സിനിമയിലെ മാന്ത്രികന് പത്മരാജന്റെ സ്മരണ ദിനത്തോടനുബന്ധിച്ച് സ്പീക്കര് പി ശ്രീരാമകൃഷ്ണന്റെ മകള് നിരഞ്ജന ആലപിച്ച് ഗാനം വൈറലാകുകയാണ്. സ്പീക്കറാണ് ഗാനം തന്റെ ഫേസ്ബുക്കില് പങ്കുവെച്ചത്. തുടക്കക്കാരിയുടെ...\nമന്ത്രി ജെ.മേഴ്‌സികുട്ടിയമ്മയുടെ മകന് സോഹന് വിവാഹിതനായി\nകൊല്ലം: ഫിഷറീസ് മന്ത്രി ജെ.മേഴ്‌സികുട്ടിയമ്മയുടെ മകന് സോഹന് വിവാഹിതനായി. മേഴ്സികുട്ടിയമ്മയുടേയും സിപിഐഎം ജില്ലാ സെക്രട്ടറിയേറ്റംഗം കെ. തുളസീധരകുറുപ്പിന്റേയും മകൻ സോഹൻ, സുധാകരപിള്ള- ശ്രീദേവിയമ്മ ദമ്പതികളുടെ മകൾ കാർത്തികയെ...\n'പത്മ' യായി സുരഭി ലക്ഷ്മി എത്തുന്നു. നടന് അനൂപ് മേനോന് ആദ്യമായി നിര്‍മ്മിക്കുന്ന ചിത്രമാണ് പത്മയിലെ കേന്ദ്ര കഥാപാത്രമായി സുരഭി ലക്ഷ്മി എത്തുന്ന വിവരം പുറത്തുവിട്ടത് അനൂപ്...\nപത്തുമാസത്തെ ഇടവേളയ്ക്ക് ശേഷം മമ്മൂട്ടി ഷൂട്ടിംഗ് സെറ്റിലെത്തിയ വാര്‍ത്ത ഏറെ സന്തോഷത്തോടെയാണ് ആരാധകര് ഏറ്റെടുത്തത്. സന്തോഷ് വിശ്വനാഥ് സംവിധാനം നിര്‍വ്വഹിക്കുന്ന 'വണ്' ചിത്രത്തിന്റെ ലോക്കേഷനിലായിരുന്നു നീണ്ട ഇടവേളയ്ക്ക്...\nമസനഗുഡിയില് കാട്ടാനയ്‌ക്കെതിരെ മനുഷ്യന് നടത്തിയ ക്രൂരതയെ വിമര്‍ശിച്ച് കമലഹാസന്. ട്വിറ്ററിലൂടെയാണ് കമലഹാസന് പ്രതികരണം രേഖപ്പെടുത്തിയത്. ജീവനോടെ കത്തിക്കുന്ന ശീലം നിങ്ങള്‍ക്ക് എങ്ങനെ ലഭിച്ചു എന്നും കമലഹാസന് ചോദിച്ചു....\nമേപ്പാടി: വയനാട് മേപ്പാടിയില് യുവതിയെ ആന ചവിട്ടിക്കൊന്ന സംഭവത്തില് റിസോര്‍ട്ട് പൂട്ടി. സംഭവം നടന്ന എളമ്പിശേരിയിലെ സ്വകാര്യ റിസോര്‍ട്ടാണ് പൂട്ടിയത്. കളക്ടറുടെ നിര്‍ദേശത്തെ തുടര്‍ന്നാണ് റിസോര്‍ട്ട് പൂട്ടിയത്....\nലോക്ഡൗണ് കാലത്ത് ഒറ്റപ്പെട്ടുപോയ മലയാളികളുടെ ക്വാറന്റീന് മുറികളില് യുക്കലേല എന്ന സംഗീതോപകരണവുമായെത്തി ഏവരുടെയും മനസ്സു കവര്‍ന്ന കലാകാരിയാണ് ആര്യ ദയാല്. ക്ലാസിക്കല് മ്യൂസിക്കിനെ പാശ്ചാത്യ സംഗീതവുമായി സമന്വയിപ്പിച്ച്...\nമലയാളികളുടെ സ്വന്തം ക്രിക്കറ്റ് താരം സഞ്ജു സാംസണ് ഇനി ഐപിഎല് ടീം രാജസ്ഥാന് റോയല്‍സിനെ നയിക്കും. ടീമിനെ മുന്‍പ് നയിച്ച ഓസ്‌ട്രേലിയന് താരം സ്റ്റീവ് സ്മിത്തിന്റെ പകരക്കാരനായാണ്...\nഒരു ഘട്ടത്തില് സന്യാസത്തിന് പോകാമെന്ന് മോഹന്‍ലാല് പറഞ്ഞിരുന്നതായി ശ്രീനിവാസന്. കൈരളിക്ക് നല്‍കിയ അഭിമുഖത്തിലാണ് ലാല് തന്നോട് പണമില്ലാതെ നിന്ന സമയത്ത് കേരളത്തില് നിന്ന് ഹിമാലയം വരെ നടന്നു...\nആറു വര്‍ഷത്തെ പ്രണയം വീട്ടുകാരുടെ സമ്മതത്തോടെ സാഫല്യമാവുന്ന സന്തോഷത്തിലാണ് മിനിസ്‌ക്രീനിലൂടെ ഏവര്‍ക്കും പരിചിതയായ എലീന പടിക്കലിന്റെ വിവാഹ നിശ്ചയം കഴിഞ്ഞു എന്ന വാര്‍ത്ത ഏറെ സന്തോഷത്തോടെയാണ് ആരാധകര്...\nഉണ്ണികൃഷ്ണന് നമ്പൂതിരിയെ അനുസ്മരിച്ച് കൈരളിടിവി മാനേജിംഗ് ഡയറക്ടര് ജോണ് ബ്രിട്ടാസ് ഉണ്ണികൃഷ്ണന് നമ്പൂതിരി ഒരു നടനായോ ഒരു സാമൂഹ്യപ്രവര്‍ത്തകനായോ മാത്രമല്ല എന്റെ മനസ്സിലുള്ളത്. മൂന്നരപ്പതിറ്റാണ്ടു കാലത്ത് ആഴത്തിലുള്ള...\nഉണ്ണികൃഷ്ണന് നമ്പൂതിരിക്ക് പ്രണാമമര്‍പ്പിച്ച് സിനിമാതാരം മനോജ് കെ ജയന്. തന്റെ ഫെയ്‌സ്ബുക്കിലൂടെയാണ് മനോജ് കെ ജയന് മലയാളത്തിന്റെ മുത്തച്ഛന് പ്രണാമമര്‍പ്പിച്ചത്. പ്രശസ്ത നടന് ഉണ്ണികൃഷ്ണന് നമ്പൂതിരി വിടവാങ്ങി,...\nസൗബിന് ഷാഹിറും പൂച്ചയും കേന്ദ്ര കഥാപാത്രങ്ങളാകുന്ന ലാല് ജോസ് ചിത്രത്തിന് പേരിട്ടു. തന്റെ പുതിയ ചിത്രത്തിന് 'മ്യാവൂ' എന്ന് പേരിട്ട വിവരം ഫേസ്ബുക്കിലൂടെ അറിയിച്ചത് ലാല്‍ജോസ് തന്നെയാണ്....\nസമൂഹമാധ്യമങ്ങളിലൂടെ വിവിധ പ്രശ്‌നങ്ങള് തുറന്നുപറയാന് ധൈര്യം കാണിച്ച വ്യക്തിയാണ് ജസ്ല മാടശ്ശേരി. വിവിധ സാമൂഹിക വിഷയങ്ങളെ കൈകാര്യം ചെയ്യുന്ന ജസ്ല ദി ഗ്രേറ്റ് ഇന്ത്യന് കിച്ചണ് എന്ന...\nകോവിഡ് ബാധിച്ച് പലരും വീട്ടിനുള്ളില് ക്വാറന്റീനില് കഴിയേണ്ട അവസ്ഥ വന്നിട്ടുണ്ട്. അത്തരത്തില് നിരവധിയാളുകള് തങ്ങളുടെ ക്വാറന്റീന് ദിനങ്ങള് സമൂഹമാധ്യമങ്ങളില് പങ്കുവെച്ചിട്ടുമുണ്ട്. അടുത്തിടെ നടി സാനിയ ഇയ്യപ്പന് ഇന്‍സ്റ്റഗ്രാമില്...\nബ്രിസ്‌ബെന്നിലെ അവസാന ടെസ്റ്റില്3വിക്കറ്റിന്റെ ഐതിഹാസിക വിജയത്തോടെയാണ് ഇന്ത്യ ബോര്‍ഡര് ഗവാസ്‌ക്കര് പരമ്പര സ്വന്തമാക്കിയത്. ഓസ്‌ട്രേലിയ ഉയര്‍ത്തിയ 328 റണ്‍സ് വിജയലക്ഷ്യം7വിക്കറ്റ് നഷ്ടത്തില്...\nമുംബൈ: ആമസോണ് പ്രൈം സീരിസ് താണ്ഡവിനെതിരെ വര്‍ഗീയത അഴിച്ചുവിട്ട് തീവ്രഹിന്ദുത്വ ഗ്രൂപ്പുകള്. ഹിന്ദുത്വ വികാരങ്ങളെ വ്രണപ്പെടുത്തുന്നുവെന്നാരോപിച്ച് താണ്ഡവിനെതിരെ ബി.ജെ.പി വ്യാപകമായി പ്രചരണം അഴിച്ചുവിടുകയാണ്. താണ്ഡവിനെതിരെ പരാതി നല്‍കിയതിനു...\nദി ഗ്രേറ്റ് ഇന്ത്യന് കിച്ചണ് സിനിമ സമൂഹമാധ്യമങ്ങളിലടക്കം ഏറെ ചര്‍ച്ചാവിഷയമായി മാറിയിരിക്കുകയാണ്. ചിത്രം കണ്ടതിനു ശേഷം ഒട്ടനവധി ആളുകളാണ് തങ്ങളുടെ പ്രതികരണങ്ങള് സമൂഹമാധ്യമങ്ങളില് പങ്കുവെച്ചത്. കാലം മാറിയിട്ടും...\nജഗതി ശ്രീകുമാറിന്റെ പേജില് പങ്കുവച്ച ചിത്രം ഏറെ സന്തോഷം നല്‍കുന്ന ഒന്നാണ്. വാഹനാപകടത്തിന് ശേഷം ജഗതിശ്രീകുമാര് എഴുന്നേറ്റ് നില്‍ക്കുന്നത് നാം കണ്ടിട്ടില്ല. വീല്‍ചെയറിലായിരുന്നു അദ്ദേഹം സഞ്ചരിച്ചിരുന്നത്. പക്ഷേ,...\nഎഴുത്തുകാരിയായ കെ.എ ബീന5വര്‍ഷങ്ങള്‍ക്ക് മുന്‍പ് കുറിച്ച കുറിപ്പ് ഇപ്പോള് വീണ്ടും ശ്രദ്ധേയമാകുന്നു. ദ ഗ്രേറ്റ് ഇന്ത്യന് കിച്ചണ് എന്ന സിനിമയുമായി ബന്ധപ്പെട്ടാണ് വീണ്ടും ബീന...\nമെഗാസ്റ്റാര് മമ്മൂട്ടി കേരളാ മുഖ്യമന്ത്രിയായെത്തുന്ന 'വണ്' ചിത്രം നിയമസഭാ തെരഞ്ഞെടുപ്പിന് മുന്‍പ് തീയേറ്ററുകളിലെത്തുമെന്ന് സംവിധായകന് സന്തോഷ് വിശ്വനാഥ്. ഏപ്രില് അവസാനത്തോടെ ചിത്രം റിലീസാകുമെന്ന് പ്രമുഖ മാധ്യമത്തിന് നല്‍കിയ...\nബോളിവുഡ് ഹിറ്റ് ചിത്രങ്ങളുടെ സംവിധായകന് ആര്. ബാല്‍കിയുടെ പുതിയ ചിത്രത്തില് ദുല്‍ഖര് സല്‍മാന് നായകനായെത്തുന്നു. ചിത്രത്തിന്റെ തിരക്കഥ മുഴുവനും പൂര്‍ത്തിയായി കഴിഞ്ഞുവെന്നും പ്രീ-പ്രൊഡക്ഷന് വര്‍ക്കുകള് തുടങ്ങിയെന്നും ബാല്‍കി...\nതിരുവനന്തപുരം: പാലക്കാട് കോങ്ങാട് എം.എല്.എ കെ.വി.വിജയദാസിന് ആദരാഞ്ജലികള് അര്‍പ്പിച്ച് സ്പീക്കര് പി. ശ്രീരാമകൃഷ്ണന്. വിജയദാസ് വളരെ ജനകീയനായ ഒരു നേതാവാണ്. ഒരു സാധാരണക്കാരനായി ജീവിതം ആരംഭിച്ച്, ജനോപകാരപ്രദമായ...\nതിരുവനന്തപുരം : കോങ്ങാട് എം.എല്.എ കെ.വി വിജയദാസിന്റെ നിര്യാണത്തില് മുഖ്യമന്ത്രി പിണറായി വിജയന് അനുശോചിച്ചു. കര്‍ഷക പ്രസ്ഥാനത്തിനും കമ്യൂണിസ്റ്റ് പ്രസ്ഥാനത്തിനും വലിയ നഷ്ടമാണ് അദ്ദേഹത്തിന്റെ അകാലവിയോഗം. കര്‍ഷക...\nനിയമ സഭാ തിരഞ്ഞെടുപ്പിനുള്ള വോട്ടര് പട്ടികയില് പേര് ചേര്‍ക്കാന് ജനുവരി 30 വരെ അവസരം. ഇപ്പോള് അപേക്ഷിക്കുന്നവര്‍ക്ക് ഉടന് ഐഡി കാര്‍ഡ് ലഭിക്കും. ഐഡി കാര്‍ഡ് നഷ്ടപ്പെട്ടവര്‍ക്കും...


കൊവിഡ് പ്രതിരോധത്തില് മുന്നിലെന്ന സര്‍ക്കാര് വാദം പൊളിയുന്നു; രോഗമുക്തി നിരക്കില് ആദ്യ 15 സംസ്ഥാനങ്ങളുടെ പട്ടികയിൽ കേരളം ഇല്ല – Jaihind TV\nകൊവിഡ് പ്രതിരോധത്തില് മുന്നിലെന്ന സര്‍ക്കാര് വാദം പൊളിയുന്നു; രോഗമുക്തി നിരക്കില് ആദ്യ 15 സംസ്ഥാനങ്ങളുടെ പട്ടികയിൽ കേരളം ഇല്ല\nരാജ്യത്ത് കൊവിഡ് മുക്തി നേടുന്നവരുടെ പട്ടികയിൽ ആദ്യ പതിനഞ്ചില് കേരളം ഇല്ല. കേന്ദ്ര ആരോഗ്യ മന്ത്രാലയം പുറത്തിറക്കിയ പട്ടികയില് മേഘാലയയാണ് ഒന്നാം സ്ഥാനത്ത്. കോണ്‍ഗ്രസ് ഭരിക്കുന്ന രാജസ്ഥാൻ, ഛത്തീസ്ഗഢ്, പഞ്ചാബ്, ജാർഖണ്ഡ് സംസ്ഥാനങ്ങൾ ആദ്യ പതിനഞ്ചിൽ ഇടം പിടിച്ചു.\n5,28,859 പേർക്കാണ് രാജ്യത്താകെ കൊവിഡ് സ്ഥിരീകരിച്ചത്. ഇവരില് രോഗമുക്തി നേടിയവരുടെ എണ്ണം 3,09,713 ആണ്. രാജ്യത്താകെ രോഗമുക്തി നേടുന്നവരുടെ നിരക്ക് 58.13 ശതമാനമാണ്. മേഘാലയയാണ് രോഗമുക്തി ലഭിക്കുന്നവരുടെ എണ്ണത്തിൽ ഒന്നാമത്. 89.1 ശതമാനമാണ് മേഘാലയിൽ രോഗമുക്തി നേടുന്നവരുടെ നിരക്ക്. കോണ്‍ഗ്രസ് ഭരിക്കുന്ന രാജസ്ഥാനാണ് തൊട്ടുപിന്നില്. 78.8 ശതമാനമാണ് രാജസ്ഥാനില് രോഗമുക്തി ലഭിക്കുന്നവരുടെ നിരക്ക്. ഏറെ പ്രശംസ നേടിയ രാജസ്ഥാനിലെ ഭിൽവാര മോഡൽ കൊവിഡ് പ്രതിരോധം ഉൾപ്പെടെ നേരത്ത വലിയ ചർച്ച ആയിരുന്നു.\nഛത്തീസ്ഗഡ്, ജാർഖണ്ഡ് സംസ്ഥാനങ്ങളിൽ 70 ശതമാനത്തിന് മുകളിലാണ് കൊവിഡ് മുക്തി നേടുന്നവരുടെ എണ്ണം. 65 ശതമാനത്തിന് മുകളിലാണ് പഞ്ചാബിലെ നിരക്ക്. കൊവിഡ് പ്രതിരോധത്തിൽ കേരളം ഏറെ മുന്നിലെന്ന് സംസ്ഥാന സർക്കാർ കൊട്ടിഘോഷിക്കുമ്പോഴാണ് രോഗമുക്തി നിരക്കില് സംസ്ഥാനങ്ങളുടെ പട്ടികയില് ആദ്യ പതിനഞ്ചിൽ ഉള്‍പ്പെടാത്തത്.


മകളുടെ വിവാഹത്തിന് രണ്ട് മണിക്കൂര് മുമ്പ് മകന് അപകടത്തില്‍പ്പെട്ട് മരിച്ചു; ദുഖം അടക്കി പിതാവ് ചെയ്തത്...\nThu Aug 06 2020 07:07:59 GMT+0530 (India Standard Time)\nആശുപത്രിയില് എത്തിച്ചവരാണ് പിതാവ് രാം നരേഷിനെ മരണ വിവരം അറിയിച്ചത്. ഈ സമയം വിവാഹപ്പന്തലില് ഒരുങ്ങി നില്‍ക്കുകയായിരുന്നു മകള് അഞ്ജു.\nAPH22 Nov 2019 9:39 AM GMT\nകാണ്‍പൂര്: മകളുടെ വിവാഹത്തിന് രണ്ട് മണിക്കൂര് മുമ്പ് മകന് അപകടത്തില്‍പ്പെട്ട് മരിച്ചത് മറച്ചുവെച്ച് പിതാവ് വിവാഹം നടത്തി. ദുഖം അടക്കിവെച്ച പിതാവ് ചടങ്ങ് പൂര്‍ത്തിയാകുന്നത് വരെ മറ്റ് കുടുംബാംഗങ്ങളെയോ അതിഥികളെയോ വിവരം അറിയിച്ചില്ല. ചടങ്ങുകള്‍ക്ക് ശേഷമാണ് പിതാവ് മകന്റെ മരണ വിവരം കുടുംബത്തെ അറിയിച്ചത്. ഉടനെ തന്നെ അദ്ദേഹം കുഴഞ്ഞ് വീഴുകയും ചെയ്തു. ഉത്തര്‍പ്രദേശിലെ കാണ്‍പൂരിലെ കരിയഝലയിലാണ് ഗ്രാമത്തെയാകെ കണ്ണുനനയിപ്പിക്കുന്ന സംഭവമുണ്ടായത്.\nമുഹൂര്‍ത്തിന് കുറച്ച് മുന്‍പ് രാവിലെ ഏഴ് മണിയോടെയാണ് വധുവിന്റെ സഹോദരനായ 18കാരന് ഹിമാന്‍ഷു യാദവ് കുറച്ച് സാധനങ്ങള് വാങ്ങാനായി ബൈക്കില് പുറപ്പെട്ടത്. എന്നാല്, അമിത വേഗതയിലെത്തിയ ട്രക്ക് ബൈക്കില് ഇടിക്കുകയായിരുന്നു. ഇടിയുടെ ആഘാതത്തില് യുവാവ് തല്‍ക്ഷണം മരിച്ചു. ഓടിക്കൂടിയവര് യുവാവിനെ ആശുപത്രിയില് എത്തിച്ചു.\nആശുപത്രിയില് എത്തിച്ചവരാണ് പിതാവ് രാം നരേഷിനെ മരണ വിവരം അറിയിച്ചത്. ഈ സമയം വിവാഹപ്പന്തലില് ഒരുങ്ങി നില്‍ക്കുകയായിരുന്നു മകള് അഞ്ജു. മകളുടെ വിവാഹം മുടങ്ങാന് ആഗ്രമില്ലാത്തതിനാലാണ് മകന്റെ മരണ വിവരം മറച്ചുവെച്ചതെന്ന് പിന്നീട് പിതാവ് മാധ്യമങ്ങളോട് പറഞ്ഞു.


റിക്കവറി വാഹനങ്ങളുടെ റോഡ് നിയമലംഘനങ്ങള്‍ക്ക് മുന്നറിയിപ്പ് നല്‍കി അബൂദബി പോലീസ് UAE: Warnings issued to recovery vehicles’ road violations\nHome Gulf UAE റിക്കവറി വാഹനങ്ങളുടെ റോഡ് നിയമലംഘനങ്ങള്‍ക്ക് മുന്നറിയിപ്പ് നല്‍കി അബൂദബി പോലീസ്\nറിക്കവറി വാഹനങ്ങളുടെ റോഡ് നിയമലംഘനങ്ങള്‍ക്ക് മുന്നറിയിപ്പ് നല്‍കി അബൂദബി പോലീസ്\nഅബൂദബി: സുരക്ഷാ സംവിധാനങ്ങള് പാലിക്കാതെ ഹെവി ഉപകരണങ്ങളും വാഹനങ്ങളും എത്തിക്കാന് സാധാരണ റിക്കവറി വാഹനങ്ങള് ഉപയോഗിക്കരുതെന്ന് മുന്നറിയിപ്പ് . അബൂദബി പോലീസാണ് ഡ്രൈവര്‍മാര്‍ക്ക് നിര്‍ദേശം നല്‍കിയത്. ഇത്തരത്തില് റിക്കവറി വാഹനങ്ങള് ഉപയോഗിക്കുമ്പോള് മറ്റ് റോഡ് ഉപയോക്താക്കള്‍ക്ക് അപകടമുണ്ടാക്കുന്നുവെന്ന് പോലീസ് വ്യക്തമാക്കി. ഇങ്ങനെ നിയമലംഘനം നടത്തുന്ന ഡ്രൈവര്‍മാര്‍ക്ക് ഫെഡറല് ട്രാഫിക് നിയമം, ആര്‍ട്ടിക്കിള് നമ്പര് (26 എ) അനുസരിച്ച് ശിക്ഷി ലഭിക്കുന്നതാണ്. സുരക്ഷാ നടപടികള് പാലിക്കാത്ത ഹെവി വാഹനങ്ങള് ഓടിക്കുന്നവരില് നിന്ന് 500 ദിര്‍ഹം പിഴ ഈടാക്കും.\nഎന്നാല് അതേ നിയമത്തിലെ ആര്‍ട്ടിക്കിള് നമ്പര് (9 എ) അനുസരിച്ച് ഹെവി വാഹനങ്ങള് മറ്റുള്ളവരെ അപകടപ്പെടുത്തുന്ന രീതിയില് ലോഡുചെയ്താല് 2000 ദിര്‍ഹം പിഴക്കും6ട്രാഫിക് പോയിന്റുകള്‍ക്കും ലഭിക്കുന്നതാണ്. കൂടാതെ അയാളുടെ അല്ലെങ്കില് മറ്റൊരാളുടെ ജീവന് അപകടത്തിലാക്കുന്ന രീതിയില് ഹെവി വാഹനം ഓടിച്ചാല് 3000 ദിര്‍ഹം പിഴ ഈടാക്കുന്നതാണ്. ആവശ്യാനുസരണമുള്ള വാഹനത്തിന് പകരം മറ്റൊരു വാഹനം ഉപയോഗിച്ചാല് 300 ദിര്‍ഹം പിഴയ്ക്കും നാല് ട്രാഫിക് പോയിന്റുകളും രേഖപ്പെടുത്തുന്നതാണ്.\nPrevious articleഇന്ത്യയില് നിര്‍മ്മിച്ച ഓക്‌സ്ഫഡ് അസ്ട്രാസെനക്ക വാക്‌സിൻ സൗദിയിലെത്തി\nNext articleഒമാനില് താമസ സ്ഥലങ്ങള് ഐസൊലേഷന് ഉപയോഗിക്കണമെന്ന് കമ്പനികള്‍ക്ക് നിര്‍ദേശം


പുതുച്ചേരി ഭരണ പ്രതിസന്ധി; നിയമപോരാട്ടത്തിനൊരുങ്ങി കോൺഗ്രസ് | congress to legal fight on puducherry crisis\nപുതുച്ചേരി ഭരണ പ്രതിസന്ധി; നിയമപോരാട്ടത്തിനൊരുങ്ങി കോൺഗ്രസ്\nകേന്ദ്രസർക്കാർ നാമനിർദേശം ചെയ്ത അംഗങ്ങൾക്ക് ബിജെപിക്കായി വോട്ട് ചെയ്യാനാകില്ലെന്ന് കോൺഗ്രസ് പറയുന്നു. അവർ ബിജെപി അംഗങ്ങൾ അല്ലെന്നും കോൺഗ്രസ് വാദിക്കുന്നു. ഇക്കാര്യത്തിൽ വ്യക്തത ആവശ്യപ്പെട്ട് ലഫ്.ഗവർണർക്ക് മുഖ്യമന്ത്രി വി നാരായണസ്വാമി കത്ത് അയച്ചു. സഭയിൽ3നോമിനേറ്റഡ് അംഗങ്ങളാണ് ഉള്ളത്.\nPuducherry, First Published Feb 20, 2021, 9:17 AM IST\nചെന്നൈ: പുതുച്ചേരി ഭരണ പ്രതിസന്ധിയിൽ കോൺഗ്രസ് നിയമപോരാട്ടത്തിനൊരുങ്ങി. നാമനിർദേശം ചെയ്ത അംഗങ്ങളുടെ വോട്ടവകാശം ചോദ്യം ചെയ്ത് കോടതിയിൽ പോകാനാണ് പാർട്ടിയുടെ തീരുമാനം. നോമിനേറ്റഡ് അംഗങ്ങൾക്ക് മറ്റ് വിഷയങ്ങളില് വോട്ടവകാശമുണ്ടെന്നും എന്നാൽ വിശ്വാസവോട്ടെടുപ്പിൽ വോട്ട് ചെയ്യാനാകില്ലെന്നുമാണ് കോൺഗ്രസിന്റെ വാദം.\nകേന്ദ്രസർക്കാർ നാമനിർദേശം ചെയ്ത അംഗങ്ങൾക്ക് ബിജെപിക്കായി വോട്ട് ചെയ്യാനാകില്ലെന്ന് കോൺഗ്രസ് പറയുന്നു. അവർ ബിജെപി അംഗങ്ങൾ അല്ലെന്നും കോൺഗ്രസ് വാദിക്കുന്നു. ഇക്കാര്യത്തിൽ വ്യക്തത ആവശ്യപ്പെട്ട് ലഫ്.ഗവർണർക്ക് മുഖ്യമന്ത്രി വി നാരായണസ്വാമി കത്ത് അയച്ചു. സഭയിൽ3നോമിനേറ്റഡ് അംഗങ്ങളാണ് ഉള്ളത്. ജനാധിപത്യപരമായി തെരഞ്ഞെടുക്കപ്പെട്ട എംഎൽഎമാരെപ്പോലെ സഭയിൽ പ്രധാന്യം നാമനിർദ്ദേശം ചെയ്യപ്പെട്ട അംഗങ്ങൾക്കില്ല എന്നാണ് കോൺഗ്രസ് പറയുന്നത്. അതിനാൽ അവർക്ക് വിശ്വാസവോട്ടെടുപ്പിൽ പങ്കെടുക്കാനാവില്ലെന്നും കോൺഗ്രസ് ചൂണ്ടിക്കാട്ടുന്നു. പുതുച്ചേരി കേന്ദ്രഭരണ പ്രദേശമായതിനാൽ കേന്ദ്ര ആഭ്യന്തര മന്ത്രാലയം തന്നെയാണ് മൂന്ന് അംഗങ്ങളെ നിയമസഭയിലേക്ക് നാമനിർദ്ദേശം ചെയ്തത്. ബിജെപി എംഎൽഎമാർ എന്ന് ഇവർ അവകാശപ്പെട്ടാൽ അതോടെ കൂറുമാറ്റ നിരോധനനിയമപ്രകാരം മൂവരും അയോഗ്യരാക്കപ്പെടും എന്നും കോൺഗ്രസ് വാദിക്കുന്നു.\nനിലവിൽ 28 അംഗങ്ങളാണ് പുതുച്ചേരി നിയമസഭയിലുള്ളത്. ഇതിൽ 14 അംഗങ്ങളുടെ വീതം പിന്തുണയാണ് ഭരണപക്ഷത്തിനും പ്രതിപക്ഷത്തിനും ഉള്ളത്. പ്രതിപക്ഷത്തിൽ എൻ ആർ കോൺഗ്രസിൽ ഏഴ് എംഎൽഎമാരും അണ്ണാ ഡിഎംകെയ്ക്ക് നാല് എംഎൽഎമാരുമാണുള്ളത്. അതോടൊപ്പമാണ് നാമനിർദേശം ചെയ്ത മൂന്ന് അംഗങ്ങളും ഉള്ളത്. അങ്ങനെയാണ് 14 പേരുടെ പിന്തുണ എൻ ആർ കോൺഗ്രസ്-അണ്ണാ ഡിഎംകെ-ബിജെപി സഖ്യത്തിന് ഉള്ളത്. നാമനിർദേശം ചെയ്യപ്പെട്ട അംഗങ്ങൾ മാറിനിന്നാൽ വിശ്വാസവോട്ടെടുപ്പിൽ ഭരണപക്ഷത്തിന് വിജയം അനായാസമാകും. അംഗങ്ങളുടെ എണ്ണം 25 ആയി ചുരുങ്ങുകയും കേവലഭൂരിപക്ഷത്തിന് 13 പേരുടെ പിന്തുണ മതി എന്ന അവസ്ഥ വരികയും ചെയ്യും.\nLast Updated Feb 20, 2021, 9:25 AM IST\nപുതുച്ചേരി ഭരണ പ്രതിസന്ധി